
I. 

«Janot remplit aujourd'hui la premiere place 
auprb de moi aprés Berthier — savez-voos le. 
Madame la Gouvtnuusth 

Napoleon å Npne Junot 1806. 

Madame Junot var lille og spinkel, men slank og 
spænstig, og hun bar altid sit Hoved højt. Det fyldige, 
mørkt kastaniebrune Haar var samlet i en lokket Frisure 
højt oppe paa Hovedet oven over Guldbaandet med de tre 
Perler; Teinten var mat som hos en Sydlænding, Øjnene 
prægtige, sortbrune med et sikkert, uforfærdet og straalende 
Blik. Myndig skred hun. Husets Frue, ned ad den store 
Trappe paa Slottet Raincy, rank bar hun et begyndende 
Svangerskab. 

Novemberdagen var klar og kølig. Eftermiddagssolen 
forgyldte allerede Slottets grønlige Kobbertag og kastede et 
prægtig rødt Skær over de høstgule Popler, hvis slanke 
Stammer stribede Kørevejen med lange skraa Skygger. 

I Galop sprængte Kavalkaden ind i Borggaarden — 
en Vogn svingede ind og en til, forspændt å la Daumont. 
Gaarden fyldtes pludselig af højrøstet Tale og Latter, Klirren 

af Vaaben og Klang af Sporer, da Rytterne sprang af Hestene 
ned paa Stenbroen. 

Med Hatten i Haanden og rødlig Solglans over det 
fyldige blondtkrøllede Haar bød Guvernøren af Paris ær- 
bødig Kejserens Søster Haanden. Ved Foden af Trappen 
under Slottets store Peristyl modtog hans Hustru Storhertug- 
inden med de af Etiketten foreskrevne Reverenser. 

Prinsesse Caroline Murat, Storhertuginde af Berg og 
Cleve, havde allernaadigst ønsket at jage Daadyr paa Raincy. 
Hun smilede til Junot og trykkede let hans Haand, idet 
hun satte Foden paa Jorden. Saa vendte hun sig til hans 
Frue. 

— Madame la ^gouverneuse'» de Paris, som min Broder 
Kejseren kalder Dem, sagde hun i den forceret sarkastiske 
Tone, der var bleven hende en Vane, efter at hun havde 
faaet Titel af Prinsesse. Hvor kan det egentlig være, at 
De ikke rider.? De, som med Deres Figur — hun kastede 
et flygtigt Blik ned ad hende — passer saa fortræffelig til 
Amazone. 

Madame Junot smilede konventionelt, idet hun fulgte 
Prinsessen op ad Trappen. 

— Deres kejserlige Højhed erindrer maaske, at min 
Mand — formodentlig paa Grund af altfor stor Omhyggelighed 
for mig — hidindtil har nægtet mig den Fornøjelse til 
Hest at deltage i en Jagt. 

Prinsesse Caroline rødmede. Hun vendte sig til Gene- 
ralen, der gik paa hendes anden Side. 

— Hvad De dog maa være for en øm Ægtemand, 
Junot. Laurette paastaar, at De har forbudt hende at 
ride. Det skulde Prins Joachim bare vove! 

Guvernøren af Paris lo højt. Han var i Dag i godt 

Humør; aldrig havde hans stolte Slot Raincy forekommet 
ham saa prægtigt som i Dag og i dette stærke Solskin med 
Borggaarden fiild af Heste og Mænd og smukke Kvinder. 
Han havde ligesom en vag Fornemmelse af, at saadan maatte 
der have set ud, dengang Hertugen af Orleans for tredive 
Aar siden jagede der. Og saa morede det ham ogsaa, at 
Caroline kaldte Murat for « Prins Joachim. » 

— Det er ikke alle, som har Deres Højheds Sikker- 
hed og Talent til at befale — saavel over Heste sont over 
Mennesker. Jeg er selv saa dygtig en Rytter, at jeg anser 
Ridt for at være en meget farlig Sport for Damer i Alminde- 
lighed. 

Prinsesse Caroline standsede pludselig paa det øverste 
Trappetrin. Hun rettede sin lille bløde runde Barneskik- 
kelse, strakte udfordrende den ene Fod frem, vendte Hovedet 
halvt om imod ham og sagde med et ejendommeligt Blik 
under de lange Øjenvipper: 

— Har De da aldrig tænkt Dem, at der ogsaa findes 
Kvinder, hvem netop Faren frister.? 

Det lod til, at Madame Junot ikke længer hørte paa 
Samtalen mellem sin Mand og Prinsessen. Hun spurgte 
belevent Hds. kejs. Højhed, om det ikke behagede hende, 
inden Middagen serveredes, at tage et Bad efter den an- 
strængende Jagt: Badet stod parat i Marmorsalen. Caroline 
takkede venlig. Hun tog helt fortrolig sin Barndomsveninde 
under Armen, og med en Lakaj og et Par Kammerjomfruer 
foran sig forsvandt begge Damerne i en af Slottets Gange. 

Junot blev staaende og saa' et Par Sekunder efter 
dem. Han tog sig med Haanden om Hagen og smilede. 

Inde i Badesalens luxuøse og velforsynede Toiletværelse 
lod Hendes Højhed sig klæde af. Mellem de to kolossale 

af en eneste sortrød Granitblok kunstnerisk udhuggede 
Badekar, fra hvilke de hvide Silkegardiner nu var trukne 
til Side, midt i Lyset fra den antike Broncehængelampe, 
hvis varme gullige Skær blandede sig med Baalets fra Porfyr- 
kaminen, skred Prinsessen mellem Stukvæggenes mytologiske 
Figurer som en ny Venus hen over Marmorgulvets Fliser. 
Med en Bevægelse — stolt i selve dens absolute Mangel paa 
Blufærdighed — kastede hun det rosenrøde Silkesjal fra sig 
og stod nu nøgen i sin straalende trodsige Tyveaarsskønhed, 
hvid og blond og yppig. Hun satte Foden ned i Badekarret 
og vendte sig om til den ene af de tilstedeværende Jomfruer: 

— Bed Madame Junot komme herind. 
Guvernørens Frue lod Kammerjomfruen aabne Døren 

ind til Badesalen for sig. Hun var i pragtfuldt Middagstoilet 
af hvidt Moiré og flanderske Kniplinger. De store, gule 
Diamanter paa hendes Haar, i hendes Øren, om hendes Hals 
og Arme gav i Lysskæret hendes mørke, glatte Hud en 
Glans og Eclat, som umulig kunde fordunkles. 

Hun gik hen til Badekarret og saa' ned paa Prinsessen, 
der havde rejst sig op paa Albuen. 

— Aa, Laurette — hun ledte efter Ordene og glemte 
som saa ofte, at hun jo for længe siden havde holdt op med 
at sige «du» til sin Veninde. Jeg syntes, du sagde, at der 
var en af dine Kammerjomfruer, der var saa udmærket til 
at frisere; vil du ikke være saa venlig at laane mig hende .f* 

— Deres kejs. Højhed har naturligvis kun at befale. 
Jeg skal strax lade Marguerite hente . . . 

Caroline rejste sig pludselig helt op i Badekarret. Hun 
saa' smilende paa Laure Junot. 

— Hør, Laurette, véd du af, at stort Toilet virkelig 
klæder dig bedst . . . 

I det samme gled hun paa den glatte Stenbund. Hun 
vilde være falden, dersom ikke Madame Junot med et kraftigt 
Tag havde grebet hende i Skulderen. Men i sin Forskrækkelse 
maatte hun imidlertid have taget temmelig voldsomt iat, for 
flere Dage efter sad der paa Prinsesse Carolines hvide runde 
Skulder et dybt rødt Mærke som af fem smaa spidse Negle. 



Den lange, solide Jagtmiddag nærmede sig nu sin Ende, 
og Gæsterne havde begyndt at tage for sig af Desserten. 
De mer end alenhøje, kunstfærdig forarbejdede Opsatser af 
Krystal og Sølv med store gyldne Lilier og Huset Orleans' 
Vaaben paa Siderne, som i evindelige Tider havde hørt med 
til Bordservicet paa Raincy, og som den nye Ejer med stort 
Besvær havde opsporet og tilbagekøbt, var fyldte med straa- 
lende Efteraarsblomster og mægtige Klaser af gyldentgrønne, 
blaa og røde Druer, der endnu hang fast ved Rankerne og 
i yppig Tyngde faldt helt ned paa Dugen. Vinkarafferne gik 
stadig om, baade Værten og Gæsterne drak flittig paa den 
gode Jagt, og de forgyldte Bøhmerglas, som var en dyrebar 
Erindring fra Austerlitz, fyldtes og tømtes stadig. 

Paa Hæderspladsen ved Siden af Værten sad Storhertug- 
inden af Berg og Cleve. Væggens røde Grundfarve og pom- 
pejanske Ornamenter fremhævede hendes stolte Buste i al 
dens fordringsfulde og bedaarende Yppighed. Over Riften 
paa den venstre Skulder laa der et guldindvævet Kniplings- 
sjal, der som et luftigt Bandoler gik tværs over Brystet, 
blødt skyggende den lyserøde Kjoles Farve. Mellem sine 
Smykker bar hun blegrøde og hvide Roser; de kiggede frem 
mellem Diademets Guldspidser i hendes blonde Haar, de laa 
svøbte som et Venusbælte omkring hendes Midie og parfu- 

merede med deres stærke Duft hendes Barms fine Hud. Med 
sin lille, hvide Haand — sjælden skøn som alle Bonaparters 
— førte hun en stor Klase mørkeblaa Druer op til Munden 
og fangede dem overgivent en efter en med sine let frem- 
skudte røde Læber. 

Junot bøjede sig tilbage med Armen løst hængende over 
Stoleryggen. Fra sin Borddames smukke, af Vinen ophedede 
Ansigt lod han sit Blik glide hen over den lange Række 
muntre, festklædte Gæster, indtil det nede ved den anden 
Bordende standsede ved hans Hustru. 

Hun løftede sit Glas imod sin Bordkavallér, Overstald- 
mester Montbreton; Junot kunde se, at hun som altid havde 
Vand i Glasset i Stedet for Vin. I hvidt og Diamanter sad 
hun dér saa rank og fin med sine klare Øjne, sit skjælmske, 
kloge Smil. Graciøst bøjede hun Hovedet paa den slanke 
Hals; han syntes ligefrem, han kunde høre de fint turnerede, 
muntre og sarkastiske Ord, hvormed hun svarede den galante 
Montbreton. 

Guvernøren af Paris sad længe og saa' paa sin nydelige 
Frue, saa gav han sig atter til at betragte Kejserens Søster. 

I dette Øjeblik traadte hans første Kammertjener ind i 
Spisesalen, endnu med Støv paa Frakken og blodige Sporer 
paa Hælene. 

— Chapelle! . . . Han rejste sig op og vinkede ivrig: 
Stafet fra Tyskland, ikke sandt .»^ 

— Jo, Monseigneur . . . Chapelle ledte indenfor sin 
Vest. Jeg red øjeblikkelig i strakt Karriere fra Paris . . . 

— Det er godt. Se nu at faa Dig noget Vin og Mad. 
Han gav ham med en utaalmodig Haandbevægelse til Kende, 
at han kunde gaa og rev strax Seglene op. Det for et Øje- 
blik siden saa støjende Selskab havde i aandeløs Tavshed 

strakt Hovederne frem for at høre — Nyheder fra Krigs- 
skuepladsen! 

Junot lod hurtig Øjnene glide hen over Papiret, saa 
sagde han langsomt, næsten højtidelig: 

— Storarméen har holdt sit Indtog i Berlin! Han tav 
og saa' sig om. Og opildnet af den aandeløse Spænding, 
som han læste i alle disse ivrig fremad bøjede Ansigter, 
raabte han begejstret, idet han paany greb sit Glas: 

— Lad os altid mindes, at den 25. Oktober i det 
Herrens Aar 1806 plantede vor Kejser for første Gang sine 
Ørne i Frederik den Stores Stad! 

De havde alle som én Mand rejst sig op med løftede 
Glas. Leve Kejseren, blev der raabt, leve Sejren over Preussen! 

Guvernøren af Paris løb hurtig Brevet igennem. Over 
hans Ansigt bredte der sig lidt efter lidt et straalende, stolt 
og overmodigt Smil, medens han læste sin Ven Durocs korte 
og flygtige Skildring af Krigens Gang lige fra Slaget ved 
Jena den 14. Oktober til Hærens Indtog i Berlin; der laa 
kun tolv Dage derimellem, men hver Dag betegnedes med 
en ny Sejr. 

Mumlende, næsten uhørlig gennemlæste han endnu engang 
halvhøjt Brevets sidste Punkter: « Kejseren er fornøjet . . . 
Berthier længes efter Paris* . . . Han krammede pludselig 
Papiret sammen i Haanden, og med et Udtryk af bitter Smerte 
førte han den anden Haand op til Panden: 

— Og jeg! — Jeg er ikke med! Jeg alene faar ikke 
Lov til at være med. 

Hans Ansigt blussede af tilbagetrængt Bevægelse, hans 
Øjne var fiilde af Taarer. Han vendte sig om mod sin Hustru, 
der, saa snart hun saa' Kureren, havde rejst sig og var gaaet 

hen til ham, og i sin overstrømmende, naivt utøjlede Sorg 
gentog han klagende, klangløst: 

— Jeg alene faar ikke Lov til at være hos ham. 
Madame Junot kastede et hurtigt Blik paa sine Gæster. 

Hun trykkede kraftig sin Mands Haand og vendte sig til 
Prinsesse Caroline: 

— Madame, er De ikke stolt over at se, hvor højt 
Deres Broder er elsket .»^ Aldrig har Junot bragt Kejseren 
et større Offer, end da han samtykkede i at blive hjemme 
under dette Felttog. 

Prinsessen smilede; hun lagde sin Haand paa Madame 
Junots Arm. 

— De kan være sikker paa, at en saadan Hengivenhed 
for vor Familie skal faa en stolt Belønning . . . 

Madame Junot smilede ogsaa. Et Øjeblik saa' de to 
Kvinder hinanden stivt ind i Øjnene. Paa Madame Junots 
Ansigt sad det Smil endnu, stereotypt som en Maskes, da 
hun vendte tilbage til sin Plads ved Siden af Montbreton. 

Efter Bordet samledes Selskabet inde i den store Salon. 
Det var et meget stort Gemak, næsten et Galleri, delt i tre 
Afdelinger ved to Rækker slanke Marmorsøjler, mellem hvilke 
der var anbragt Statuer, som i Hænderne bar Kandelabre. 
Længst henne til venstre stod Billardet — i Afdelingen til 
højre havde man indrettet en Musiksal, og i Midten var 
selve Modtagelsessalonen. Gennem en imponerende Række 
Vinduer havde man Udsigt over den inderste Park, over 
den store Græsplæne, der lige for begrænsedes af Floden 
og Pavillonen Rendez-vous — paa Siderne af to uendelige, 
snorlige Alléer. 

Madame Junot sang sammen med Operasangeren Nicolo 
Isouard; det var en Duet af Fioravantis « Camilla ». Var 

det for at more Prinsessen, saa var det spildt Ulejlighed; 
hun sad hele Tiden henne i en Vinduesfordybning og lod 
sig opvarte af Junot, der i en sentimental Stilling lænede 
sig til Pillen lige foran hende. Prinsesse Caroline var ikke 
videre musikalsk; hun talte gerne om Musik, sang ogsaa lidt, 
fordi det var Mode; men det var mest af Høflighed, man 
hørte paa hende. I Aften lagde hun ikke Skjul paa, at hun 
interesserede sig mere for at tale. Imidlertid klappede hun 
ivrig i Hænderne, da Duetten var forbi. 

— Ja, ikke sandt, min Hustru har en prægtig Stemme .»^ 
sagde Junot glad. 

— En herlig Stemme! Som en Italienerinde! svarede 
Prinsessen begejstret og rejste sig op for at omfavne Madame 
Junot. 

Selskabet omringede nu Værten og bad ham om en 
Sang. Guvernøren af Paris lod sig gerne høre; han vidste, 
at hans Stemme var mer end almindelig sonor og frisk, 
bøjelig og følelsesfuld. I Aften lod han sig ikke opfordre 
længe. 

— Men kun én Sang ... I Aften kan jeg kun synge 
én Sang. Og letbevægelig, som han var, fyldtes hans Øjne 
med Taarer, da han begyndte: 

ÅllonSy enfants de la patrie, 
Le jour de gloire est arrivé . . . 

Hans oprigtige Bevægelse smittede de andre. Damerne 
vuggede med Hovederne og nynnede sagte og følsomt de pa- 
triotiske Ord med. Og for Mændenes Blikke — til hvilket 
politisk Parti de saa end i deres Hjerters Inderste hørte — 
viste der sig ærefulde Billeder af Kamp og Sejr. Gennem 

«Marseillaisen» talte endnu bestandig Folkets, den store Revo- 
lutions Røst, de fjorten Arméers, som i Pjalter og uden 
Brød drev Fjenderne bort fra Frankrigs Grænser. Og de 
vidste alle, at det stolte Løfte fra 92 nu var indfriet, hun- 
drede Gange mer end indfriet. « Ærens Dag» var kommen 
for Frankrig. 



Digitized by LjOOQIC 



II. 

Il est impossible de rien imaginer de plus joli, 
de plus vif, de plns aimable, de pltu saillant 
qne ne l'était cette jenne dame, vftme avec ane 
elegance, nne fraicheor qoi cadraient si parfai- 
tement avec toot ce qoe la nature avait mis de 
coquenerie, de loxe å la former. Elle était 
charmante . . . 

Mém. dn General BON Thiépallt 
(sur Mm« Junot.) 

Sur les qaatre mois qoe je demenrai Ji Paris, 
i'en passai deox å m'étonner en voyant des 
gens raisonnables se laisser dominer par les 
hochets que la petite main de l'Empereur leur 
jetait an visage. 

Mme Junot (1806). 

Guvernørens Bolig paa Slottet Raincy var fyrstelig. Han 
havde nylig købt Ejendommen af Ouvrard, hos hvem 
den var havnet efter Revolutionen, og som hverken havde 
sparet Penge eller Omtanke for at restavrere den og gøre 
den dens gamle Navn værdig. Madame Junot havde altid 
næret stor Forkærlighed for denne stolte gamle Fyrstebolig; 
hun var ved en eller anden Lejlighed kommen til at ytre 
det, og nogle Dage efter indbød Generalen, hendes Mand, 
hende til en Jagt paa Raincy. « Ouvrard har givet mig Lov 
til at skyde nogle Daadyr, har du Lyst til at følge med.?» 

Madame Junot lod hente Hat og Sjal, og i den klare 
Septemberdags Solskin fløj den lette Kabriolet kort efter gennem 
Paris' Gader øst paa ud ad Vejen til Strassburg. Generalen 
kørte selv; de to var alene i Vognen. Under Efteraarsskovenes 
gule, solplettede Løv søgte hans Haand ofte de smaa Fingre, 
som i de kunstfærdig udtungede Halvhandsker hvilede stille 
paa Sjalet, og ligesaa ofte bøjede han sig frem for at kigge 
ind under Kysehatten, ind i de klare blaa Øjne, som skyggedes 
af det lange Kniplingsslør, der halvt var slaaet til Side. De 
sagde ikke mange Ord, men hans ømme, straalende Blik lo 
hendes i Møde, og af Smilet om hans Mund forstod hun, 
at han tænkte glade Tanker. Det var hende nok. 

Nu kørte de ind i Borggaarden paa Raincy. Junot 
løftede sin unge Hustru ud af Vognen og bar hende op ad 
Trapperne. I den kongelige Spisesal stod Frokosten som paa 
et Tæppe af brogede Efteraarsblomster dækket paa Sévres- 
porcelæn og Sølv. 

— Men det er jo ganske som i et Æventyr, kære Ven ! 
Er det et fortryllet Slot, du fører mig til.? 

Junot smilede. Han tog Kaschmirssjalet af hendes nøgne 
Skuldre og løste Hattens hvide Silkebaand under den lille 
runde Hage. Endnu havde de ikke set nogen anden Tjener 
end den Staldkarl, som tog imod deres Vogn. 

— Madame la gouvernante de Paris — han tog højtidelig 
hendes Haand i sin og saa' paa hende med et Par glade 
Øjne — hvordan tror du, at en trufferet Kylling fra Mans 
og et Glas Champagne nu vilde smage .»^ 

— Lad os dele Kyllingen, drik du Champagnen. For 
Resten kan jeg meget godt leve af bare Solskin og Skønhed 
her i dette Feslot. 

Han førte hende om i hele Huset, viste hende den 

prægtige, tredelte Salon, den storslaaede, antike Badesal, 
Bibliotheket, det runde Boudoir i det ene Taarn, helt be- 
klædt med lyst, næsten sølvglinsende lilla Silke med slanke 
graa Marmorsøjler langs Væggene, foroven smykkede skiftevis 
med Duer og Ørne i Sølv. Han tog hendes Haand og førte 
hende hen til Vinduet: dér laa den milestore, aarhundred- 
gamle Park, hvor Frankrigs ædleste Vildt græssede, dér 
bugtede Bækken sig lunefuldt frem mellem Blomstergrupper 
og grønne Enge . . . 

— Sig mig, Laure — hvordan synes du egentlig om 
Raincy? 

Madame Junot sukkede: Jeg har jo sagt dig, at det er 
et Feslot, et Hjem for en Prins og en Dryade. 

Hun saa' op paa ham; hans store, ømme Øjne var en 
Smule fugtige, straalende af skælmsk Inderlighed. Han tav 
et Øjeblik, medens han blev ved at se paa hende, og Smilet 
paa hans Læber blev større, — saa brød han pludselig ud: 

— Det er dit. Raincy er dit. Jeg forærer dig det. 
Og saa blev det gamle Slot Raincy et Hjem for deres 

unge Lykke, for deres stolte Planer og ærgerrige Drømme. 
I Begyndelsen af Oktober flyttede de allesammen derud. Junots 
gamle Moder, hans Svoger og Søster, som altid boede hos 
Broderen, Børnene, den engelske Guvernante og hele den 
store Stab af Slægtninge, Gæster og Tjenere, som Madame 
Junot holdt af at omgive sig med. 

Det var en af de mange aristokratiske og kostbare Vaner, 
som Guvernørens unge Frue havde. Hun var tillige en af 
de Damer ved Hoffet, der kostede mest paa sine Toiletter; 
de var ogsaa berømte. Med stor Kunst forstod hun at bringe 
Modens høje og stærke Farver i fuldendt Harmoni med sin 
brunlige Hud, sine ildfulde, mørke Øjne, sin fine, sylfelette 

Skikkelse, som nu, da hun nylig var fyldt to og tyve Aar, 
havde en moden Kvindes friske Fyldighed. Hun var usæd- 
vanlig graciøs, og i Dans — en Fornøjelse hun lidenskabelig 
dyrkede — havde hun en spansk Gitanas Smidighed, be- 
daarende djærve og ildfulde Given-sig-hen. «Hun danser som 
en Bajadere forklædt som Slotsfrue,* sagde Kejseren engang 
om hende paa et stort Bal i H6tel de Ville. 

Hun var en fin og stærk Natur, sejg og ubøjelig, men 
med noget ujævnt, inkonsekvent, uberegneligt, som hvert Øje- 
blik mindede En om hendes ejendommelige Oprindelse. Hun 
havde en Ævne til at forbavse, at blænde, at lade En ane 
noget ukendt, fremmed, for hende ejendommeligt kun ved 
pludselig at slaa sine store Øjne op, kun ved en Gestus, en 
Bøjning med Hovedet eller en Bevægelse af sit smidige Legeme. 
Man antog hende i Almindelighed — og det med Grund — 
for at være hovmodig og selvsikker, ti til Trods for sin 
udadlelige Høflighed, sin velopdragne Respekt for de selskabelige 
Former havde hun arvet sin Moders, hele den stolte græske 
Kejserslægts naturlige og nonchalante Overlegenhed. I hendes 
Aarer flød der, ligesom i Bonaparternes, suverænt Fyrsteblod; 
ligesom deres Slægt havde hendes Aarhundreder igennem 
havt Korsika til Amme. Hun kunde heller aldrig, trods 
sin aristokratisk ureflekterede Lydighed mod Former og Ce- 
remonier, rigtig afpasses og dannes til Hofdame. Og hendes 
altid vaagne Kritik, hendes Ironi, der ikke lod sig imponere, 
gjorde det endnu vanskeligere. Kejseren — der til Trods 
for sin bestandige Dadel altid i sit inderste Hjerte følte en 
hemmelig Sympati for denne Sjæl af Ild og Staal, smidig og 
dog ubøjelig som hans egen — plejede at sige om hende, 
at hun var en lille Djævel, «u«g petite peste»^ en uforbederlig 
Frondeuse. 

Sin østerlandsk-franske Oprindelse tro elskede hun Pragt 
— ikke Hoffets paabudte og officielle Pragt (<Tricolorstilen» 
som hun undertiden uærbødig sagde), men den gedigne, 
fantastiske, smagfulde og overdaadige Luxus, hun allerede 
som Barn havde lært at kende i sit rige Hjem, og som siden 
var bleven hende en Livsbetingelse. Lige saa lidt som Junot 
forstod hun at spare, hun øste Penge ud med begge Hænder, 
og hendes Juveler — det paastod man — kunde maale sig 
med selve Kejserindens. 

Hun var glad og tilfreds med den høje Stilling, hendes 
Mand i dette Øjeblik indtog hos Napoleon; dog betragtede 
hun det mere som en hel naturlig, retfærdig Belønning end 
som nogen særlig Naade. Hun følte nemlig meget godt, at 
der ikke var nogen af sine Generaler, Kejseren saa trygt kunde 
betro sin Hovedstad, som netop Junot. Da han i Aarene 
1800 — 1803 havde været Paris' Kommandant, havde han for- 
staaet at gøre sig paa engang saa yndet og saa frygtet af 
Stadens Indbyggere, at man siden højt og lydelig gav til 
Kende, at Misfornøjelsen og Urolighederne under Kejserens 
Fraværelse og Krisen 1805 aldrig vilde være komne til Ud- 
brud, dersom han endnu havde havt Kommandoen i Paris. 
Derfor var det saa ganske naturligt, at Napoleon atter havde 
genindsat ham i denne Stilling — det var jo blot i hans 
egen Interesse — og givet ham endnu større Magt, end han 
før havde havt. 

Tiden lige før Kejserdømmets Oprettelse og Kroningen 
havde Madame Junot tilbragt sammen med sin Mand i Lejren 
ved Boulogne. Ved Nytaarstid 1805 udnævntes Junot til 
Ambassadør i Portugal og blev dér lige til Slaget ved 
Austerlitz. Kejseren havde nemlig højt og helligt maattet love 
ham, strax at kalde ham til sig, dersom Krigen paany brød 

ud. Ti af alle de stolte Titler, Junot paa denne Tid sad 
inde med : Grand-Offider de l'Empire, Colonel-Général des Hussards^ 
Ambassadeur extraordinaire å la cour de Lisbonne^ satte han selv 
mest Pris paa denne, som han altid havde havt siden 1793: 
Napoleons første Adjudant. 

De første Maaneder af Aaret 1 806 havde Kejseren holdt 
Junot tilbage i Udlandet som Generalguvernør over Parma 
og Piacenza, og hans Hustru var da alene rejst hjem fra 
Lissabon. Kejseren havde modtaget hende meget venlig, talt 
med Udmærkelse om hendes Mand, gjort Løjer med sin tjrve- 
aarige Ambassadrices nyerhvervede Hofvaner (VoyeZy Josephine, 
comme elle fait bien maintenant la révérencel), og strax gjort hende 
til Hofdame hos Fru Moder, der følte sig en Smule uvant 
med sin nye Stilling som kejserlig og kongelig Prinsesse, 
og som selv havde anmodet om det: « Madame Junot kender 
jeg, hun er jo næsten som mit eget Barn.» 

De første Par Maaneder Madame Junot tilbragte i Paris 
efter at have været et Aar i Udlandet, bestilte hun ikke 
andet end stadig at forundre sig, som hun skrev til sin Mand 
i Parma. Hun kunde ikke kende noget igen; Monarkiet med 
alle dets Institutioner var i dette Aar — 1805 — skudt i 
Vejret med Kæmpekraft, og fra i 1804 kun at have set 
Napoleons Person — ganske ligegyldigt, om han kaldtes Første- 
Konsul eller de Franskes Kejser — begyndte man nu tydelig 
at øjne Konturerne af hans System. Rangklasserne, der, den- 
gang hun forlod Tuilerierne, blot havde været let skitserede, 
stod nu ordnede, i faste Led grupperede om Tronen; Hoffets 
Etikette havde voxet sig lige saa stærk og stræng, som 
under selve Louis XIV; Luxus'en, som hidindtil i Ly af 
Republikens Institutioner havde bevaret noget af Direktoriets 
lovløse og naive Ynde, var pludselig bleven officiel, regelret 

og < autoriseret » ligesom alt andet. De gamle Titler var 
atter komne i Brug, man daterede sine Breve efter den gre- 
gorianske Kalender, og ved de store Fester i Marskalsalen 
og Dianagalleriet morede man sig ikke mere — man lod sig 
more. 

Madame Junot spilede sine store Øjne op og maatte 
bide sig i sin kvikke Tunge, da hun første Gang traf sammen 
med de nye Hofdamer og Kammerherrer. Var det virkelig de 
samme Mennesker, som hun saa ofte i Salonerne i Faubourg 
St. Germain havde hørt ironisere over den lille rastløse 
Korsikaner med Revolutionssyvmilestøvleme? Var det de 
samme Mennesker, som plejede at gøre sig til af, at de, naar 
de gjorde Visit hos Madame Bonaparte i Stueetagen, aldrig 
satte deres Fødder paa første Sal hos Generalen.? Jo, det 
var de samme; hun kendte Navnene, Ansigterne — kun Ud- 
trykket kendte hun ikke igen. 

Eller de unge Herrer, der nu saa sirlig figurerede i 
de Kostumekvadriller, som Prinsesse Louis og Storhertuginden 
af Berg førte op — var det virkelig de samme, som hun 
havde set draperede i Toga, og som alvorsfuldt kaldte hver- 
andre for Brutus og Torquatus.*^ Aa, Clichy laa alligevel 
ikke saa langt borte fra Tuilerieme som Rom fra Paris! 

Hun glemte aldrig den første rigtig officielle Fest, hun 
overværede, efter at hun var kommen tilbage fra Lissabon. 
Det var den store ^cerclei^ med Koncert og Bal, som Kej- 
seren gav i Marskalsalen i Anledning af Prins Louis' Valg 
til Konge af Holland. Før konverserede man i Tuilerieme 
ligesom i enhver anden Pariser Salon; endogsaa over de 
store, af højst forskellige Elementer sammensatte Quintidi- 
middage havde der hvilet som et Genskin af Ilanden regimes 
glade, utvungne Esprit, men nu! Da hun denne Aften i fore- 

2 

skrevet Gaiatoilet med Hofkaabe og ^chéru5que» af stive, 
spidse Guldkniplinger indtog sin Plads i den Halvcirkel af 
Damer, som garnerede Salen, var der ikke Tale om, at nogen 
henvendte en spøgende Bemærkning til sin Nabo. Damerne 
sad tavse som i en Kirke under Messen, og staaende bag 
ved deres Stole eller i Række op ad Væggene oppebiede 
Herrerne lige saa tavse Majestæternes Ankomst. Kejserinde 
Josephine kom stilfærdig ind fulgt af sin Suite, hilste graciøst 
og højtidelig og indtog lige saa stilfærdig sin Plads paa 
Tronen, medens Tavsheden paany bredte sig over Salen, kun 
afbrudt af Silkens lette Raslen og Lyden af Vifterne, som 
aabnedes og sloges sammen. 

Madame Junot kunde ikke skjule for sig selv, at hun 
med en vis Nysgerrighed ventede paa at se Kejseren træde 
ind. De Gange, hun før havde truffet ham efter sin Hjem- 
komst, havde hun syntes, at han var den eneste af alle, der 
var bleven ved at være den samme — uforandret den samme 
— i den samme prunkløse Gardeuniform, hun stadig havde set 
ham bære siden den i8. Brumaire, med samme skødesløse, 
snart godmodige, snart bydende og ironisk overlegne Maade 
at føre sig paa, som hun kendte saa godt, lige fra han var 
ganske ung Løjtnant, General og Første-Konsul. Han var 
kun bleven en Smule federe — det klædte ham — og hans 
Hud var ikke gul længer, den havde nu Marmorets matte 
Bleghed. 

Endelig hørtes Trommehvirvler udenfor. Dørvogteren slog 
Fløjdørene op: 

— Kejseren! 

Alle som én rejste sig op. Napoleon traadte hurtig 
ind med sin første Paladspræfekt foran sig og fulgt af en stor 
Suite. Hans Gang havde samme rastløse, nervøse Spænstig- 

hed som altid, og Madame Junot syntes, at det saa' ud, som 
om han i sin Utaalmodighed vilde styrte sig over sin Trone, 
da han gik hen imod den. Han var i Aften i Gaiadragt: 
fransk Livkjole og Knæbenklæder af hvidt Silke med Guld- 
broderi, Kniplingsrabat å la frangaise^ derover Æreslegionens 
store Kæde i Diamanter og bredt Skærf bundet ved Siden. Over 
den ene Skulder hang den korte, folderige Purpurkaabe tæt 
oversaaet med gyldne Bier, og inde paa det opslaaede hvide 
Silkefoer straalede et enormt laurbærkronet N i Guld og 
Juveler. I Haanden bar han Henri IV-Baret med Diamant- 
agraf og vældige Fjer, som næsten slæbte hen ad Gulvet. 
Herrerne i hans Følge — hun kendte dem alle — - var i om- 
trent lignende Dragter, kun i forskellige Farver, men alle 
havde de hvide Silkestrømper og Sko og gik med de fjer- 
smykkede Hatte i Haanden. 

Hun saa' ham tale med den unge Mole og med Vicomte 
de Laval-Montmorency, som nylig var bleven udnævnt til 
Guvernør i Compiégne. Madame Junot fulgte ham med Øjnene 
— og pludselig, over hele dette Hav af Hoveder, som skilte 
dem fra hinanden, opfangede Napoleon flygtig sin Barndoms- 
venindes Blik. Paa engang kom de begge uvilkaarlig til at 
smile; Kejseren vendte sig bort, lod umærkelig sin lille, 
hvide Haand glide hen over Hagen og henvendte derpaa et 
Par Ord til den for nylig udnævnte Hofdame hos Hendes 
Majestæt, Hertuginden af Luynes-Chevreuse. 

L'homme que j'aime et que j'admire å l'égal 
de Dieu — si ce n'est plus. 

Le General Junot 
(de Bonaparte, en Égypte, an VII). 

Elle était fort elegante, oovrait toujours le 
bal avec le gouverneur de Paris, jouait au whist 
avec le gouverneur de Paris, recevait seul, de 
préférence å tout autre, le gouverneur de Paris. 
Enfin ce pauvre gouverneur de Paris qui n'était 
pas un ange . . . 

Mme Junot (Mém.). 

Skønt Vintersæsonen 1806 — 7, særlig efter Arméens stadige 
og glimrende Sejre, tegnede til at blive mer end almin- 
delig straalende i Paris, var dog dens første Maaneder inden 
Jul ikke videre livlige. Dels savnede man naturligvis General- 
staben og Gardens unge Officerer, som nu laa med Kejseren 
i Berlin, dels vilde der ikke rigtig komme Fart i Fornøjel- 
serne, førend Kejserinden igen forlagde sin Residens fra Mainz 
til Tuilerierne. Rigtignok var det fine Selskab blevet forøget 
ikke alene med en pragtfuld Kreds af fremmede Ambassadører 
— Europa havde sendt sine intelligenteste, mest vindende 
Diplomater til den nye Cæsars Hof — men ogsaa med den 
for hver Dag voxende Hofstat, som nu regnede Ætlinge af 

Frankrigs ældste og mest aristokratiske Navne blandt sine 
Medlemmer, og desuden havde man faaet en ung, livsglad 
gouvernante af Paris, der selv gerne vilde anvende sine store 
Midler, og som vidste, at hun netop opfyldte Kejserens Ønske, 
naar hun saa overdaadig som mulig gjorde les honneurs for 
hans Hovedstad; men da man savnede Tuilerieme som Midt- 
punkt og Samlingssted, delte Selskabet sig snart i Fraktioner 
og Koterier. Dronningen af Neapel førte et tilbagetrukkent 
og stille Liv i Luxembourg, og hverken Prinsesse Borghese 
eller Storhertuginden af Berg, som dog i sit Palæ Élysée-Napoléon 
holdt Hof som en lille Suveræn, havde Overlegenhed og 
Autoritet nok til at forene og nevtralisere alle disse for- 
skellige Elementer. 

Imidlertid dansede man dog en hel Del i Efteraars- 
maanedeme — baade i Faubourg St. Germain, hvor Hertugen 
af Luynes hver Aften holdt aabent Hus lige til Kl. 5 om 
Morgenen — og i de snævrere Hofkredse. Og — det kunde 
jo ikke nægtes — man morede sig i Virkeligheden bedre paa 
denne Maade, hver for sig og uden Kontrol, end i <^ les grandes 
cohues'» i Tuilerieme, naar Kejseren experimenterede med sit 
Yndlingspro jekt : « Sammenblandingssystemet » . 

Madame Junot havde endnu ikke kunnet beslutte sig til 
at forlade Raincy; hun gjorde alle mulige Vanskeligheder, 
hver Gang der blev talt om at flytte ind til Paris. Palæet 
i Champs-Élysées stod rede til at tage imod dem, alle andre 
Mennesker havde nu slaaet sig ned i Byen for Vinteren, og 
hendes Mand beklagede sig over, at han to Gange om Dagen 
maatte tage fra Paris til Raincy; men hun fandt stadig paa 
nye Grunde til at blive, hvor hun var. 

For hun vidste, at dette: Hjemmet udenfor Paris, var 
et af hendes bedste og sikreste Vaaben i Kampen mod den 

høje Dame, som gjorde alt, hvad der stod i hendes Magt, 
for at General Junot skulde vænne sig til at tilbringe sin 
Tid i Élyséepalæet. 

Denne i den sidste Tid saa paafaldende Intimitet mellem 
Guvernøren af Paris og Storhertuginden af Berg var til Trods 
for deres lange Bekendtskab ikke af synderlig gammel Dato. 
Den var først begyndt omtrent paa samme Tid, som Maje- 
stæterne forlod Hovedstaden, og havde saa meget hurtig antaget 
Dimensioner, som ... Ja, ved Hoffet talte man i denne for- 
holdsvis døde Tid næsten ikke om andet. 

Junot betragtedes som og var ogsaa en af Arméens sta- 
teligste Mænd. Han var nu omkring de fem og tredive, høj, 
smidig og stærk; han saa' ud som den udmærkede Rytter 
og uforfærdede Husarchef, han var. Haaret var mørkeblondt, 
fyldig, krøllet, og over Tindingen nedad Kinden strakte der 
sig et langt, bredt Sabelar, som endnu mere forhøjede det 
krigersk mandige, noget strænge Udtryk i hans kønne Ansigt. 
Hans store, smukt formede Øjne under den aabne solbrændte 
Pande var mørkeblaa med noget sværmerisk, koncentreret, 
intenst fanatisk i Blikket, der ofte var saa underlig skarpt og 
straalende klart, at man næsten ikke kunde holde ud at møde 
det. Munden var stor, udtryksfuld, skægløs, som Moden 
fordrede det, med et Drag af Melankoli og Energi, som under- 
tiden kunde gaa over til Haardhed. Det klædte ham at le, 
hvad han ogsaa ofte gjorde. Men naar han grebes af Be- 
gejstring, Ømhed, Vrede eller Smerte, kunde der komme et 
saa ejendommeligt Udtryk i dette Ansigt: vibrerende, vold- 
somt eller længselsfuldt lidenskabeligt, at den, han talte med, 
næsten uvilkaarlig følte sig grebet af den samme Stemning. 
I det hele taget havde han en usædvanlig Ævne til at sætte 
sig i aandelig Forbindelse med Mennesker, til at meddele sin 

egen Henrykkelse, Glæde, Sorg eller Indignation til sine Om- 
givelser. Derfor var han saa uvurderlig som Anfører, naar 
det galdt om at opflamme Soldaternes Mod og drive dem i 
Ilden. At Napoleon i høj Grad havde forstaaet dette, be- 
viste de mange farlige Ar, som prydede Generalens Legeme. 

Han var bekendt for at være en udmærket Kammerat, 
aaben, munter, trofast i Venskab og paalidelig, en god, men 
heftig og fordringsfuld Herre, og over Kvinder havde han 
en Magt, som ofte vakte andre Mænds Misundelse. Der 
var i hele hans Natur og Apparition noget vist uimodstaaeligt, 
lidenskabeligt, ubændig voldsomt og betvingende, stundom 
uberegneligt, som gjorde, at man øjeblikkelig mindedes og 
forstod det Navn, Kammeraterne allerede ved hans første 
Indtrædelse i Hæren enstemmig havde givet ham: « Stormen* 
(la Tempéte). 

Med hele sin lidenskabelige Sjæls Varme havde han knyttet 
sig til Napoleon. I de mørke Aar 94 — 95, mellem Toulons 
Fald og den 13. Vendémiaire, da den unge General Bonaparte 
saa bittert led under den Uvirksomhed og Navnløshed, som 
det syntes, at Konventets Middelmaadigheder evig vilde for- 
dømme ham til, sluttede Junot, som allerede dengang var 
hans Adjutant, sig til ham som en Broder, og bandt uop- 
løselig sin Skæbne til hans. Han delte trofast med sin General 
hver Skilling, hans ret velhavende Forældre sendte ham, over- 
lod Bonaparte, som ubetinget var den sparsommeligste af 
dem og altid forvaltede deres fælles magre Kasse, to Tredie- 
dele af Summen, medens han selv i begges Favør kækt vo- 
vede sin egen Andel i Spillehusene. Han skrev sin Vens 
Breve, hørte taalmodig i Timevis paa hans æventyrlige Frem- 
tidsprojekter og dristige Planer, som han blindt troede paa; 
ja, dengang Bonaparte blev fængslet af Konventet, tilbød 



Digitized by LjOOQIC 



24 

Junot fortvivlet enten at frelse ham ved at ofre sit Liv for 
ham eller at dele hans Fængsel. Kort sagt, han elskede 
ham med sine tre og tyve Aars uegennyttige, lidenskabelige 
Venskab, som Tidsaanden farvede med en Tone af Sentimen- 
talitet, forgudede ham som et Geni og et højere Væsen, længe 
før den øvrige Verden endnu anede, at der var noget mærk- 
værdigt ved denne magre, hovmodige Korsikaner med de 
skarpe, forsultne Øjne, det uordnede Haar og de ubørstede 
Støvler. Bonaparte tog rolig mod hans Tjenester og gen- 
gældte oprigtig hans Venskab, altid med et Anstrøg af den 
Overlegenhed, som var ham medfødt, og som det ikke engang 
faldt hans nærmeste ind at bebrejde ham. Junot var hans 
Fortrolige og « Hjerteven » (som det dengang hed) i Paris, 
i Italien og Ægypten, hans Medhjælper og højt betroede 
Mand under Konsulatet og Kejserdømmet, og skønt Napoleon 
aldrig havde høje Tanker om Menneskene og sjælden gjorde 
sig Illusioner, faldt det ham aldrig et Øjeblik ind at tvivle 
paa Junots Troskab. Han stolede paa ham som paa sig selv. 
Junots Stilling hos Napoleon havde allerede tidlig med- 
ført et intimt og fortroligt Bekendtskab med Familien Bona- 
parte. Madame Lætitia tog sig af ham, som om hun kunde 
have været hans Moder, og da han, lige efter at Pauline 
var bleven voxen, forelskede sig heftig i hende, havde Bro- 
deren sat sig imod Partiet, kun fordi ingen af dem jo havde 
de ringeste Udsigter — som han sagde — og det hele absolut 
maatte føre til Fattigdom og Elendighed. Caroline havde han 
ofte set som lille Pige og siden af og til daglig, da hun, 
paa den Tid han blev gift med Mademoiselle Permon, var 
intimt lieret med denne. Medens Junot i Konsulatets tre 
første Aar var Kommandant i Paris, og Murats boede i H6tel 
Thelusson, var begge Familier jævnlig komne sammen. Caroline 



Digitized by 



Google 



25 

var paa den Tid endnu stærkt forelsket i sin Mand og saa 
optagen af sin unge Lykke, at hun ikke engang af Forfæn- 
gelighed prøvede paa at gøre nye Erobringer. Saa godt som 
hver Aften dansede hun med General Junot paa de impro- 
viserede Baller paa Malmaison eller i Tuilerierne og fandt 
endogsaa som oftest mere Fornøjelse i hans Selskab end i de 
andre unge Officerers, der udgjorde Broderens « Generalstabs- 
familie », men det faldt hende aldrig med en Tanke ind at 
forelske sig i ham. I sin Barndom havde hun naivt betragtet 
det omtrent som givet, at han tilhørte « Paulette », og nu, 
da han var gift og saa forelsket i Laurette . . . Nej, det 
kunde virkelig ikke falde hende ind — paa den, Tid! 

Men saa hændte det — det var lige efter Junots Hjem- 
komst fra Parma — at Guvernøren af Paris en Aften uden 
sin Hustru gjorde Hds. kejs. Højhed sin underdanigste Op- 
vartning i Élysée. Som de fleste af Tidens ledende Damer 
holdt hun aabent Hus saa godt som hver eneste Aften, og 
der var en Mængde Mennesker til Stede. Lidt træt af sine 
Værtinde- og Prinsessepligter, som hun endnu ikke var til- 
strækkelig vant til, havde Prinsessen, kun omgivet af nogle 
Fortrolige, trukket sig tilbage til sit Kabinet og hørte i 
Tavshed ligesom de andre paa en glødende Skildring af en 
Episode fra Krigen i Måhren, som General Junot paa sin 
livlige, veltalende Maade underholdt Selskabet med. Skæret 
fra den store Lysekrone og de høje Kandelabre bag ved 
Guvernøren af Paris belyste skarpt hans statelige Skikkelse 
og smukke, mandige Ansigt, da han lænet til Marmorkaminen 
med sydlandske Fagter og ildftilde, stærke Ord fortalte om 
sine Rekruters Tapperhed, der saa prægtig stillede hans egen 
i Relief. Hun hørte ikke saa nøje efter, hvad han sagde, 
men hendes Blik forlod ham ikke et Sekund. Lyset gled 

blankt forgyldende hen over hans krøllede, blonde Haar 
og lagde Glans over hans varme, brune Teint med det krid- 
hvide Ar i Tindingen. Hvor stolt og djærvt bar han dog 
ikke sit Hoved bøjet tilbage mod Husarkappens prægtige 
Pelsværkskantning, og Haanden kækt støttet mod Hoften 
ovenpaa Sværdfæstet. En Ridder, en Bayard! tænkte Prin- 
sessen. 

I samme Øjeblik Junot sluttede sin heroisk-sentimentale 
Anekdote, rejste hun sig op, og med de mørke Øjne flam- 
mende af Begejstring og øm Varme gik hun hen mod ham 
og greb hans Haand: 

— Kejserens Søster har desværre ingen Laurbærkrans 
at skænke den tapreste af hans Generaler, sagde hun med 
den fyrstelige suverænt, repræsentative Værdighed, hun havde 
saa let ved at paatage sig; men — véd De, hvordan en 
fransk Dame ogsaa kan belønne en tapper Kriger.'^ 

Junot gjorde først store Øjne, saa lo han og bukkede 
med Haanden paa Hjertet. 

— Madame — en fransk Soldat sætter kun Pris paa 
én Belønning . . . 

Ridderlig bøjede han det ene Knæ, og med det stolte, 
ømme Smil, som svagt mindede om Broderens, lagde Prin- 
sesse Caroline begge sine Hænder paa hans Skuldre og tryk- 
kede sine Læber mod hans Pande, netop paa Arret over 
venstre Tinding. Han følle, at hun bøjede sig lidt tungt 
imod ham, og han fik pludselig Lyst til at drage dette smi- 
dige, varme og yppige Legeme ned i sin Favn, men han 
lagde strax Baand paa sig — det var jo Kejserens Søster! 
smilede blot og saa' op, lige ind i hendes Øjne. 

Hun rødmede lidt og sagde højt med stor Aplomb: De 
har for Fremtiden Ret til at bære mine Farver, Hr. Guvernør 

af Paris — hun rev rask den rosenrøde Baandroset af sit 
Livbælte — De véd, at jeg er Paris' egen Prinsesse! 

Der var ingen af de Tilstedeværende, hvem denne lille 
Scene i Øjeblikket gjorde noget stærkere Indtryk paa. Det 
var jo ganske i sin Orden, at en Kvinde begejstredes over 
en dristig Vaabendaad, og Tidens Smag fordrede « Scener*. 
Kysset var det mindste af det — der fandtes ikke én Kavaler, 
som ikke i det mindste i en Panteleg i al Tugt og Ære 
havde kysset alle sine Damebekendte — et Kys paa Panden 
betød ikke mere end et Haandtryk i en Dans, knap saa meget. 
Det havde mere at sige, at Junot fik Lov til at bære Prin- 
sessens « Farver ». Efter Kroningen var Moden slaaet om fra 
at være antik til at blive decideret feudal-chevaleresk, middel- 
alderlig og trubadurmæssig ; der var ikke en Officer i Kej- 
serens Armé, som ikke gik rundt og kroede sig med nogle 
Baand- eller Kniplingsstumper ved sit Sværdfæste eller under 
sine Hattefjer. Prinsessen havde for Resten allerede en hel lille 
Kohorte af « Riddere »; blandt Gardens unge Herrer var der 
ikke saa faa, der under sentimentale Tilstaaelser, som under- 
tiden affødte blodige Dueller, fremviste rosenfarvede Emblemer, 
de i et eller andet stemningsfuldt Øjeblik havde modtaget af 
sanime ophøjede Haand. 

Men Junot havde følt Prinsessens hede Læber bæve 
mod sin Hud, han havde en Anelse om, at det ikke blot 
var paa Grund af hans Tapperhed — som han for Resten 
aldeles ikke havde gjort sig til af under Fortællingen — at 
Hds. kejs. Højhed havde bevist ham saa stor en Ære. Han 
smilede ved sig selv, da han ud paa Natten gik ned ad Trap- 
perne i Élysée — han var vant til den Slags lette Sejre — 
og da han kom hjem, fortalte han uden synderlig Højtidelighed 
sin Hustru hele Historien. 

Madame Junot tog sig det ikke fuldt saa let. Ikke for 
Kyssets Skyld — det faldt hende ikke ind! — men hun 
rynkede dog sine fine Øjenbryn en Smule, da hun sagde: 

— Man har snakket en Del om Caroline i Vinter, har 
jeg hørt. Dersom der ikke er nogen, der holder igen paa 
hende, saa ender det med, at huh bliver lige saa løs paa 
Traaden som Paulette. 

Junot lo højt — rigtig frivolt. Saa under jeg sandelig 
Murat det! Du skulde bare vide, hvor faa Skrupler han 
gør sig! 

Madame Junot, som ellers nok kunde taale en pikant 
Historie (paa den Tid var det forøvrigt ikke let at undgaa 
dem!), afbrød ham nu usædvanlig kort med, at hun « virkelig 
ikke interesserede sig det allerbitterste for Hans Højheds 
Erobringer. » 



Det var nu henimod Slutningen af November. I Musik- 
salonen paa Raincy sad Husets Frue alene i Skumringen ved 
sit Klaver. Hun sang en lille spansk Folkevise, hvis faa 
Vers hun drømmende gentog atter og atter, medens hendes 
Hænder sagte gled hen over Tangenterne — en melankolsk^ 
og monoton Melodi, som spædt døde hen i det store Rum. 

Udenfor faldt der en fin og tæt Støvregn, som graanede 
Luften og stille løsnede de gule Blade fra Træerne. Kun 
et svagt Dagslys faldt ind mellem Vinduernes tykke, tungt 
frynsede Silkegardiner; ingen Ild brændte i Kaminen; alt 
var graat og trist og mørkt omkring den unge Dame, hvis 
lette, straalende, guldbroderede Kostume i orientalsk Fa^on 
tog sig saa besynderlig grelt og uvirkelig ud paa denne 
Novemberdag. 

Madame Junot rejste sig lidt utaalmodig og gik stadig 
nynnende hen til Vinduet. Hun ventede paa sin Mand, der 
i Dag var kommen usædvanlig tidlig hjem; hun vilde gerne 
tale et Par Ord med ham, inden han efter Middagen tog 
tilbage til Paris. Da hun for lidt siden vexlede nogle Ord 
med ham, oppe i hans Toiletværelse, medens han skiftede 
Klæder, havde han sagt, at han om et Par Minuter skulde 
være nede hos hende i Salonen — hvorfor blev han saa 
længe borte.? 

Pludselig tog hun et Armbaand op af sin Lomme, altfor 
stort til hendes egen Haand, kunstfærdig flettet af blondt 
Haar indfattet i Guldfiligran, og betragtede det nøje ved 
det svage Dagslys. Hun kunde dog nok have Lyst til at 
vide, hvor han havde faaet det fra! 

Hun fik næppe Tid til atter at gemme det, før hun 
endelig hørte Junots Skridt. Hurtig gik han gennem den 
store Salon hen til sin Hustru, som han omfavnede og kys- 
sede ømt og heftig. 

— Hvorfor blev du ikke deroppe og passiarede lidt 
med mig.? . . . Man ser dig aldrig nu for Tiden! . . . 
Madame Junot smilede bittert og ironisk i Halvmørket, medens 
hun lidt utaalmodig drog sig ud af hans Arme. I Dag har 
jeg netop en Mængde lystige Historier til dig! 

Uden at lægge Mærke til, at hun var i daarligt Humør, 
begyndte han ugenert at fortælle, lattermild, snaksom og 
kaad som en Dreng. Særlig havde han et uudtømmeligt For- 
raad af Anekdoter om den nye Madame de Talleyrand, som 
for Øjeblikket var Hoffets Skræk og bete noire^ og som 
han Dagen i Forvejen havde aflagt et Besøg. Laurette hørte 
tavst til, og medens hun lyttede til hans glade, støjende 
Stemme, hans sarkastisk frivole Ord, gærede der i hende — 

overnervøs som hun var i denne Tid — en saa voldsom og 
harmfuld Forbitrelse, at hun ikke længer formaaede at styre 
den. Hun vendte sig om og tog pludselig Armbaandet frem 
af den løst hængende Fløjelslomme. 

— Er det dit? spurgte hun kort uden al Indledning, 
idet hun rakte ham det. 

Guvernøren af Paris rødmede. Han rynkede Øjenbrynene 
uden at se paa sin Hustru. 

— Tag det endelig! Laurette kastede foragtelig Smykket 
hen ad Bordet. Det er formodentlig ikke for min Skyld, 
Hendes Højhed har ofret sine Lokker. 

Han sagde endnu ikke noget, men han tog hende om 
Haandleddene saa haardt, at det gjorde ondt. Hun saa' ham 
uforfærdet lige ind i Ansigtet. 

— Aa, du tror ikke, jeg kender Caroline Bonaparte.*^ 
Husk paa, at hun har været min bedste Veninde! — hun 
betonede Ordet ironisk. Men dersom du bilder dig ind, at 
det kun er for dine smukke Øjnes Skyld, hun begaar alle 
de Dumheder, saa tager du fejl. 

— Hvad i Alverden er det for Galskaber, Laurette .»^ — 
Junot skød hende indigneret bort fra sig og talte meget 
overlegent. Jeg forstaar ikke et Ord af det hele. 

— Nej, det er jo netop det, jeg siger — du forstaar 
det ikke. Men jeg forstaar det, for mig skal hun aldrig 
forblinde. 

Hun stod paa den anden Side af Bordet med Armene 
korslagte under Brystet, som hun plejede, naar hun blev for- 
bitret. Hun saa' truende paa ham med sine store Øjne. 

— Har du rigtig tænkt paa, at du nu er Guvernør 
af Paris .»^ At du har større Myndighed end nogen af de 
tidligere Guvernører — ja, mer end selve Hertugen af Brissac 

tæller 80,000 Mand. Du behersker Paris, det vigtigste Punkt 
i Riget, du er Kejserens Ven, hans første Adjudant, der 
naar som helst. Dag og Nat, har Ret til at gaa ud og ind 
i hans Telt og nærme sig hans Person. Har du rigtig 
tænkt over, hvad for en mægtig Mand du er, Junot? 

— Jeg kan ikke forstaa, hvad det har at gøre med et 
Armbaand, som du har . . . Han udtalte ikke Ordet. 

— Jeg har ærlig fundet det paa Gulvet i mit eget 
Sovekammer, sagde hun koldt. Og da der i mit Sovekammer 
ikke kommer andre end dig, saa . . . 

Junot mumlede pludselig noget om det Satans Mørke 
og ringede heftig efter Lys. 

To Lakajer kom ind med et Par høje, moderne Olie- 
lamper af Sølv, som de satte paa hver sin Side af Uret 
under Kaminspejlet. Guvernøren af Paris gik med heftige 
Skridt op og ned ad Gulvet. 

— Er du snart færdig. Laurette .»^ Han standsede og 
saa' paa Uret. Der er ingen Grund til at lade Maden blive 
kold. 

— Jeg er færdig, sagde hun overlegent. Det er van- 
skeligt at fortsætte en Samtale, naar man ikke faar noget Svar. 

— Svar! brød han pludselig ud. Hvad vil du have, 
jeg skal svare paa alt dette Fantasteri.? Du mener selvfølgelig, 
at alle Kvinder ere ligesaa intrigante og udspekulerede, som 
du selv er. Prinsesse Caroline har vist baade dig og mig den 
Ære at skænke os sit Venskab, ja. Venskab — truende be- 
tonede han Ordet — og det, som du synes at sætte saa 
lidt Pris paa, tager jeg med Tak imod. 

— Husk blot paa, at jeg har advaret dig. 

— Advaret! Kære Laurette, jeg har været i større 
Farer end denne! Rasende slog han en høj Latter op. 

— Aa, det er ikke Prinsessens gule Haar og hvide 
Arme, jeg advarer dig imod — det véd jeg nytter dog ikke 
det mindste. Det er imod hendes Planer, der er Napoleons 
diametralt modsatte. 

— Igen! raabte han haanlig. 

Uret paa Kaminen slog sex. Guvernørens Frue gik 
rank og stiv forbi sin Mand, som uden at sige et Ord 
ceremonielt bød hende Haanden for at føre hende til Mid- 
dagsbordet. Hun vendte sig og tog tavst imod den. Haand 
i Haand gik de forbi Tjenerne, som bukkende aabnede alle 
Døre. 

Ved Kaffen i den lille Salon meddelte Guvernøren af 
Paris højt, at han havde lovet at tilbringe Aftenen i Élysée. 
Der var ingen, som sagde noget dertil, heller ikke da han 
tilføjede, at han efter al Rimelighed ikke kom hjem næste Dag. 

Om Aftenen fandt Madame Junot endnu Armbaandet 
liggende paa Bordet i Musiksalen. Hun gemte det blandt 
sine egne Smykker — og det blev aldrig fordret tilbage. 

Vous devez vons soumettre (disait-il å Jose- 
phine) å toutes mes fantaisies et trouver 
tom simple qae je me donne de pareilles dis- 
tractions . . . J'ai le droit de r^ndre 
å toutes vos plaintes par un éternd moi. 
Méra. de M™« de Rémusat. 

L'Empereur se disait convaincu qu'il avait 
été ce qu'elle (Josephine) aimait le mienx. Et 
il ajoutait en riant, qu'il ne doutait pas qu'elle 
n'eflt quitté un rendez-vous d'amour pour venir 
auprés de lui. 

MEMORIAL DE Ste HÉLÉNE. 

Man var nu i Begyndelsen af Februar 1807. Laurette 
havde endelig bestemt sig til at forlade Raincy for 
Vinteren, og man havde atter med hele den vidtløftige Hus- 
holdning indrettet sig i Palæet i Champs-Elysées. Guver- 
nørens Frue havde naturligvis lige i Begyndelsen af Aaret 
en Mængde officielle Visiter at aflægge og at modtage. 
Og da Kejserinden nu endelig ogsaa var kommen tilbage fra 
Mainz, lod Madame Junot sig en Morgen melde ved Hendes 
Majestæts lever. 

Kejserinde Josephine var lige bleven færdig med sin 
Frisure. Indsvøbt i en rigt garneret, fodsid Peignoir sad 

J 

hun midt i Værelset i en Lænestol og lod sig forevise en 
hel Del forskellige Kjoler, Sjaler og Hatte, som alle hvilede 
i dertil særlig indrettede udpolstrede Kurve, for imellem 
dem at udvælge sig Dagens Toilet. Ved Siden af hende 
stod hendes dame d'atoursy hendes Niece, Grevinde de la 
Valette, som imidlertid ikke blev taget med paa Raad, eftersom 
Kejserinden altid selv afgjorde dette højst vigtige Spørgsmaal 
med sine Kammerjomfruer. Paaklædning var nu mer end 
nogensinde blevet hendes Livsinteresse, og Sysselsættel- 
sen hermed optog næsten hele hendes Dag. Den første 
Del af hendes Toilet gik for sig temmelig tidlig om Mor- 
genen for omhyggelig lukkede Døre og bestod nærmest i 
en minutiøs og næsten artistisk Anvendelse af alle mulige 
Skønhedsmidler. Hun blev Aar for Aar mere og mere 
recherchée i sin Luxus; hun skiftede f. Ex. Linned fra Top til 
Taa tre Gange om Dagen og brugte aldrig et Par Silke- 
strømper, sjælden en Kjole, mer end engang. Og da hun 
aldrig gav nogle af sine brugte Sager bort, havde hun al- 
lerede nu i de kejserlige Slotte hele Magasiner fulde af 
^chiffons^ og særlig en Samling Kaschmirssjaler og Juveler, 
som kunde maale sig med hvilken som helst østerlandsk 
Herskers. 

Kejserinden tog meget venlig mod Madame Junot. Her 
i hendes private Værelser og om Formiddagen — særlig 
da Kejseren var borte — var de Besøgende saa godt som 
fritagne for al Etikette. Hun bar sin Majestæt graciøst og 
naturlig, naar det fordredes af hende, men — - i Modsætning 
til sin Svigerinde — var hun aldrig gladere, end naar 
hun i sin intimeste Kreds kunde aflægge den og atter 
for et Par Timer kun være Madame Bonaparte. Hun om- 
favnede Laurette og spurgte med stor Hjertelighed til Bør- 

nene, dog mest til sin Guddatter Josephine, der var hendes 
særlige Yndling. Strax efter udbad hun sig hendes Mening an- 
gaaende den paafugleblaa Silketrøje, der blev foreslaaet 
hende til et rosenrødt, sølvbroderet Kostume; Moden var 
denne Sæson mer end nogensinde helt og holdent « orien- 
talsk*: korte, aabne Silketrøjer i stærke Farver, løst hæn- 
gende over rigt broderede luftige Underkjoler og paa Hovedet 
brogede Musselinsturbaner. Madame Junot, som jo ogsaa 
interesserede sig højlig for Toiletter og var vidt bekendt for 
sin gode Smag, overvejede Spørgsmaalet samvittighedsfuldt 
og med ivrig Alvor. 

Endelig var Hendes Majestæt færdig. Efterhaanden 
havde der samlet sig flere og flere af Hoffets Damer inde i 
Paaklædningssalonen. Staaende i Grupper, ivrig passiarende 
og leende havde de nu — efter at de alle havde vexlet nogle 
Ord med Kejserinden — spredt sig rundtom i det store 
Værelse; Marskalinderne fortalte Nyheder fra Hovedkvarteret 
i Varschau, der blev hvisket en Del i Krogene, og leende 
i Smug betragtede man ofte Josephine. 

Da Kejserinden efter nogen Tids Forløb afskedigede 
sine Damer, gav hun Madame Junot Tegn til at blive. 
Under Foregivende af, at hun vilde vise hende nogle nye, 
sjældent prægtige Sjaler, hun nylig havde købt, lod hun 
Mademoiselle Avrillon gaa foran * dem ind i en af de store 
Garderober, hvor Hendes Majestæt ofte tilbragte flere Timer 
i Konference med sine Modehandlere og Leverandører, og 
hvor man altid kunde være sikker paa at være ganske 
uforstyrret. 

Laurette mærkede strax, at der var noget i Vejen med 
Kejserinden. Hun havde hele Morgenen — skønt hun som 
sædvanlig var venlig og naadig — dog været ligesom en 

Smule adspredt og kunstlet i sit Væsen, og det var ikke 
undgaaet Laurettes Opmærksomhed, at hun havde vist sig 
meget og paafaldende kølig overfor en af de besøgende 
Damer, der hørte til Prinsesse Carolines Hofetat. Kun 
kunde Madame Junot slet ikke forstaa, hvorfor Josephine 
valgte hende, der aldrig havde staaet hende videre nær, til 
Fortrolig. For det var tydeligt nok, at hun nu vilde lette 
sit Hjerte i Anledning af en eller anden Bekymring. 

Efter at Kejserinden flygtig havde ladet Sjalerne be- 
undre, lod hun ved en lidt utaalmodig Haandbevægelse 
Mademoiselle Avrillon forstaa, at hun atter kunde bringe 
dem bort, og idet hun indbød Madame Junot til at tage 
Plads ved Siden af sig i den lille Causeuse, som ret hygge- 
lig var anbragt mellem det rigt draperede Vindu og et af 
Værelsets kolossale Klædeskabe, begyndte hun lidt tvungent, 
idet hun lagde sin Haand paa Laurettes: 

— Jeg véd, kære Madame Junot, at jeg kan stole 
paa Dem . . . at De baade kan bedørpme en Sag med 
Takt og — hun saa' op — holde den hemmelig, hvis det 
behøves. 

Laurette bøjede Hovedet og lagde den Haand, hun 
havde fri, paa Hjertet: 

— Deres Majestæt, jeg behøver ikke at forsikre 
Dem om, at . . . 

— Ja, det véd jeg, det véd jeg, afbrød Kejserinden 
hende lidt utaalmodig. Hun længtes øjensynlig efter at 
komme til Sagen. Og paa den heftige og uoverlagte 
Maade, der var hende egen, naar hun var forbitret, spurgte 
hun kort: 

— De kommer jo meget sammen med Madame Murat 
— - har hun ikke fortalt Dem den store Nyhed.? 

Madame Junot blev forvirret. Trods al sin Umage 
for at beherske sig, slog hun uvilkaarlig Øjnene ned for 
Kejserindens urolig forskende Blik. 

— Hvilken Nyhed, Deres Majestæt? — Jeg forstaar 
ikke . . , 

— Aa, jeg kan se, De véd det! Josephine slog med 
en heftig Bevægelse Hænderne for Ansigtet og bøjede sig 
fremad. Bonaparte har jo en Søn! 

Laurette var stærkt bevæget — baade over Kejserindens 
oprigtige og ubeherskede Smerte og endnu mere over Caro- 
lines Grusomhed. For hun var vis paa, at denne med 
Fofsæt havde ladet Hemmeligheden komme ud for at saare 
og forurolige sin Svigerinde. 

Kejserinden havde forøvrig ikke taget fejl. Madame 
Junot var virkelig fuldstændig inde i, hvordan det forholdt 
sig med denne højst mærkelige Historie. For nogen Tid 
siden havde nemlig Prinsesse Caroline triumferende, under 
Tavshedsløfte (hun fortalte alt under Tavshedsløfte til 
højre og venstre for at være rigtig sikker paa, at det blev 
bekendt) betroet hende, at Kejseren nu — ja, der var slet ingen 
Tvivl om det — havde faaet en Livsarving. Prinsessens 
Forelæserske, en gammel Skolekammerat fra Madame 
Campan — «du har nok set hende, Eleonore Dénuelle, 
den robuste Brunette » — havde jo staaet i et flygtigt Forhold 
til Hans Majestæt den første Del af Aaret, strax efter at 
han var kommen hjem fra Tyskland. «Jeg indrømmer, at 
jeg fulgte den Historie med en vis Interesse,* havde Hendes 
Højhed tilføjet, «dels fordi det lod til, at Bonaparte virkelig 
brød sig en Kende om hende, og dels fordi hun lige fra 
Begyndelsen havde betroet sig til mig, og jeg paa en 
vis Maade følte mig forpligtet til at tage mig af hende. 

Du véd, Laurette, at i mit Hus — dette var en Hentydning 
til Prinsesse Borgheses Hof — plejer de unge Damer ikke 
at komme noget til. Min Broder interesserede sig stærkt 
for hendes Tilstand, hans sidste Ord til mig var, at jeg 
strax maatte lade ham det vide, ifald det blev en Dreng. 
Du kan nok forstaa, hvor henrykt han nu maa være over 
endelig at have faaet sig en Søn.» 

Saaledes havde Prinsesse Caroline berettet Sagen. Hun 
indlod sig ikke i nærmere Reflexioner derover, men i hendes 
Blik læste Laurette, at hun tilftilde forstod at vurdere hele 
denne Histories Betydning. Og hun kunde se, at Kejser- 
inden nu drog samme Konsekvens : ved dette Barns Fødsel 
truede Skilsmissen, som hun efter Kroningen og den kirke- 
lige Vielse næsten havde vænnet sig af med at frygte, hende 
mere end nogensinde før. Hun kendte sin Mand, hun vidste, 
at efter dette vilde han blot have én Tanke: at skaffe sig 
en legitim Arving. 

Kejserinden blev ved at græde — uden at lægge Skjul 
paa det, med bøjet Hoved. Madame Junot følte sig mere 
og mere ulykkelig og tilovers ved denne Scene. 

— Det er Caroline Murat, der har sat hele denne 
Intrige i Gang, hulkede den stakkels Josephine. Jeg har 
fra sikker Kilde, at det var hende, der fik fat paa hende 
og ligefrem udstillede hende for Bonaparte. Aa, Gud, ingen 
véd jo bedre end jeg, at han ikke kan eller ikke engang 
har i Sinde at modstaa en Fristelse af den Art, og hele 
Verden véd da, at jeg har fundet mig i det utrolige, naar 
det galdt hans Kapricer — hun løftede sine vrede, taare- 
fyldte Øjne, som for at kalde hende til Vidne derpaa. For 
jeg véd jo, at hos ham kan det nu aldrig blive andet end 
et rent flygtigt Lune — der er ikke noget, han er saa 

bange for her i Verden, som for at lade en Kvinde faa 
Magt over sig. Han tager nu for Tiden sine Kærligheds- 
affærer som — ja, hvad skal jeg sige? — som en Slags 
sund og nødvendig Adspredelse oven paa Arbejdet og ikke 
som andet, og derfor har jeg hidtil fundet mig i det. Ak, 
ja. Madame Junot — hun førte forsigtig Lommetørklædet 
op til Øjnene — hvad maa vi Kvinder ikke finde os i! 

Det gav et Sæt i Laurette, og hun rettede sig uvil- 
kaarlig. Hun havde helst rejst sig og afbrudt Samtalen med 
det samme. Men det kunde jo slet ikke gaa an. 

Kejserinden lagde Mærke til hendes Bevægelse, hun 
glemte et Øjeblik sine egne Sorger og saa' over Lomme- 
tørklædet op paa hende. 

— De véd jo. Madame Junot, at jeg altid har været 
deres Ven — og Junots med, skønt han aldrig har villet 
tro det; jeg siger bare til Dem: tag Dem i Agt for Madame 
Murat! 

Laurette tav; hun pillede nervøst ved Kniplingsbesæt- 
ningen paa sin Kjole. Det pinte hende mer end alt andet, 
at en Fremmed skulde have Ret til at tale til hende paa 
denne Maade, beklage hende; men hun kunde jo ikke sige 
noget til det. Det var jo sandt, altsammen. 

Kejserinden kiggede nysgerrig paa hende med tørre 
Øjne. Saa begyndte hun pludselig igen at græde. 

— Men nu var det, kære Ven, at jeg vilde spørge Dem 
om . . . Véd De, om Prinsessen allerede har sendt en Kurér 
til sin Broder.«* . . . 

— Ja. 

— Aa Gud! aa Gud! Hun jamrede sig, vred Hæn- 
derne og syntes nu helt at glemme andres Sorger. Og 
netop nu, da jeg følte mig saa tryg og var saa glad over, 

at Eugéne havde faaet saadan en udmærket Stilling, og jeg 
havde tænkt mig, at Hortenses Drenge kunde erstatte Bona- 
parte egne Børn. Jeg véd, hvad for et Indtryk det vil 
gøre paa ham. Jeg kender ham. Han har sat en Arvekrone 
paa sit Hoved; han vil give den til en Arving af sit eget 
Kød og Blod. Og efter dette slaar han sig ikke til Taals 
længer! 

Madame Junot forsøgte, saa godt hun kunde, at trøste 
Kejserinden; hun var helt udmattet paa Sjæl og Legeme af 
denne Scene og ønskede blot at komme bort. Tilsidst fik 
hun endelig Josephine til at rejse sig. 

— Vil De gøre mig en Tjeneste, Madame Junot i^ 
Hun tog hende i Haanden. Jeg kan ikke bede nogle af 
mine egne Damer om det, for dem har Prinsessen hverken 
Fortrolighed til eller Venskab for; men Dem — Dem 
nægter hun for Tiden ikke noget. Atter følte Laurette den 
bitre Ydmygelses Rødme paa sin Pande. Drengen er givet 
til Achilles Amme, Madame Loir, vil De nu ikke prøve 
paa at faa ham at se? . . . Hun betænkte sig og standsede 
lidt. Og sige mig -^ beskrive mig rigtig nøje, hvordan 
han ser ud, om han — om han ligner sin Fader. 

Laurette blev pludselig bevæget. Hun bøjede sig dybt 
ned og kyssede medlidende Kejserindens Haand. 

— Jeg skal gøre alt, hvad Deres Majestæt ønsker, 
sagde hun. 

Med et meget betænksomt Ansigt og denne unaturlig 
diplomatiske Mine, hans Hustru kendte saa godt, kom Junot 
en Formiddag et Par Dage efter hjeni ft^ Tuilerieme, hvor 
han havde spist Frokost hos Kejserinden. I hans smukke, 
aabne Ansigt havde hun efterhaanden lært at læse som i en 

aabea Bog, og hun vidste, at naar han rynkede Øjenbrynene 
og kneb Læberne sammen paa den Maade, betød det, at 
han gik og spekulerede over en eller anden Statshemme- 
lighed. For hende var det i Reglen ikke længe nogen 
Hemmelighed. 

Ogsaa nu kom han lidt før Middag ind i hendes 
Kabinet. Hun lagde sin Yndlingsbog « Valerie », som hun 
nu læste for tredie Gang, fra sig og vendte sig interesseret 
om mod sin Mand. 

— Naa, sagde hun ganske ligefrem. 

— Ja — han stod og halede i Vesten med Ryggen 
mod Kaminen — kan du gætte, hvad hun vilde mig.i^ . . . 

Hun rystede utaalmodig paa Hovedet. 

Han sagde med dæmpet Stemme: Hun vilde have 
mig til at erklære mig for Eugéne, dersom . . . J2i» ^^ ^^^' 
staar jo nok, dersom Kejseren . . . Hvad Gud forbyde! til- 
føjede han heftig. 

— Hun ogsaa! udbrød Madame Junot ironisk. Man 
skulde næsten tro, at alle disse spidsfindige Damer ligefrem 
har lagt Raad op med hverandre — saa enige er de med 
Hensyn til deres Midler . . . 

Junot lod^ som om han ikke hørte det. Han vendte 
sig om og sparkede med Taaspidsen til et Par Brænde- 
stykker. 

— Hvad sagde hun? begyndte Madame Junot igen. 

— Aa, hun gjorde det meget fint. Begyndte med at 
smigre mig, at tale om Napoleons exceptionelle Venskab for 
mig o. s. V., o. s. V. Beklagede sig over, at han ofte i 
saa farlige Tider ikke kunde have sine mest trofaste Venner 
om sig, at han i hvert Slag som den simpleste Soldat ud- 
satte sit Liv for Fare, og . . . 

— Saa kom det vel? 

— Ja, saa kom det. Hun spurgte mig, om jeg troede, 
at det Frankrig, han nu havde skabt, nogensinde skulde 
kunne synke tilbage i Direktoriets Anarki. Hvem vilde 
egentlig være stærk nok til at løfte Arven? 

^- Og du svarede? spurgte Madame Junot aandeløs, 
idet hun hurtig rejste sig op paa Albuen. 

— Jeg svarede naturligvis, at denne Ulykke jo var 
forudset af Kejseren og Senatet; at Kongen af Neapel, 
Prins Louis og hans Sønner, ja, at nu ogsaa Jér6me, tilfulde 
sikrede Arvefølgen. Hun indvendte, at hun troede ikke, 
at Arméen vilde finde sig i det, at f. Ex. en Formynder- 
regering med den lille Napoleon var fuldstændig umulig 
under de nuværende Forhold, men at derimod Prins Eugéne, 
som er saa velset af Arméen, som er saa populær baade i 
Frankrig og i Italien . . . Ja^ du forstaar jo nok, hvor 
hun vilde hen? . . . 

Laurette havde atter strakt sig ud paa Chaiselonguen, 
saa lang hun var. Hun laa og legede med Frynserne paa 
sin Kjole. 

— Jo, jeg forstaar . . . Hun slog Øjnene op og saa' 
stivt paa sin Mand: 

— Og Murat? spurgte hun. 

<0h, ia dr61e de t(te!> 

M™« JuNOT de la Princesse Pauline. 

Madame Junot laa længe nu om Morgenen. Som en 
Overraskelse til hende ved Hjemkomsten fra Raincy 
havde hendes Mand ladet hendes Sovekammer helt ommontere; 
det var nu i storslaaet Kejserstil: Mahogni med Bronce- 
omamenter samt tunge, mørkegrønne Silkedrapperier om 
Sengen og for Vinduerne. Det gjorde i det hele taget 
et altfor mørkt og grandiost Indtryk — Junot syntes selv, 
det lignede en Kongegrav — men Percier og Fontaine 
havde jo gjort Tegningerne til hvert eneste Møbel, og alle, 
der saa' Værelset, var henrykte over dets stilfulde Elegance. 
Guvernørens Frues lille mørke Hoved hvilede saa stille 
paa den store Sengs Kniplingspuder. Hun havde foldet 
Hænderne under Nakken og laa og stirrede paa Dørens 
Ornamenter. Skønt det for længe siden var højlys Dag 
udenfor, var Gardinerne endnu ikke trukne fra Vinduerne, 
og oppe paa en høj sort Marmorsøjle lige oven over Senge- 
forhøjningens Trin brændte endnu den antike, etruriske 
Broncelampe, som tjente til ^veilleuse^ . 

Pludselig hørte hun Støj og Larm af mange Stemmer 
inde i den Salon, som stødte op til Sovekamret. Hun 
spidsede Øren, rejste sig strax op og ringede stærkt. 

I samme Øjeblik sloges Fløjdørene op, og næsten inden 
Kammertjeneren havde faaet Tid til at raabe sit: «Son 
Altesse Imperiale et Royale, Madame la Duchesse de Guastalla» 
ilede Pauline Borghese med sin mærkværdig uregelmæssige, 
vuggende Gang ind i Værelset og var i næste Øjeblik krøbet 
op ved Fodenden af den store Seng. 

— Bliv bare liggende, lille Laurette — Madame Junot 
gjorde nogle svage Forsøg paa fra sin Plads at gøre les 
honneurs for Hds. kejs. Højhed — du kan nok forstaa, at 
jeg har noget vigtigt at tale med dig om . . . 

Og medens Prinsesse Pauline trak Benene op under 
sig og gjorde sig det bekvemt i den anden Ende af Sengen, 
begyndte hun bebrejdende: 

— Hvorfor bryder du dig slet ikke mere om mig. 
Laurette ? Og Junot heller ikke ! Han har vist glemt, hvor 
køn jeg var i Italien. Det vil sige, jeg er da lige saa køn 
nu — hun vendte sig om mod det Spejl, der sad i Væggen 
mellem Vinduerne — men han ser det bare ikke! Ja, ja, 
Laurette — lad os nu se, om du ikke kommer til at angre, 
at du altid har foretrukket Caroline for mig . . . 

— Deres kejserlige Højhed sagde, at De havde noget 
vigtigt at sige mig.? . . . Madame Junot prøvede med en lille 
Grimace paa at trække sine Fødder til sig, som Prinsessen 
var lige ved at knuse. 

— Ja, jeg har ogsaa en hel Del at sige dig. Men 
hvorfor har I aldrig indbudt mig til en Fest paa Raincy.'^ 
Kun Caroline, altid Caroline! . . . Jeg vil kun sige dig én 
Ting, Laurette — Prinsessen bøjede sig frem og hviskede 

— Caroline har ikke mindste Begreb om Takt eller Dis- 
kretion . . . 

Skønt Madame Junot virkelig følte sig baade saaret og 
vred, kunde hun dog nu ikke lade være med at give sig 
til at le højt. Høre « Paulette » tale om Takt og Dis- 
kretion ! 

— Men Deres kejserlige Højhed, sagde hun endnu 
leende, paa Raincy har vi jo ikke andet at byde vore 
Gæster paa end Jagtea. Og da Deres kejserlige Højhed 
hverken kan ride eller køre i Kalesche . . . 

— Men jeg kan lade mig bære i Palankin . . . 
Begge Damerne lo højt. Prinsesse Pauline sagde: 

— Men hvor har du gjort af din Mand, lille Laurette .»* 
Jeg synes, at I altid før har havt fælles Sovekammer — i 
det mindste dengang I boede i Rue de Verneuil. Hvor er 
Junot.** Han kommer da vel ind og hilser paa mig. Jeg 
er dog hans ældste Veninde. Du skulde blot vide, hvor 
forelsket han var i mig i Marseille og siden i Italien. 

Madame Junot ringede og lod spørge efter «Monseig- 
neur». — Han var gaaet ud. 

— Allerede.? Det ser ud, som om han plejede at gøre 
tidlige Visiter, Monsieur Junot! Prinsessen spilede sine 
store Øjne op og trak med en stræng Mine Hagen ind. 
Hør, det skulde du virkelig ikke finde dig i, lille Laurette. 

Madame Junot var lige ved at græde, saa nervøs gjorde 
Pauline hende med sine idelige Hentydninger. Hun svarede 
bittert, idet hun vendte sig om: 

— Hvad kan jeg vel gøre, Madame? . . . 

— Naa ja, vi véd jo, hvor stor Indflydelse han har i 
Élysée. Han konfererer vel med Caroline om Komedien. 
Nej, hvor dum hun ser ud! Véd du da ikke, at vi skal 

spille Komedie den 19. Marts paa St. Josephsdagen — det 
er til Ære for vor Søster, Kejserinden. Og du skal spille 
med, naturligvis skal du spille med, lille Laurette. 

— Men, Madame, De husker ikke paa min Tilstand . . . 

— Dia Tilstand.? Aa, vi vælger en Rolle, hvor det 
ikke kan ses. Det er da forresten underligt, at Caroline 
ikke har sendt dig Bud . . . Aa, det er sandt! Jeg saa' jo 
før en af hendes Tjenere i dit Forværelse. Vi skal spille 
« Barberen i Sevilla ». Jeg skal være Rosina. 

— Vi skal have en aktuel Lykønskningsarie, vedblev 
Prinsessen fortrolig — der skal være noget i om Kejserens 
Sejre, om Jena og Eylau. Det bliver storartet! Tror du 
ikke, den Dragt vil klæde mig? Rosenrød Hat og sorte Fjer 
og kort Skørt af Rosasilke og sort Kniplingsforklæde. Aa^ 
jeg skal blive meget smukkere end hende den blege Hortense, 
som spillede den Rolle paa Malmaison — du husker jo 
nok . . . 

— Men hvad tænker jeg dog paa! Prinsesse Borghese 
strakte sig pludselig tværs over Sengen og trak stærkt i 
alle tre Klokkestrenge paa Væggen. Du har jo endnu ikke 
set min nye Kammerherre, lille Laurette. 

Kammertjeneren og to Jomfruer styrtede øjeblikkelig ind. 

— Før den Herre ind, som venter i Salonen! befalede 
Prinsessen kort. 

Lakajen slog atter Døren op. 

— Hr. de Forbin, meldte han alvorlig med høj Røst. 
Som skudt ud af en Kanon kom Hr. de Forbin ind 

og bukkede meget højtidelig for de to Damer i Sengen. 
Prinsesse Pauline smilede med en naadig Haandbevægelse 
og blinkede til Madame Junot. 

— Dér er han. Laurette, sagde hun med en Stemme, 

der skulde gaa for at være hviskende. Hvad synes du om 
ham, lille Ven? 

Prinsessens nye Kammerherre hørte lige saa godt som 
Madame Junot, hvad hun sagde. Han var virkelig en køn 
Fyr, en usædvanlig køn Fyr, statelig og høj, graciøs og ele- 
gant — det gik pludselig op for ham, at han blot var 
bleven tilkaldt for at forevises som et Exempel paa hans 
Herskerindes udmærkede Smag. Han rødmede helt op til 
Haarrøddeme, men blev staaende stille i samme Stilling 
med Hovedet en Smule bøjet. 

Pauline Bonaparte betragtede opmærksomt den kønne 
Kavaler. Derpaa smilede hun naadig og vinkede ad ham: 

— Monsieur de Forbin, vil De være saa god at hjælpe 
mig ned herfra.? — Ja, saadan — tak! Hun støttede sig 
tungt til hans Arm og bøjede sig endnu engang ned mod 
Madame Junot, som havde rejst sig op i Sengen. Ja, saa 
ses vi, om ikke før, saa til den første Prøve i Élysée, min 
Duel — hun kyssede Laure paa begge Kinderne og hviskede 
igen, denne Gang paa italiensk: 

— Se, nu rigtig paa ham, naar han vender sig om! 
En Ryg, en Holdning, et Par Lægge . . . Hvad synes du, 
lille Laurette .'^ 



Da Junot kom hjem op ad Formiddagen, stod hans 
Frue og ordnede en stor Buket kunstige Roser i en af de 
høje Alabastskaale, som prydede Kamingesimsen i hendes 
Kabinet. Hun drejede ligegyldig Hovedet om, da hun hørte 
hans Skridt. 

— Jeg kan hilse dig fra din gamle Veninde, Prin- 
sesse Borghese, sagde hun langsomt med Ryggen til ham. 

— Saah? Tak! Det glæder mig, at det ikke er fra 
Prins Borghese. Hans Stemme lød forceret spøgende, og 
han fixerede ret skarpt, en Smule urolig. Laures Profil. 

Hun rystede ligegyldig paa Hovedet. 

— Prins Camille! Hvad tænker du paa.? Aa, nej, 
han er en fornuftig Fyr — han venter nok et Par Maa- 
neder med at fortsætte sin Belejring. Saa faar vi at se, 
hvad det kan føre til, naar Fæstningen ikke længer er 
<^enceinte^, 

Junot rynkede Øjenbrynene. Hvad er det for et Sprog, 
Laurette .'^ sagde han skarpt. 

— Det er det Sprog, mine høje Veninder lærer mig, 
svarede hun lige nonchalant med Hovedet paa skraa, medens 
hun mellem Tænderne holdt en af de overflødige Blomster, 
hun tog fra Skaalen, Deres kejserlige og kongelige Høj- 
heder, Prinsesse Pauline og Storhertuginden af Berg. Da 
der ikke er andre end dig, der hører det, maa man vel 
nok have Lov til at prale en Smule, naar man er saa lykke- 
lig at have en fyrstelig Tilbeder. 

— Jeg forstaar ikke, hvor du vil hen.f* ^agde Junot 
kort og strængt. 

— Ingen Steder hen, min Ven! Du hører jo, at 
endnu har han — eller skal jeg sige jeg — ingen Chancer. 
For Øjeblikket har jeg ikke andet at gøre end at tage min 
bedste Visitdragt paa og køre til Élysée, hvor jeg er bleven 
beordret hen af Prinsesse Caroline — formodentlig for at 
faa en Lektion i, hvordan jeg skal opføre mig passende! 

Junot havde slaaet sig ned ved Bordet henne ved 
Vinduet og sad og trommede med Fingrene paa Bord- 
pladen. 

— Hør, Laurette — han greb hende om Armen, idet 

hun vilde gaa forbi — hvad har Prinsesse Pauline sagt, 
der kan have ophidset dig saadan? Naa! . . . Han holdt 
hende fast med begge Hænder oven over Albuerne og saa' 
hende forskende, en Smule urolig ind i Øjnene. 

Laurette gav sig til at le — med sin klare, haarde 
Latter. Ingenting! Hvor kan du tro . . . Hun er jo akid 
Elskværdigheden selv! Hun vilde oven i Købet med Vold 
og Magt paatvinge mig den Ære at spille med i en Komedie, 
som Caroline og du nok har arrangeret. Hun var lidt 
forbavset over at mærke, at jeg endnu ikke vidste noget 
om det. Vi kom saa til det Resultat, at det formodentlig 
var for at skaane mig, du ingenting havde sagt. 

Junot slap sin Hustrus Arme. Naturligvis! sagde han 
barsk. 

— Og det takker jeg dig for, vedblev Madame Junot 
rolig. Det kunde ikke være behageligt for mig at optræde 
i denne Tilstand sammen med Prinsesse Caroline. Men det 
ser ud, som om Hendes Højhed selv ønsker det. Hun har 
sendt mig et Bud, der næsten ligner en Befaling. 

Madame Junot havde nu helt glemt sin paatagne, 
satiriske Kulde. Hun var meget forbitret. 

— Jeg vil ikke være Staffage i det Tableau, som skal 
forherlige « Charles' og Carolines* rørende Kærlighed, sagde 
hun pludselig hidsig. 

Junot var ligesaa vred som hun. Han gik med lange 
Skridt frem og tilbage paa Gulvet. 

— Det lader til, at du antager, at det er mig, som 
vil tvinge dig til at spille med i den Komedie! Jeg kan 
forsikre dig om, at jeg tværtimod har gjort alt . . . 

— Det behøver du ikke at forsikre mig om. Jeg 

4 

kan saa udmærket godt forstaa, at du helst vii være fri 
for mig paa Prøverne, afbrød hun ham koldt. 

Junot vendte sig om og betragtede hende fra Siden. 
Hun stod henne ved Vinduet, ubevægelig, med Ryggen mod 
Dagslyset og med den ene Haand støttet mod Bordets Marmor- 
plade. Hun stod dér saa fm og sart, men lige rank 
med sin tunge Byrde, og han saa', hvordan hun under hans 
Blik med en nervøs Kraftanstrængelse tog sig endnu mere 
sammen for ikke at bukke under for Spændingen og briste 
i Graad. 

Han gik hurtig hen til hende og tog hende ømt og 
varsomt om Skuldrene, idet han med den anden Haand 
sagte lagde hendes Hoved ind til sit Bryst. 

— Min stakkels Laure, sagde han stille, smertelig. 
Du — du véd ikke, hvor du piner mig . . . 

Hun hulkede dybt og konvulsivisk et Par Gange. Saa 
beherskede hun sig, løftede Hovedet og saa' op paa ham 
med sine store brune Øjne, som saa ærlig afspejlede hver 
Tanke i hendes Sjæl. 

— Kom, min Ven . . . Lad os nu engang tale aaben- 
hjertig med hinanden. Dette er jo uudholdeligt og — og 
— uværdigt. 

De satte sig i den lille lavryggede Sofa under Spejlet. 
Hans Arm laa endnu stadig om hendes Skuldre. 

— Jeg beder dig ikke om at være oprigtig — hun 
slog let ud med Haanden, idet hun tørrede Øjnene; jeg 
véd, at det ikke er Brug, at det ikke er ridderligt, ikke 
hører med til god Tone, og jeg respekterer det. Jeg véd 
jo, at en Mand skal tie, medens han staar i saadant et For- 
hold, om han saa ogsaa har Kniven paa Struben. Jeg vil 
ikke have, at du — for min Skyld . . . Nej, sig ikke 

noget! Du behøver ikke at sige noget — jeg har gode 
Øjne. 

Du véd, jeg har fundet mig i meget — ja, det gør 
jo alle Kvinder i min Kreds, og om jeg end maaske har 
vanskeligere ved det end de andre, jeg har fundet mig i det. 
Jeg er i hvert Fald din Hustru, og i min Sjæls Dyb véd 
jeg, at selv om jeg havde hundrede Rivalinder — mig elsker 
du dog mest, ærligst, finest. Jeg véd, at du i Morgen 
kan lade dig skyde for din Elskerindes «Ære», men var 
hun dig utro, vilde du tage dig det let. Hvis derimod 
jeg — hvis du traf mig i en andens Arme ... du vilde 
dræbe mig. Jeg er den eneste Kvinde i Verden, du vilde 
tage af Dage med egen Haand. For min Skyld alene vilde 
du vie dit Liv til Forbrydelse, Kval og Fortvivlelse! Du 
kan tro mig paa mit Ord — hun løftede Hovedet og 
saa' op: netop fordi jeg er din Hustru, misunder jeg ingen 
af dine Elskerinder. 

Han svarede ikke. Men han bøjede sig ned og kys- 
sede varmt den lille knyttede Haand, som hvilede i hendes 
Skød. 

— Saa længe det kun galdt min egen Lykke — det 
véd du — har jeg ikke beklaget mig. Jeg véd, at under 
et Felttog er ingen Mand en Kvinde tro, og Krigen giver 
Jer Vaner, som ... Ja, du kan da ikke sige, at jeg har 
taget dette sentimentalt — jeg har ikke plaget dig med 
Skinsyge . . . 

— Du har ikke ofte havt det nødig. Laurette, sagde 
han — denne Gang smilende. Naar alt kommer til alt^ 
har du egentlig holdt mig saa forsvarlig fast, at der har 
været de Tider, da jeg ikke engang gad se paa andre 

4* 

Kvinder. Hvem var som du? Hvem kunde bedaare, elske 
som du? . . . 

Der gled et fint Smil over Madame Junots Ansigt. 
Hun førte Lommetørklædet op til Læberne for at skjule 
det. Men han saa' det. Og jublende lykkelig over dette 
Tegn paa Tilgivelse, rykkede han Kniplingslommetørklædet 
ud af hendes Haand og kyssede heftig hendes søde, forræde- 
riske Læber. 

— Laurette, min egen ... Du maa ikke være haard 
imod mig. Du véd jo selv, at i Bund og Grund . . . 
Det er kun dig, dig alene, der betyder noget for mig. Uden 
dig kan jeg ikke tænke mig Livet. 

— Det véd jeg, sagde hun oprigtig, naivt alvorlig. 
Men . . . 

— Ingen «men»! raabte han overgivent. Nu har hun 
givet mig en lille Smule Aflad — den kan jeg leve længe 
paa! 

Hun lagde Haanden over hans Mund og saa' alvorlig 
paa ham. 

— Jeg har ikke tilgivet. Jeg tilgiver dig aldrig. Men — 
som jeg sagde dig — der er her ikke Tale om mig. Kan 
du virkelig endnu ikke indse, at dette er en alvorlig Sag for 
dig selv? 

— Hvilket? Kommer du nu igen tilbage til denne Idé? 
sagde han lidt træt. 

— Den Idé har desværre flere end jeg. Dersom 
Kejseren blev smittet af den? . . . Hun saa' betydnings- 
fuldt, urolig paa ham. 

— Aa, han véd meget godt, hvordan hans Søstre er! 
foer det ud af Junot. 

— Han véd det ik ke, siger jeg dig. Og dersom han véd 
det, saa vil han ikke have, at nogen anden skal vide det. 

— Tror du virkelig, at han er den eneste i hele 
Paris, der ikke kender sin Søster Pauline.'* For naturligvis, 
tilføjede han overlegen alvorlig, kan der jo i denne Sammen- 
hæng kun være Tale om hende. 

— Naturligvis! svarede Madame Junot ligesaa urokkelig 
alvorlig, idet hun rejste sig. Men som sagt — jeg maa til 
Élysée for at faa en Lektion i gode Manerer. Gør du 
mig maaske Selskab. 

Utydeligt mumlede han noget. 

— Aa, det er sandt — jeg glemmer, at du allerede 
har været der engang før i Dag. Efter al den Umage 
Hendes Højhed gør sig med dig, maa du med Tiden blive 
et rent Dydsmønster! 

Je soohaite å Sa Majesté 

D'abord tout ce qo'elle désire, 

Ensuite one bonne santé 

Et pois toujonrs de quoi pour rire. 

Elle, étant reine, et ne pouvant 

Lui souhaiter ane couronne, 

Je lui souhaite seulement 

Autant de bonheur qu'elle en donne! 

Poéme å Toccasion de la féte de rimpéra- 
trice Josephine le 19. mårs 1807. 

nr\en 19. Marts tilbragte Hoffet paa Malmaison lige fra 
^^ Morgenstunden. Damerne spiste Frokost sammen med 
Kejserinden inde i den store Spisesal i Stueetagen. Henad 
de lange Stukvægge med deres blege Freskonymfer havde 
man hængt brogede Blomsterguirlander, og paa Bordet pran- 
gede stadselige Buketter fra de kejserlige Drivhuse. Hendes 
Majestæt havde udtrykkelig ladet Børnene indbyde til sin 
Navnedagsfrokost. Hun sad selv mellem sin Guddatter 
Josephine Junot og sin lille Niece Prinsesse Lætitia Murat 
— de var nu begge fem Aar, de sødeste Smaapiger man 
kunde se — og fyldte under stor Munterhed den ene Gang 
efter den anden egenhændig deres Tallerkener med Sukker- 

godt. Kejserinden var i Dag i straalende Humør; det lod til, 
at hun igen havde glemt alle sine Sorger. Hun havde 
faaet et meget hjerteligt Brev fra sin Mand, hvilket hun i 
sin overstrømmende Glæde lod gaa Bordet rundt, for at 
alle Damerne kunde se det. «Vi længes alle efter Paris 
— skrev Napoleon blandt andet — dette Paris, som man 
savner alle Vegne, medens man for at stille det tilfreds, 
løber Vejret af sig efter Æren. Efter den Ære — at 
blive applauderet af et Operaparket !» 

— «Han længes efter Paris » — Marskalinderne smilede 
betydningsftildt til hverandre, idet de pegede paa Sæt- 
ningen, medens Brevet gik fra Haand til Haand. De havde 
ogsaa deres Efterretninger fra Hovedkvarteret i Polen — 
de vidste, at man dér egentlig ikke talte saa meget om 
Paris som om en vis Madame Walewska. 

Josephine var imidlertid velfornøjet. Der var ogsaa 
kommet prægtige Gaver og gode Nyheder fra Vicekongen 
og fra Dronningen af Holland. Men Madame de Rémusat, 
Kejserindens Hofdame og Veninde, som alerede før Fro- 
kosten i Smug havde ladet nogle Fortrolige kaste et Blik 
paa Foræringerne, der var fremlagte i Boudoiret til senere 
officiel Beskuelse, var langtfra saa henrykt som sin Hersker- 
inde. Hun rystede paa Hovedet, idet hun med en næsten 
tragisk Mine pegede paa det henrivende Portræt af de smaa 
hollandske Prinser, malet paa en Æske af Bjergkrystal ind- 
fattet i Guldfiligran, som nylig var kommet med Kureren 
fra Haag. Den stakkels Dronning! sagde hun sukkende og 
løftede Øjnene op mod Loftet. Hendes Majestæt aner ikke, 
hvor ulykkelig hun er — Gudskelov! Men jeg! . . . Aa, 
jeg kan læse det mellem Linierne i hvert Brev. Hun er 
en Engel, tilføjede hun begejstret. 

Til Trods for Værtindens gode Humør, som plejede at give 
sig Udslag i den mest forekommende Venlighed mod alle, var 
Stemningen ved Bordet alligevel ikke saa lidt forceret. 
Madame Junot var trist, forbitret og ikke rask. Prinsesse 
Borghese var nervøs, hun var bange for sine Kupletter, 
som hun trods al Smiger vidste, at hun sang elendig, 
og Caroline var — Gud véd i hvad Anledning! — i et 
aldeles forfærdeligt Humør, ophidset og forpint. Under hele 
Frokosten kom hun med en Mængde spydige Bemærk- 
ninger til næsten alle de Tilstedeværende; særlig gik 
det ud over Madame de Rémusat, som hun i Forvejen ikke 
kunde fordrage, og som til al Ulykke ogsaa spillede med i 
Stykket. Madame de Rémusat bevarede sin uforstyrrelige 
Ro og tog med værdig Ydmyghed mod det altsammen; 
men Smilet om hendes Mund blev mere og mere stramt og 
anstrængt, og Blikket i de sorte, stikkende Øjne efterhaanden 
næsten hvast. 

Pludselig — just som Damerne efter Frokosten sad 
inde i Kejserindens Boudoir ved Siden af den store Salon 
og beundrede det dobbelte Diamanthalsbaand, som Kejseren 
i Dag havde ladet sin Gemalinde tilstille gennem Foncier — 
fik Storhertuginden af Berg og Cleve et heftigt Anfald af 
nervøs Graad, som endte med en Besvimelse. 

Prinsessen sad i Nærheden af Madame Junot, men 
denne rørte sig ikke for at hjælpe hende. Tværtimod fort- 
satte Guvernørens Frue rolig, som om ingenting var pas- 
seret, sin Samtale med Marskalinde Ney tværs over Juve- 
lerne paa Bordet. Denne fik, forvirret og raadvild, heller ikke 
Tid til at rejse sig op, før Kejserinden allerede bestyrtet 
var ilet til. 

De hægtede Kjolen op for at skaffe hende Luft — 

ud fra Barmen faldt en løst sammenfoldet lille Billet. 
Josephine saa' det, og med den hende saa naturlige og ejen- 
dommelige Overbærenhed, naar det galdt den Slags Hemme- 
ligheder, greb hun den strax behændig og stak den ind i 
sin Svigerindes Haand, som hun hele Tiden blev ved at 
beholde i sin. Hun kastede et hurtigt Blik hen paa Madame 
Junot for at se, om hun havde lagt Mærke til noget. 
Hendes Majestæt havde genkendt Haandskriften. 

Men Guvernørens Frue sad ganske stille i sin lave 
Lænestol, let bøjet hen over Diamanterne paa Bordet, som 
hendes Haand mekanisk legede med. Først da Caroline 
atter kom til Bevidsthed, og hun — uden at være spurgt 
— hurtig sagde, idet hun nervøst krammede Brevet, som 
Kejserinden med et betydningsfuldt Tryk af sin Haand min- 
dede hende om: 

— Det er et Brev fra Murat! drejede Madame Junot 
Hovedet en Smule og kiggede paa hende fra Siden under 
sine lange Øjenvipper. 



Forestillingen faldt ikke særlig heldig ud. Prinsesse 
Pauline var bedaarende i sin fantastiske Bondepigedragt, 
men hun sang sine Kupletter saa skrigende falsk, at hun 
endogsaa selv mærkede det og blev i daarligt Humør. 
Madame de Rémusat var fornærmet lige siden Frokosten og 
sagde de simpleste Repliker med en Slags kølig tragisk 
Patos, der syntes at kalde hele Verden til Vidne paa, hvad 
for en Martyr hun var. Madame Junot var krænket og 
forbitret over at være bleven tvungen til at figurere med i 
dette Gøglespil — en Slags Apoteose af Charles' og Carolines 
ømme Følelser — og maatte opbyde al sin Kraft for blot 

at beherske sig. Junot var egentlig den eneste, der ind- 
lagde sig nogen Ære den Aften. Han havde altid været 
en af Truppens bedste Kræfter, og Ved denne Lejlighed 
spillede han med en Verve og Ild, som tilmed lagde 
en vis Charme over Hr. de Longchamps banale Lejligheds- 
stykke. Han spillede en ung Bonde, som efter Slaget ved 
Jena vender tilbage til sin By og finder sin Elskede « Ca- 
roline » — en Bondepige fra Rueil — stærkt efterstræbt 
af en Provinslaps. Men takket være den gode Fe, som 
bor paa Malmaison (Kejserinden) ender alt i den skøn- 
neste Harmoni, og Mairen i Rueil kan i sidste Scene høj- 
tidelig forene det haardt prøvede Par. Han fandt stærke 
og ægte Udtryk saavel for den unge Soldats patriotiske 
Begejstring over Sejren i Tyskland som for hans Smerte, 
Angst, Kærlighed og tilsidst jublende Lykke over at eje 
den Elskede. Prinsessen spillede — som altid — som en 
Porcellænsdukke. Paa Scenen mistede hun stadig sit ellers 
naturlige og sikre Væsen og blev overdreven og smagløs 
sentimental i sin Patos. Alle de i Salen, der forstod sig 
en Smule paa Komedie — og det gjorde de fleste — suk- 
kede ved Tanken om, hvor ganske anderledes man spillede 
paa Malmaison for en fem, sex Aar siden, da Hortense de 
Beauharnais var selvskreven Primadonna. 

Men da « Charles » ved Stykkets Slutning under Tilskuernes 
rørte Jubel halvt bøjende Knæ og med udbredte Arme 
vender sig mod sin endelig erobrede Brud, kom der plud- 
selig Liv i den fyrstelige Skuespillerinde. Der gik en 
Skælven, næsten et Stød gennem Brudens fine Legeme, 
under Sminken paa de før saa blege Kinder bredte der sig 
en varm Rødme helt ned paa den fløjelsbløde Hals, 
Øjnene straalede pludselig og — idet hun med et Smil 

slog dem ned — istemmede hun usædvanlig rent, fint og 
undselig til Melodien «0/i, ma tendre Musette*^ de Elskendes 
sidste unisone Kuplet: 

€ Trods Farer, trods Snarer 

Tilhører jeg ikkun min Ven.» 

Og efter at Tæppet var gaaet ned, og de Spillende 
endnu stod paa Scenen og lyttede til Publikums Applaus 
og Biialdsraab, hvilede « Charles' » og « Carolines » Blikke 
bestandig ubevægelig henrykte i hinanden. Hele den unge 
Soldats Ansigt straalede forklaret, som om han pludselig 
havde iaaet en Aabenbaring fra Himlen, medens Monsieur 
de Brigode, den besejrede Provinslaps, med et Smil hviskede 
til Monsieur de Montbreton, som spillede Mairen: 

— Guvernøren af Paris spiller altfor naturtro! Det 
lader til, at Prinsessen endelig ogsaa profiterer af Lek- 
tionerne. Gud véd, om de ikke skulde have prøvet oftere 
end vi.'* . . . 

Bagefter dansede man i Galleriet ligesom i gamle Dage. 
Madame Junot sad stille ved Siden af Dronningen af Neapel. 
Hun var dødtræt efter alle de Anstrængelser og Sindsbe- 
vægelser, som Dagen havde været saa rig paa, og gjorde sig 
næsten ikke mere den Ulejlighed at skjule sit daarlige 
Humør. Hun saa' sin Mand den ene Gang efter den anden 
danse med Kejserens Søster, hun saa' deres Øjne mødes i 
Skæret fra Voxlysene, og hun forstod — hvad alle andre 
nu ogsaa lod til at forstaa! 

Hun følte sig denne Aften saa dybt og bittert ydmyget 
som ingensinde før. Hun tænkte paa den Samtale, de 
havde havt for et Par Uger siden, da hun saa ærlig havde 
tilstaaet ham, hvad der foregik i hendes Sjæl, da hun med en 
Selvfornægtelse, der langtfra faldt hende let, havde stillet 

sig selv, sine Følelser som Hustru i anden Række og først 
og fremmest alvorlig havde talt til ham om den Fare, han 
politisk set udsatte sig for ved at holde til med Kejserens 
Fjender. Ja, Fjender! Hun vidste det, og Napoleon med 
sin ubestikkelige Skarpsindighed vilde ogsaa øjeblikkelig 
forstaa, hvad der her gik for sig, saa snart han satte Foden 
i Paris igen. 

I Aften opdagede hun imidlertid en hel Del mere, end 
hun hidtil havde set. Lige siden Efteraaret havde hun klart 
forstaaet, at Murats Hustru med Forsæt lagde an paa 
Guvernøren af Paris som politisk Personlighed; at hun for 
at sikre sig ham for sit Parti, dersom der pludselig kunde 
blive Tale om at udnævne Kejserens Efterfølger, gav sig selv, 
sin Skønhed, sin Kvindelighed til Pris, men i Aften, i 
Aften ... I Aften saa' hun, begreb hun pludselig med sit 
Kvindeinstinkt, at Caroline ogsaa elskede Junot; at hans 
statelige, blonde Mandighed nu ogsaa helt havde formaaet at 
erobre Prinsessens ildfulde, altid vaagne Sanser. Hun saa', 
at nu — denne Aften i det mindste — var han sin høje 
Elskerindes Herre. Allerede i mange Aar havde Laure kendt 
Caroline Bonaparte — naar hun saa' hende med dette 
Smil, med disse halvt lukkede Øjne, i Valsen tæt smyge sig 
ind i Junots Arme, vidste hun, at han paa Stedet kunde 
have fordret hvad som helst af hende, og hun havde adlydt 
ham. Og Laurette kendte ogsaa den Magt, som en Kvinde, 
der virkelig elsker, har over Manden. Først nu skælvede 
hun for Alvor for at miste ham. 

Den venlige Dronning Julie greb hendes Haand og 
trykkede den flere Gange. Aa, hun havde ogsaa Erfaring, 
hun forstod særdeles godt, hvad der gik for sig her! « De bliver 
saa bleg, lille Laurette — følg med mig ind i Boudoiret. 

De i Deres Tilstand — De bliver jo ør i Hovedet og kan 
ligefrem blive daarlig af at sidde her og se alle de Men- 
nesker svinge sig rundt . . . Kom ! 

Dronningen drog hendes Arm ind under sin, og hun 
lod sig villieløs føre ind i det næste Værelse. Hun hørte, 
at der blev raabt paa Orangeblomstvand, og hun sank noget 
af det, de førte til hendes Læber. Hele Tiden havde hun en 
tydelig, uhyggelig ydmygende Fornemmelse af, at disse venlige 
Damer beklagede hende, og hendes Stolthed hjalp hende 
omsider til at besejre hendes Svaghed. Med Opbydelse af 
hele sin stærke Villie, rejste hun sig op og sagde smilende: 

— Det er for morsomt! Først besvimer Storhertug- 
inden, og saa er jeg bagefter lige ved at gøre hende Sel- 
skab. Hendes Majestæt har nok at gøre med at være 
barmhjertig Søster paa sin Navnedag! 

Hun rejste sig op og vilde give Ordre til at lade sin 
Vogn køre frem. I dette Øjeblik kom Prinsesse Caroline 
ind i Værelset. 

— Men vi kan da umulig lade hende køre alene, den 
søde Laurette — hun vendte sig til Svigerinderne. Vent 
et Øjeblik, til jeg tager bort, saa kan I køre i min Vogn, 
den er magelig og rummelig. Ikke sandt, Junot — hun 
vendte sig til Generalen, som kom ind bag efter hende — 
er det ikke bedst, at I begge kører hjem med mig.? 

Junot var lidt betænkelig ved det; han bøjede sig ned 
over sin 'Hustru. 

— Deres kejserlige Højhed er altfor god, men . . . 
Ja, hvad siger du. Laurette .»^ . . . 

Guvernørens Frue saa' op. Over hendes blege Ansigt 
gled der som et svagt Genskin af hendes sædvanlige, fint 
ironiske Smil. 

— Jeg siger som du. Hendes Højhed er altfor god; 
lad os sige Tak. 

Dronning Julie rystede paa Hovedet og saa' betyd- 
ningsfuldt hen til Kejserinden, som ogsaa forsøgte at gøre 
nogle Indvendinger. Men Laure var urokkelig. 

— Det er ingenting, lidt Svimmelhed — det er forbi 
nu, sagde hun muntert og saa' sig om i Kredsen. De 
tror naturligvis allesammen, at den Lille skal komme til 
Verden paa Landevejen mellem Rueil og Paris. I saa 
Fald haaber jeg, at Deres Majestæt endnu en Gang gør os 
den Ære at være Gudmoder. 

Damerne lo højt og gav sig hviskende til at fortælle 
hverandre Barselhistorier — de kunde allesammen nogle 
højst mærkværdige, som de havde hørt af Madame Frangeau 
og Doktor Baudelocque. Den ene overbød den anden. Ude 
i Galleriet fortsattes Ballet. 

Langt om længe kom Madame Junot endelig til Ro 
i Storhertugindens prægtige Ekvipage. Hun sad paa 
Forsædet ved Siden af Caroline lige over for hendes Hofdame 
Mademoiselle — eller, som hun paa Grund af sin Alder og 
særlige Omstændigheder havde Ret til at kaldes. Madame 
de la Grange. Lige over for Prinsessen sad Junot. Skøndt 
Natten var temmelig kølig, klagede Hendes Højhed hele 
Tiden over Varme. Hun trak stadig, overgivent trodsig. 
Sjalet fra de nøgne Skuldre, saa at hendes Kavaler den ene 
Gang efter den anden blev nødt til med øm Vold at lægge 
det om hende, og hun sad og viftede sig i Vognen. 

Pludselig saa' det ud, som om Ildebefindendet fra om 
Morgenen kom igen. Hun afbrød med et let Skrig Sam- 
talen og faldt tilbage mod Rygstødet med Haanden mod 
Hjertet. Junot slog hurtig Vogndøren op. I Skinnet fra 

Vognlygterae saa' han Prinsessens blege Ansigt hvile mod 
Ekvipagens hvide Silkepuder. Han greb forskrækket hendes 
Hænder. 

— Hjælp mig ud, mumlede hun svagt med lukkede 
Øjne. Jeg vil gaa . . . Lidt frisk Luft . . . 

Junot næsten bar hende paa sine Arme ud af Vognen. 
Hans Frue, der hidindtil havde set ud, som hun sov, drejede 
Hovedet og saa' efter dem. Forlegen gjorde Madame de 
la Orange Mine til ogsaa at stige ud. Guvernørens Frue 
holdt hende tilbage: 

— Jeg beder Dem, Madame — bliv siddende! Her 
maa dog være nogen til at holde paa den fyrstelige 
Værdighed. 

— De har Ret, men den stakkels Storhertuginde . . . 
saadant et nervøst Tilfælde . . . 

Madame Junot svarede ikke. Mademoiselle de la 
Grange satte sig igen — raadvild. 

Efter et Kvarterstid eller saa omtrent kom Junot til- 
bage. Prinsessen støttede sig tungt til hans Arm; hun var 
endnu bleg, men hendes Øjne straalede i Skæret af de Fakler, 
som Lakajer holdt op for dem udenfor Vogndøren. Hun 
satte sig igen ved Siden af Madame Junot og tog hende 
indsmigrende om Livet. 

— Blev Du bange, lille Laurette? . . . 

Madame Junot smilede; hun var næsten blegere end 
Prinsessen. Hun rystede paa Hovedet og sagde i en høflig 
Tone: 

— Jeg beklager naturligvis, at Deres Højhed saa ube- 
lejlig blev angreben af dette — Tilfælde. Men da min Mand 
var, med Dem, Madame, vidste jeg jo, at der ikke kunde 

hænde noget foruroligende — tilmed under en Natteprome- 
nade paa Landevejen. 

Klokken var over tre, da Vognen endelig holdt udenfor 
Élysée. Guvernøren af Paris bød Prinsessen Haanden for 
at føre hende til hendes Lejlighed. Kusken fik Ordre til 
ikke at vente, og i Storhertugindens Vogn kørte Madame 
Junot til sit Palæ i Champs-Élysées — alene. 

«La seule difference entre eux et moi, c'est 
qu'ils som des descendants, et qae moi — je 
SQis an ancétre.* 

Mot du General Junot 
(rapporté par M^e db Rémusat). 

Idet store Palæ i Champs-Élysées gik Livet sin jævne 
Gang. Hver Morgen efter Frokost tog Guvernørens Frue 
mod sine daglige Visiter — Grev Louis de Narbonne, Ma- 
dame Marmont, Madame de Zayonscheck og et Par andre 
af hendes nærmeste Venner; hver Aften holdt hun som sæd- 
vanlig aabent Hus. Saa indfandt der sig i Reglen foruden 
Venner og Bekendte næsten alle de Udlændige af Betydning, 
som den Vinter opholdt sig i Paris: tyske Fyrster, der havde 
svoret til Rhinforbundet, hollandske Pengematadorer, Polakker, 
Italienere, Spaniere og Portugisere — de kaldte endnu stadig 
Madame Junot deres «Fru Ambassadrice*. Desuden var der én 
bestemt Dag for Junots Spilleklub — den samme Klub, som 
før plejede at samles hos Talleyrand — og en anden Dag var 
der mere officiel Modtagelse efter stor Maalestok, hvor 
Paris' Embedsmænd, Officererne i Garnisonen og Byens 
Honoratiores med Damer gjorde Guvernørens Frue deres 
Opvartning, o. s. v., o. s. v. i én Uendelighed. 

5 

Denne store Selskabelighed var imidlertid bleven hende 
en saadan Vane, at den næsten ikke generede hende — ikke 
engang nu. Hun var af Naturen grande dame, og ved For- 
holdenes Magt var hun rykket frem i første Plan af dette 
larmende, rige, stadig vexlende, kosmopolitiske Selskabsliv 
i stor Stil, som nu begyndte at føres i Paris. Under Konge- 
dømmet havde Paris været en Provinsby i Sammenligning 
med, hvad den udviklede sig til under Konsulatet og Kejser- 
dømmet — den var nu Europas Midtpunkt, Verdens Hoved- 
stad. Og Kejseren vilde have, at man skulde more sig. Medens 
han selv og Generalstaben tog til Takke med en Bivuak i ' 
Osterode eller et Træhus i Finkenstein, fordrede han, at 
man i Paris skulde « imponere Europa ». Madame Junot 
sparede sig ikke — hun vidste, at Hans Majestæt gjorde 
Regning paa hende til værdig at gøre les honneurs for hans 
«gode Stad Paris ». 

Men i den sidste Tid begyndte hun dog at blive træt. 
Nu da «Turkomanien», takket være Kejserens Forbund med 
Sultan Selim, var blevet det eneste saliggørende, forlod 
hun paa de store Modtagelsesaftener ikke mere sin Chaiselongue, 
der var arrangeret som en orientalsk Ottoman med mange- 
farvede Silkepuder og en <^couvre-pied^ af ægte Guldkniplinger. 
Der laa hun nu Aften ud og Aften ind i sin aabne Silke- 
trøje over den løse indiske Musselinsbluse, og om Hovedet 
havde hun den nu uundværlige Turban, hvorom der snoede 
sig en Perlesnor: en rigtig Haremsdronning — men 
å la frangaise. 

Det var en Aften lige i Begyndelsen af Juni. I den 
store Salon med de kolossale Lysekroner, tændte Kande- 
labrer og Lampetter langs alle Vægge var der kvælende 
varmt. Vinduerne var aabnede ud til Ghamps-Elysées; den 

milde, stille Aftenluft strømmede ind, blandet med Duft af 
de blomstrende Linde i Gaarden og ftigtig af Sommerregnen, 
som dæmpede Støvet fra Gaden. Det var temmelig sent, 
og flere af Gæsterne havde allerede fjernet sig; kun 
Husvennen, Kardinal Maury, og et Par Damer — deriblandt 
Madame Lannes — sad omkring Værtindens Chaiselongue. 
I Salonen ved Siden af blev der endnu spillet ved et Par 
Borde. Storhertuginden af Berg og Cleve var i Færd med 
at slutte et Parti Whist med Guvernøren af Paris, Hertug 
Aubusson de La Feuillade og Grev de Narbonne. Gennem 
Døren skimtede man Prinsessens prægtige Buste midt for 
Bordet og Herrernes bøjede Hoveder, idet de med de store 
trekantede Hatte under Armen, tæt trykkede ind til sig, be- 
hændig passede deres Kort. 

Da aabnedes endnu engang Døren paa vid Gab, og 
Lakajen raabte med høj Røst: 

— Hans Højhed Prins-Erkekansleren! 

Cambacérés traadte ind. Han saa' aldeles ud nu, som 
han havde set ud, da han i Konventet stemte for Kongens 
Død, eller da han for sex Aar siden paa Malmaison under 
Spøg og Skæmt spiste til Middag i det Grønne med Første- 
Konsulen. Hans lange gule Ansigt var ligesaa gult og ligesaa 
alvorligt, som det altid havde været, hans lange Næse lige- 
saa højtidelig melankolsk, hans lange Hage begravede sig 
ligesaa værdig i det lange Kniplingskalvekryds. Han bar 
endnu pudret Haarpung og Direktoriets lange Silkelivkjole 
med Broderier og lignede i det hele taget fuldstændig en 
Øvrighedsperson fra Provinserne. 

Han gik alvorlig hen til Madame Junot, der vilde rejse 
sig op, og sagde med sin langsomme, slæbende Stemme: 

— Jeg beder Dem, Madame — bliv blot liggende. Han 

bøjede sig ned og kyssede hende paa begge Kinder. De 
øvrige Gæster gjorde høflig Plads for Hans Højhed; han 
satte sig ned i Lænestolen ved Siden af Ghaiselonguen — 
tog bukkende mellem to Fingre den Pris, Kardinal Maury 
bød ham, og idet han langsomt med en vis Gratie førte 
Fingrene op til Næsen, sagde han ligesaa langsomt: 

— Jeg har en stor Nyhed til Dem, Madame. 

— Aa, Deres Højhed, lad mig endelig strax høre den! 
Hans Eminense har i den sidste halve Time ikke været 
Menneske for at finde paa noget nyt. 

— Det har behaget Hans Majestæt at skabe en ny 
Værdighed for sine trofaste Vaabenfæller. Han har udnævnt 
en Hertug. 

— Hvem? raabte alle Damerne paa engang. 
Cambacérés sad med Hænderne paa Maven og lod 

Tommelfingrene dreje sig om hinanden. 

— Ja, gæt! sagde han flegmatisk. 

— Marskal Lannes, naturligvis! raabte Madame Junot, 
idet hun ligesom lykønskende strakte sin Haand ud mod 
Madame Lannes. 

— Nej, det vilde da være altfor let — det kunde jo 
et Barn have gættet! Nej, Hans Majestæt har gjort det mere 
indviklet. 

— Men hvem i Alverden . . . Masséna.? . . . Duroc? . . . 
Erkekansleren rystede paa Hovedet. Der er ingen, der 

gætter det. Han saa' sig triumferende om. Lefebvre! Han 
hedder nu: Hertugen af Danzig. 

De saa' paa hverandre og gav sig saa allesammen til 
at le af fuld Hals. Selv Cambacérés lo. De Spillende afbrød 
Partiet og kom hen i Døren. 

I samme Øjeblik sloges Fløjdørene atter op: Fru 
Marskalinde Lefebvre! meldte Lakajen. 

Damen maalte ham med Øjnene, idet hun gik forbi 
ham. Hendes tykke, røde Ansigt var endnu mere opblæst 
end sædvanlig. Hun holdt Albuerne ud fra sig — det saa' 
ud, som om hun vilde til at flyve. 

Denne Gang rejste Ma(]lame Junot sig op. Hun gik 
Marskalinden et Par Skridt i Møde, og endnu med Smilet 
i Øjnene sagde hun: 

— Maa det være mig tilladt at hilse paa Hertuginden 
af Danzig. 

Den nye Hertuginde blinkede let til Guvernørens Frue 
uden at svare hende. Hun vendte sig om mod Lakajen, 
som endnu ikke havde faaet lukket Døren igen, og nikkede 
triumferende: 

— Naa! — Der blev du nok flad, min Dreng! 
Latteren, som man kun et Øjeblik havde holdt tilbage, 

brød nu ud med fornyet Kraft, Madame Junot lo saa vold- 
somt, at hun fik Taarer i Øjnene. Uden at bede den nye 
Hertuginde om at tage Plads^ maatte hun lade sig falde ned 
paa Chaiselonguen. Hun tørrede Øjnene med Lommetørklædet 
og rokkede krampagtig frem og tilbage. Og da det endelig 
lod til, at Latteren skulde høre op, og man var i Færd 
med at tørre Øjnene, begyndte den igen, fremkaldt ved en 
Fnisen eller ved at en i Selskabet tilkastede . en anden et 
Blik over Lommetørklædet. De lo hos Guvernøren, saa at 
det gennem de aabne Vinduer hørtes over hele Champs-ÉIysées. 
Madame Lefebvre, som var altfor vant til og næsten smigret 
ved den Munterhed, hun aldrig undlod at vække, tog det 
aldeles ikke ilde op — tværtimod. Hun slog sig ned i den 

Lænestol, som Junot havde Aandsnærværelse nok til at skyde 
frem til hende, og lo ligesaa hjertelig som de andre. 

Pludselig skar et Smertensskrig gennem Latteren. 
Madame Junot, som havde forsøgt paa at rejse sig op igen, 
vaklede, med Haanden trykket mod Siden, og vilde være 
falden, hvis ikke hendes Mand forskrækket var ilet til. 

Latteren hørte med ét op. Damerne saa' paa hverandre: 
Naturligvis — det var det! 

— Send strax Bud efter Marchais og Baudelocque! 
befalede Storhertuginden af Berg resolut, idet hun skyndte 
sig til. Og hun trak med højstegen Haand voldsomt i Klokke- 
strængen. 

— Jeg forsikrer Deres kejserlige Højhed, mumlede 
Madame Junot og gjorde en afværgende Bevægelse med 
Haanden. Det er ovre nu . . . 

Der stod Vin og Frugter paa Bordet i Salonen. Grev 
Louis de Narbonne fyldte et Glas til Randen med mørke- 
T(åd Bourgogne. 

— Drik, Madame la gouvernantel — Om De saa aldrig 
har drukket Vin før, saa maa De nu hilse Junots ældste Søn 
velkommen i hans Hjemstavns Vin! 

Madame Junot smilede, tog Glasset, som funklede 
rubinrødt mod Lyset, førte det op til sine Læber og rakte 
det derpaa til sin Mand. Junot tømte det i ét Drag. 
Hans Øjne var fugtige, straalende, idet de søgte hans 
Hustrus. 

— Skynd Dem, Madame Junot, sagde Madame Lefebvre 
rolig med sin slæbende, simple Dialekt. Saa kan Kardinal 
Maury komme til at døbe Drengen med det samme — her 
er jo Faddere nok. 

De gav sig allesammen til at le igen. Ved Døren 

stod Madame Junots gamle Kammerjomfru, Josephine, som 
havde besørget Storhertugindens Ordre og ikke turde gaa 
igen. 

Junot straalede af Glæde, hans Blik forlod ikke 
Laurette. Han var i dette Øjeblik ganske overbevist om, 
at han endelig skulde faa en Søn. 

Der kom en ny Ve. Madame Junot trykkede sig 
krampagtig ind til sin Mands Arm. 

— Det er en utaalmodig Unge, Junots, sagde Madame 
Lefebvre igen. Han kommer til at ligne sin Fader. 

— Aa, hans Moder er da heller ikke bekendt for sin 
Taalmodighed! ytrede Kardinal Maury. 

Junot næsten bar sin Hustru ind i hendes Sovekammer. 
Han var helt ude af sig selv. Han tænkte ikke engang 
paa at følge Storhertuginden til Vogns. 

Caroline var ikke smaalig. Uden at vise sig stødt, tog 
hun Grev de Narbonnes Haand og lod ham føre sig til sin 
Vogn. Endnu i Døren gav hun paa sin resolute og raad- 
snare Maade Anvisninger og Befalinger til Madame Lailemand 
og Kammerjomfruen. Hans Højhed Erkekansleren og Madame 
Lannes fulgte hende. 

Men de andre Damer havde ikke Lyst til at gaa. De 
fulgte allesammen med ind i Sovekammeret. 

Smerterne tog til i en foruroligende Grad; Madame 
Lefebvre, som baade var et forstandigt og erfarent Menneske 
tog sig af den stakkels Guvernør, der var alt andet end 
heltemodig, da han saa' sin Hustru lide saaledes. 

— Se saa. General! Lad os nu se Tiden an! Sid 
bare ikke og hæng over hende paa den Manér. Hun faar 
jo ikke Tid og Stunder til at gøre, hvad hun skal. 

Og med sine kraftige røde Hænder tog Hertuginden 

af Danzig ham ved Skuldrene og fik ham næsten med Magt 
ud af Værelset. 

— Pas nu paa ham! raabte hun til Adjudanten, Mon- 
sieur Prévost, og Grev de Narbonne, som lige var 
kommen igen efter at have fulgt Prinsessen ned. Bland Jer 
bare ikke i vores Anliggender. Det Arbejde, der her skat 
gøres, det skal der Fruentimmer til! 

Den nybagte Hertuginde tog resolut sin chérmque og 
Kaabe af sin Hofdragt — hun kom direkte fra Tuilerieme, 
hvor hun havde været henne for at takke Kejserinde 
Josephine — og sagde til Marchais, som nu kom ind i Værelset: 

— Hr. Marchais, tror De man kan gøre noget for hende, 
den lille Stakkel.'^ De véd jo* nok — den første Dreng — 
jeg forstaar mig nemlig paa de Dele, det er en Satans 
Historie! 

— Lad hende staa op og kysse alle fire Sengestolper, 
medens hun tænker paa den hellige Jomfru; det fordeler 
Smerterne, sagde en af Damerne. 

— Gud, hvor kan De tænke paa at lade hende staa 
op! Det vilde da være den visse Død for Barnet! udbrød 
en anden. Nej, hun skal have en Rosenkrans under 
Hovedet! det er det eneste, der hjælper. 

Accouchøren Marchais — det var en lille Fyr med 
stort, hvidt Forklæde ned over Knæbuxeme og lang graa 
Haarpung i Nakken, med en kolossal Diamantnaal i Brystet 
og store runde Briller, som altid gled ud paa Næsetippen 
— raabte med høj Stemme: 

— Mine Damer! — mine Damer! Enten maa De 
gaa, eller ogsaa maa De tie stille. Og da jeg anser det 
sidste for at være en ren Umulighed, saa . . . Han aabnede 
Døren. 

Madame Lefebvre oversaa Situationen. Han har Ret 
— det er en ren Umulighed! sagde hun resolut. Lad os 
gaa, mine Damer. Hun snappede i Forbigaaende sin Hof- 
kaabe og chérusque^ som hun havde kastet fra sig paa Løj- 
bænken og gav Ordre til, at hendes Vogn skulde køre 
frem. 

— Jeg tror, det bliver Tvillinger, Junot, sagde hun 
sagkyndig ude i Salonen, da hun tog Afsked. Naa, op 
med Hovedet! Tænk paa, hvor glad Kejseren bliver! 

Den ene Ekvipage efter den anden forlod Guvernørens 
Palæ. I det mørke Soveværelse, som nu, oplyst af 
mange Lys og glitrende af grønt, guldindvævet Silke og 
Bronceomamenter, straalede i al sin dunkle Pragt, laa 
Madame Junot endnu i sin orientalske Silkebluse paa den høje, 
brede Seng. Det var nu allerede længe siden, hun havde 
havt nogle Veer; hun laa som død, bleg og ubevægelig. 
Marchais konfererede hviskende med Madame Lallemand og 
Kammerjomfruen Josephine. 

— Hvis dette varer ved, maa vi aarelade hende. Der 
er ikke andet for. 

De hentede strax det forgyldte Sølvvandfad. Den lille 
Mand tog hendes hvide bare Arm og bøjede sig ned over 
den med Lancetten. 

I dette Øjeblik aabnede Junot Døren paa Klem. Da 
han ikke hørte hende skrige mere — disse forfærdelige 
Skrig, som næsten gjorde ham gal, naar han hørte dem — 
troede han, at der var hændt en Ulykke, at hun var død. 

Da saa' han hende ligge dér, helt stille og ubevægelig 
i sin fantastiske, nu oprevne og uordnede Haremsdragt, 
dødbleg i Skæret fra Voxlysene. Og i samme Øjeblik han 
kom ind, sprøjtede den røde Blodstraale op fra Stikket i 

Armen. Med et Raab af ubehersket, voldsom Fortvivlelse 
styrtede han ned paa Knæ ved Sengen. 

Hun slog Øjnene op og mødte et Sekund Mandens 
Blik. Pludselig udstødte hun et langtrukkent, jamrende 
Skrig — dette uhyggelige Smertens Skrig, som kun findes 
i en fødende Kvindes Strube -^ Marchais maatte bruge 
Magt, for at faa Guvernøren af Paris til at gaa. 

— Naar bare Smerterne vil begynde for Alvor . . . 
Jeg svarer Dem for, at om en halv Time har De Barnet 
paa Armen! Og han laasede Døren ind til Salonen af. 

Alle Vegne — paa Gange og Trapper — alle Vegne 
i hele det store Palæ brændte der Lys. Pigerne bar 
Baller med varmt Vand op og ned; to Staldkarle sprængte 
til Hest fra Gaarden med Ordre til at gennemsøge Paris, 
indtil de fandt Doktor Baudelocque; inde i Fruens Paa- 
klædningsværelse tog Madame Lallemand Børnetøjet frem. 

Saa skar det første spæde Skrig af den unge Arvtager 
gennem Huset . . . Josephine raabte gennem Døren til 
Adjudanten, som af egen Drift havde stillet sig paa Post 
udenfor: 

— Monseigneur har faaet en Søn! 

Da Junot, bleg, aldeles overvældet, omsider fik Lov til 
at komme ind i Værelset, laa hans Hustru mat og stille 
paa den nu ordnede Seng med det hvide Lagen trukket 
ærbart op lige til Hagen. Og stolt pegede hun paa et 
andet Hoved, rynket og rødt, ved Siden af sig paa Puden. 

— Dér har du din Søn, sagde hun blot. 

De to Ægtefolks Øjne mødtes over Barnets Hoved. 
Der var ikke længer Tale om Afbigt eller Tilgivelse. I 
dette Øjeblik forstod de, vidste de begge, at trods alle Fejl- 
trin, trods Kamp og Strid elskede de hinanden; at alle andre 

Baand, der kunde binde dem til andre Mennesker, var som 
skøre, visne Græsstraa, i Sammenligning med den stærke, 
sejge, evig friske, sig evig fornyende Kærlighed, der for- 
enede dem. I dette lange Blik over Sønnens Hoved 
sagde Mand og Hustru hinanden alt det, de endnu havde 
at sige hinanden. Hun smilede — der var en hemmeligheds- 
fuld Sejrs Jubel i hendes Smil, som kun han forstod. 

Kardinal Maury og Grev Louis de Narbonne, der 
trolig havde ventet hele Tiden i Salonen, stak nu diskret 
Hovederne ind gennem den halvt aabne Dør. Den unge 
Moder nikkede svagt til dem fra Sengen. 

Junot var nu atter sig selv, overmodig, ør af Glæde. 

— Maa jeg forestille Dem Kejserens Gudsøn, mine 
Herrer — min lille Napoleon! sagde han og løftede Drengen 
højt i Vejret. Og du, min Søn, maa jeg præsentere dig for 
den hellige gallikanske Kirke og dit Lands legitime Adel. 
Ha — legitim! Han her, han er saa « legitim » som 
nogen: Revolutionens og Kejserdømmets Adel i anden 
Generation! For ser De: Forskellen mellem Dem og mig, 
kære de Narbonne — han slog ham leende paa Skulderen 
— det er dog bare den, at De, De er Ætling, men jeg 
derimod, jeg er Stamfader! 

•C'est aujourd'hui I'anniversaire de Marengo! 
C'est un jour heureux pour nous.> 

Napoleon (en route pour Friedland). 

«Car je me regarde comme l'homme le 
plus audacieux en guerre qui peut-étre ait 
jamais existé.> 

Napoleon (a Ste Héléne). 

Efter at Danzig endelig var faldet i Slutningen af Maj, 
begyndte alle Indviede at forstaa, at man nu nærmede 
sig Krigens mest afgørende Øjeblik. Kejseren havde efter 
Slaget ved Eylau tilbragt Vinteren med at rekrutere og 
organisere sin Armé og ventede nu kun paa Tørke og godt 
Vejr for atter at begynde Kampagnen. Junot blev ivrigere 
end nogensinde før i sit Studium af de kolossale Kort over 
Krigsskuepladsen, som han havde ladet anskaffe og anbringe 
i sit Kabinet, og paa hvilke hele Regimenter af Knappe- 
naale med forskellig farvede Hoveder markerede de to 
fjendtlige Arméers Stilling. Han kunde sidde bøjet over 
dem i Timevis og blev aldrig træt af at forklare sin Hustru 
de mange kombinerede Bevægelser, han foretog med alle 
sine Knappenaale. Med den erfarne og intelligente Soldats 

Kompetence roste han varmt Napoleons overlegne Kunst, 
naar han efter Eylau just havde valgt Stillingen ved 
Passarge til Vinterkvarter. Fra dette Punkt var han nemlig i 
Stand til baade at dække Belejringen af Danzig og at gøre 
Front mod Koalitionsarméeme — der kun ventede paa en 
passende Lejlighed til at kaste sig over ham — paa samme 
Tid, som han her ogsaa kunde drage det størst mulige Ud- 
bytte af de Ressourcer, det besejrede Tyskland i dette Øje- 
blik tilbød ham. Junot vilde have, at hun rigtig skulde for- 
staa, hvad for et uforligneligt, genialt Træk det var: at 
lade en hel Armé paa et Par hundredtusind Mand fredelig 
overvintre i den anden Ende af det fjendtlige og koaliserede 
Europa. « Hvilken Respekt — udbrød han begejstret — 
har vi dog ikke forstaaet at indgyde Verden. Ved Weichsel- 
floden bivuakerer franske Soldater Maaneder igennem, lige- 
saa uantastede, ligesaa sikre, som om de laa ved Seinen 
eller Rh6nen! Og det med fire aabenlyst fjendtlige Magter 
imod sig og Østrig, der som en Kat paa Rov ligger og 
lurer paa den første Lejlighed til at komme til at stikke 
Kløerne frem. Og fra Bivuaken mellem Snedriverne i Polen 
styrer Kejseren sit vidtstrakte Rige med ligesaa megen 
Omtanke og ligesaa myndig som fra sit Kabinet i Tuilerierne! 
Kan du forstaa, Laure, at det, som nu foregaar i Polen, 
det er noget enestaaende i Verdenshistorien .?» ... og i For- 
tvivlelse over ikke at kunne være med, skød han ærgerlig 
Kortene fra sig. 



Det var henimod Slutningen af Juni. Madame Junot 
havde tilbragt hele Dagen paa Raincy. Da hun om Mor- 
genen tidlig vaagnede og saa' Solen fra en klar, blaa 

Himmel straale over de blomstrende Linde i Palæets Gaard^ 
medens den fine Morgentaage, som altid bebuder en varm 
Dag, langsomt spredte sig over Paris, der endnu ikke var 
vaagnet rigtig, da var hun — Hovedstadsdamen par préférence 
— bleven greben af Længsel efter Landets Ro og Stilhed,, 
efter Skoven omkring Raincy og de unge Roser paa Ter- 
rassen. Hurtig lod hun sig klæde paa og gav Ordre til,, 
at Vognen skulde køre frem. 

Det havde fra Begyndelsen af kun været hendes Me- 
ning at køre en Morgentur — hun havde nu saa længe 
været fængslet til sin Chaiselongue, at hun nok kunde 
trænge til lidt frisk Luft — men da hun endelig var kommen 
derud, øvede Raincy sit sædvanlige Trylleri paa hende,^ 
og hun kunde ikke rive sig løs derfra. 

Det var helt Sommer nu. De gamle Træer omkring 
Slottet rejste sig atter stærke og ranke med store mørke- 
grønne Blade og unge smidige Skud, som skinnede brunlig og 
rødt i Solen. Græsplænen lige for hende strakte sig grøn 
og frodig helt ned til Parken, der langt borte som en blaalig 
Skygge gled over i Bondyskoven. Hun sad paa Terrassen 
let udstrakt i sin magelige Stol, med Hænderne hvilende 
i Skødet. Bogen, hun havde læst i, var for længe siden faldet 
ned paa Jorden — der laa den nu i Solskinnet med sit blaa 
Bind opad. Det var Madame de Stads nye Roman «Corinne». 

Hun var endnu mat efter sin nylig overstaaede Barsel- 
seng, og hun, som ellers var saa lidt vant til kun et Øje- 
blik at undvære Selskab, hun, som næppe kendte Ensomhed 
andet end af Navn, følte sig i Dag saa lykkelig over at 
faa Lov til at være alene, at faa Lov til at ligge her i 
Solen og gennembages, medens Turtelduerne fra den aabne 
Voliere noppede foran nende paa Terrassen, kurrede og. 

næbbedes. For første Gang i lang Tid følte hun rigtig 
Hvile, Ligegyldighed for alt. 

Pludselig gav det et Sæt i hende ved Lyden af stærke 
Hovslag i Alléen. Hun løftede sig op paa Albuen og lyt- 
tede. Strax efter hørte hun Sporerne klirre paa Stentrappen 
ud til Terrassen. Hun rejste sig op og gik et Par Skridt 
henimod Slottet. 

Det var Guvernøren af Paris. I Generalsuniform med 
Husardolman over Skuldrene kom han hurtig ned ad den 
store Trappe. Han viftede ivrig til hende med et Papir, 
han holdt i Haanden. 

— Du er en net Landløberske! Og det just i Dag! 
Du tvinger mig til at ride i susende Galop fra Paris til 
Raincy, blot fordi jeg ikke kunde finde mig i, at en anden 
skulde komme mig i Forkøbet med at fortælle dig den 
store Nyhed. Gæt, hvad det er! 

— Det er da let at gætte, sagde hun glad og med stor 
Sikkerhed. Kejseren har naturligvis vunden en ny Sejr. 

Han blev lidt ærgerlig over, at hun strax kunde gætte 
det. Naturligvis! sagde han ironisk. I er saa forvænte, I 
Pariserdamer, der sover i Jeres Silkesenge og tager 
Arméens Sejre som en skyldig Tribut ved Jeres Morgenchoko- 
lade. Der er ingen af Jer, som nogensinde alvorlig har 
tænkt over, hvad det Ord Sejr koster af Studium, Bereg- 
ninger, geniale Kombinationer, Arbejde, Penge, Anstrængelse 
og Blod. 

Madame Junot holdt af at se sin Mand, saaledes som 
han var nu — heftig, varmhjertet, værnende om andres 
Berømmelse. Hun lo og bøjede sig tilbage med begge 
Hænder mod hans Bryst. 

— Naa, ser du ikke, jeg forgaar af Utaalmodighed I 

Hvor kan du bebrejde mig, at jeg har saadan en Tillid til 
Storarméen og Kejseren, at jeg venter mig alt af dem? 

— Du har Ret, sagde han leende. Vi har vundet en 
stor Sejr. Ved Friedland den 14. Juni. 

Laurette slog jublende begge Arme om hans Hals. 
Den 14. Juni, siger du.r^ Men det er jo Napoleons Lykke- 
dag! Husker du for syv Aar siden — Marengo ! 

— Det tænkte jeg ogsaa strax paa. Og hans bevæge- 
lige Ansigt formørkedes øjeblikkelig. Dér fik jeg heller ikke 
Lov til at være med! 

— Aa, min Ven — hun saa' ham alvorlig ind i Øjnene. 
Hvorfor skal du forbitre dig selv hvert Sejrsbudskab med 
denne Klage.? Du véd, at Kejseren tror, at du tjener ham 
bedre her. Dig har han blandt alle valgt til at vaage over 
sin Øjesten, Paris. Tror du for Exempel, han vilde have 
betroet noget saadant til Bemadotte.'* 

Junot lo. Nej. Du skal for Resten vænne dig til 
at sige Prinsen af Ponte-Gorvo. Men — jeg føler, jeg er 
ikke gammel nok til at sidde hjemme med «Tilliden», me- 
dens de andre slaas for Æren; de bliver nu allesammen 
nævnede i Kejserens Bulletiner. Men jeg — jeg bliver 
glemt af Arméen! Og Staven med de gyldne Ørne, Lau- 
rette, tror du, man vinder den paa Paris' Gader.? 

— Man kan være ligesaa lykkelig, ligesaa stor, uden at 
være Marskal, min Ven. 

Han vendte sig brysk om og slap hendes Arme. Nej, 
jeg kan det ikke, sagde han haardt. 

Laurette sukkede; hun satte sig tankefuld paa sin for- 
rige Plads og betragtede Guldsmedenes glimtende Dans i 
Solskinnet. Junot gik et Par Gange frem og tilbage paa 

Terrassen. Saa kom han hen til hende og bøjede sig over 
hende. 

— Hvad tænker du paa.? 

Hun svarede uden at se paa ham: 

— Jeg tænker paa, om Kejseren egentlig har handlet 
saa klogt i, at . . . 

— At . . . 

— Aa, ingenting! Det var bare noget, som foer mig 
gennem Hovedet. Tror du, jeg vil kritisere Kejseren? 

Han smilede fint: 

— Ja, han tror det jo. 



Napoleon stod i Tilsit ved Bredden af Niemen, det 
hellige Ruslands sidste Bolværk, og i sit eget Rige var 
Alexander Erobrerens Gæst. Som Franz II. var kommen 
til Sejrherren ved Bivuaken i Urschitz, saaledes havde nu 
ogsaa den unge Czar og Preussens Konge søgt ham og 
tigget ham om Fred. Beruset af sin egen Berømmelse, af sine 
Vaabens fabelagtige Fremgang, af Følelsen af sin Person- 
ligheds og sit Snilles Magt, mer end nogensinde gennemtrængt 
af stolt og bevidst Ringeagt for Menneskene, for hele den 
Verden, han saa' krybe for sine Fødder, troede Napoleon, 
at Evropa nu endelig var modent til det vesterlandske 
Kejserdømme. Den Drøm, han i aarevis havde tømret op 
i sin Hjerne, skulde nu endelig blive til Virkelighed; hans 
dristige Fantasi skulde nu blive til klar og uomtvistelig 
Historie. I Karl den Stores Kejserkaabe, med Cæsars 
Laurbærkrans, med et Scepter, som styrede Verdens og 
Menneskenes Skæbne, og med et Sværd, som, naar det 
droges, skræmmede Europa i Knæ, stod Bonaparte ved 

6 

østens Porte i Spidsen for en Hær, der i fatalistisk Mod 
og begejstret Kraft lignede Muhameds. Den nye Religion, 
han havde givet sine Krigere — Ærens, Patriotismens og 
den til alt berettigende personlige Ærgerrigheds Religion steg 
dem til Hovedet som ung Vin. Ti ligesom den unge Vin, 
der er presset i Vignen under aaben Himmel og i Solskin, 
beruser paa en hel anden og stærkere Maade end den, som 
har ligget sig gammel og fornem under Spindelvæv i højadelige 
Slotskælderes Skygge, saaledes er det blot Tidens nyeste 
Tanker, som formaar at drive Tidens Ungdom frem til 
altomstyrtende Kamp, Begejstring og Sejr. Revolutionen 
havde givet de Franske Frihed og Lighed at kæmpe for — 
Napoleon tog umærkelig den Frihed fra dem, som de alle- 
rede var trætte af og ikke forstod at benytte; i Stedet for 
gav han dem det, de alle attraaede: Ære, Udmærkelse, 
Magt. Han brugte endnu stadig med samme Held den 
Spore, han alt for elleve Aar siden havde prøvet i Italien, 
da han mellem Apenninemes nøgne, snedækte Bjergkløfter 
udmalede for de sultne Soldater Lombardiets rige Byer, 
dets Sletter, bølgende af Sæd, Vingaardene, hvor Druen 
modnedes for den tapreste. Nu viste han dem den nye 
Rangstiges gyldne Trappetrin, Hertugtitlen, Marskalstaven, 
Kongekronen, Æreslegionens store Ørn — og i alle disse 
tusinde Mænds Sjæle formaaede han at vække til Live 
den Ærgerrighedens flammende, altnedbrydende Energi, som, 
styret af hans Haand, følsom for hvert Tryk, skulde 
være ham et Middel. Han var ikke bange for at vække 
og hidse disse Mænds Egoisme — deres Misundelse paa 
hverandre — han følte sig stærk nok til^t tøjle den, 
anvise den dens Maal og Grænser og behytte den kun 
som Drivfjeder til sine egne Planers Fremme. Han prøvede 

sin Magt, han fristede sin Lykke, han spændte Buen til det 
yderste — og se! Den brast ikke! 

I Paris hørte man nu ikke Tale om andet end om 
Kejserens Venskab med den unge Alexander, om den nylig 
besejrede russiske Armé, der med Haandklap og Ovationer 
tværs over Niemen hilsede den franske; om Kongen af 
Preussen, hvem man kunde have berøvet hele hans Rige, 
og hvem man ædelmodig lod beholde Halvdelen; om den 
nye Kongekrone, hvormed Kejseren vilde krone sin tredie 
Broder; om Polens genvundne Frihed; om den skønne 
Dronning Luises Sorg og forgæves Bønner. Begejstrede 
Efterretninger, fabelagtige Planer, pikante Anekdoter — aa, 
der var nok at tale om! 

Den 27. Juli 1807 vaagnede Paris ved Kanonsalut 
fra Invalidehotellet. Da vidste man, at nu var Kejseren 
kommen hjem. 



6* 

Il est facile de voir, comment il était au 
pottvoir de Napoleon de bouleverser cette Ime 
noble et gtoéreose et sartout devouée å lui. 
M™« JuNOT (de son mari). 

•Je prouverai au peuple frana^is, que moi 
seul, je suis fait pour gonverner, decider et 
punir. 

Mot de Napoleon. 



Guvernøren havde ansøgt om en Privatsamtale med 
Hans Majestæt; den blev ham øjeblikkelig tilstaaet. 
Det var om Aftenen mellem otte og ni. I sin Utaal- 
modighed kom han tidligere, end han var bleven tilsagt. 
Han næsten sprang op ad Trappen til Plorapavillonen, saa' 
næppe Dørvogteren, som stødte Hellebarden mod Gulvet 
for Guvernøren af Paris, og heller ikke Pagerne, der lade 
og trætte rejste sig op fra deres Fløjelsbænke, da han gik 
gennem Salle des Gardes, Det kolde Blik og den stive 
Holdning, hvormed hans Afgud om Formiddagen havde taget 
imod ham, foruroligede og pinte ham ind i hans Sjæls In- 
derste, optog alle hans Tanker og undte ham ikke et Øje- 
bliks Ro. 

Inde i le Salon du service sad de Jourhavende: Adju- 
danten, Kammerherren, Staldmestren og Paladspræfekten. 
Ellers var der ingen; thi det var ret usædvanligt, at Kej- 
seren gav Audiens paa den Tid af Dagen. Junot tvang sig 
til at vexle nogle Ord med Herrerpe, men opgav det snart 
og begyndte i Stedet for at gaa utaalmodig op og ned ad 
Gulvet. Der gik Kvarter efter Kvarter, uden at han kom 
ind; Kejseren arbejdede i Aften med Arkivaren i Udenrigs- 
departementet, Monsieur de la Nautte-Hauterive, og det 
plejede at vare længe. Fortvivlet, i daarligt Humør paa 
Grund af denne lange Ventetid, som han mente, var be- 
regnet og et Tegn paa Unaade, slog han sig tilsidst mørk 
resigneret ned i den store røde Lænestol ved Kaminen og 
gav sig til haabløst at stirre op i Loftet. Det store 
Værelse med de faa Møbler var rigtignok kun svagt oplyst af 
et Par Lys i høje Kandelabrer, men man kunde dog utydelig 
skimte et af Nocrets stereotype Billeder af Dronning Marie 
Therese, der portræteret som Minerva omgiven af Gratier 
gik igen i hele denne Del af Slottet, og de triste Land- 
skaber paa Væggene, som i Tidens Løb var blevne mørke, 
næsten sorte. Junot kendte disse Værelser ligesaa godt som 
sine »egne. Hvor ofte havde han ikke i Konsulatets herlige 
Dage sammen med Bonaparte — der jo altid vilde gaa frem 
og tilbage, naar han talte — med hans Arm under sin gen- 
nemvandret denne Række Værelser under evindelig Samtale 
... Og det vilde Napoleon nu have, at man skulde glemme! 
Var det da muligt.? Kejseren havde forvænt ham, vænnet 
ham til at tro, at han trods Purpur og Krone var hans 
Ven — saaledes som han havde været det i Toulon, i 
Italien og Ægypten. Og nu.? . . . Junot lagde Haanden over 
Øjnene. Stadig pintes han af Mindet om det kolde, frem- 

mede Blik, han aldrig før havde mødt i sin gamle Kamme- 
rats Øjne. 

Dørvogteren aabnede Døren til Kejserens Salon, og 
Hans Excellence Guvernøren af Paris blev meldt. 

Da Guvernøren af Paris traadte ind i Galauniform, 
stiv og strunk, med Sporer paa Hælene og Hat under 
Armen — aa, hvor det var mange Herrens Tider siden de 
to Venner delte Kost og Logi, deklamerede sentimentalt mod 
Skæbnen og gik lange Ture sammen i Jardin des Plantes! — 
sad Kejseren ved Vinduet i sin Lænestol med Dagsnumeret 
af €^ MoniteuTT^ i Haanden. Han lod Bladet synke og saa' 
længe, alvorlig og misfornøjet paa Jimot. 

Der var ingen i Værelset undtagen de to. Junot kunde 
ikke udholde det Blik længer, han gik et Par Skridt frem 
mod Kejseren: 

— Sire! sagde han heftig. 

Napoleon gjorde en afværgende Bevægelse med Haanden 
og rejste sig op. Han trak Vesten ned og blæste et Par 
Støvgran bort fra Opslaget paa sin Kjole, men sagde endnu 
ikke et Ord. 

— Deres Majestæt, begyndte Junot endnu engang, 
aldeles fortvivlet over denne sønderknusende Tavshed, som 
han ikke havde ventet. 

— Ja, Monsieur Junot, det er nok paa Tide, at vi to 
fazT talt ud med hinanden. Napoleon gik hen til Skrive- 
bordet og fik efter nogen Søgning fat i et Papir, som han 
flygtig løb igennem. Hvor kunde du gøre dette, Junot? 
Hvor kunde du i den Grad svigte min TSlid som Ven og 
som Suveræn.? ... Aa! Han kastede utaalmodig Papiret og 
begyndte at gaa op og ned ad Gulvet. 

— Af det dér — jeg kan genkende Haandskriften 

paa Rapporten — Junot pegede med overlegen Foragt 
paa Skrivelsen — kan jeg forstaa, hvad det er, Deres 
Majestæt anklager mig for. Og paa hans Ord dømmer De 
altsaa Deres ældste Ven og Deres egen Søster! 

— Stille, dit Brushoved! Man nævner ikke Navne 
her! Tror du ikke, jeg kan se paa dig, at du har en 
daarlig Samvittighed? 

— De har endnu aldrig set mig have daarlig Samvittighed 
lige overfor Dem, Sire, svarede Junot fast. De kan altsaa 
umulig vide, hvordan jeg saa ser ud. 

— Og du, som jeg i femten Aar har stolet paa som 
paa mig selv, naar det galdt mine Interesser! Aa, Junot . . . 
Han kastede sig atter ned i Stolen og bankede flere Gange 
med Snustobaksdaasen mod Armstødet. Pludselig løftede 
han atter Hovedet og sagde hidsig: 

— Og ikke en Smule Forsigtighed heller — man 
skulde tro, du var en ren Begynder! Klokken to om Mor- 
genen ser man dit Livre i Élysée, Storhertuginden spiller 
Whist hos dig, hun er der tidlig og silde, kører til Ope- 
raen i din Vogn, sidder i din Loge . . . Det ser virkelig ud, 
som om hun ikke havde den mindste Anelse om, hvad der 
passer sig for en Prinsesse! 

— Hendes kejserlige Højhed har jo altid været intimt 
lieret med min Hustru, sagde Junot mere spagt. 

— Andre Tider, andre Sæder! Og Madame Junot lader 
sig bruge til den Komedie.? Saa kender jeg hende kun 
daarlig. Hun lader sig hverken dupere af dig eller af 
Caroline! 

Junot gik et Par Skridt frem mod Kejseren. Uvil- 
kaarlig havde han lagt Haanden paa Kaarden. 

— Deres Majestæt, husker De, da jeg i Marseille var 

saa forelsket i Prinsesse Pauline, at jeg næsten ikke syntes 
Livet var værd at leve, dengang De nægtede mig hende. 
Hvordan opførte jeg mig da? Gjorde jeg Forsøg paa at 
omgaa Deres Villie, at . . . Det havde maaske ikke været 
saa vanskeligt dengang! Handlede jeg som en Mand af 
Ære, Sire, eller gjorde jeg det ikke? 

— Bah, sagde Kejseren kort — det er jo en helt 
anden §ag! En ung Pige kan ikke nævnes i samme 
Aandedræt som en gift Kone, det véd du ligesaa godt som 
jeg — ja, bedre. Tænk nu, om denne Rapport var faldet 
i Hænderne paa Manden! Det havde været en nydelig Hi- 
storie for dig. 

— Dersom Murat føler sig fornærmet, sagde Junot 
opbrusende, saa véd han formodentlig, hvor han kan 
træffe mig. 

— Du gode Gud! Det manglede bare for at gøre 
Skandalen fuldstændig! Er du gal, Junot? 

— Det er ikke saa længe siden, at jeg — ikke blot 
paa Slagmarken, men ogsaa alle Vegne ellers — kunde 
være ligesaa god som han, vedblev Junot stædig. Og selv 
nu er der ikke saa overdrevent langt mellem mit Palæ og 
Élysée. Føler Hans Højhed sig fornærmet — hvad jeg 
naturligvis nægter, at han har den ringeste Grund til — 
saa . . . 

— Dumheder! Du véd, jeg taaler ingen Dueller blandt 
mine. Jeg afgør alle Tvistigheder. Murat véd ingenting, 
saa han holder sig nok i Skindet; men Savary er du ogsaa 
saa god at lade være i Fred. Han har kun gjort sin Pligt. 
Jeg har Ret til at vide alt, hvad der foregaar her i Paris 
— ikke mindst, hvad min Guvernør tager sig til. 

Junot tav. Kejseren gik frem og tilbage — let 

foroverbøjet, ligesom i Tanker. Saa stillede han sig med 
Ryggen mod Kaminen og vendte sig atter mod Junot: 

— Kan du se mig lige ind i Øjnene og sige, at du 
ikke aner, hvad den lille Intrigant egentlig vilde opnaa 
af dig? 

Det gav et Sæt i Junot; han blev mørkerød i Ansigtet. 
Uvilkaarlig kastede han Hovedet tilbage, da han mødte 
Kejserens Blik. 

— Jeg véd ikke, hvad Deres Majestæt mener.? . . . 

— Saa véd hele Paris mer end Guvernøren! Jeg er 
sikker paa, at enhver Kavaler ved Prinsessens eller Josephines 
Hof vil kunne svare paa mit Spørgsmaal. Jeg kender 
Caroline — hun er mere ærgerrig end alle sine Brødre 
tilsammen. Og det skulde du ikke have opdaget.? . . . 

Junot tav. 

— Svar mig. Mand! Forsvar dig dog, for Satan! 
Forstaar du ikke, hvad man anklager dig for.? raabte 
Napoleon heftig. 

Junot løftede sine store Øjne og betragtede Kejseren 
stivt. Nej, sagde han stolt. Den Anklage, jeg tænker mig. 
De sigter til, er saa umulig, saa urimelig, naar det gælder mig, 
at jeg ikke kan tro, at noget Menneske med sund Fornuft 
kan udslynge den. 

— En Mand, og særlig du, gør meget for at vinde 
en Kvinde, sagde Kejseren roligere. 

— Dersom denne Forsikring behøves, sagde Junot 
bittert — mellem Dem og mig vilde jeg have svoret paa, 
at der aldrig kunde blive Spørgsmaal om det — saa giver 
jeg Dem her mit Æresord paa, at der aldrig er blevet talt 
et Ord Politik i de Samtaler, som Deres Søster har vist 
mig den Ære at tilstaa mig. 

De tav begge et Par Sekunder. Guvernøren af Paris 
udholdt fast Kejserens gennemborende Blik. Napoleon 
vendte sig om og greb atter Papiret paa Bordet. 

— Men det er umuligt, sagde han utaalmodig med 
mere dæmpet Røst, halvt for sig selv. Savary har en fin 
Næse, alt taler for, at Planen . . . Han saa' usikkert, halvt 
spørgende paa Junot, som ikke rørte sig af Stedet. 

— Sig mig alt! sagde Napoleon kort. 

— Deres Majestæt, det, jeg har at sige, vedkommer 
kun mig, og det siger jeg ikke. 

— Det vil altsaa sige, at det hele er en ganske al- 
mindelig Kærlighedshistorie, og den vedkommer ingen.? . . . 

Junot løftede stolt Hovedet, men tav. 

— Husk paa, hvad det gælder for dig . . . Kejseren 
gik tæt hen til ham og gfeb i sin Heftighed hans Haand, 
som han trykkede haardt. 

— Deres Majestæt — De kan tage mit Liv, det er 
Deres Ret; De kan berøve mig min Kaarde, min Rang . . . 
jeg skal ikke klage. Men De kan aldrig tvinge mig til at 
forbryde mig mod, hvad jeg anser for Ærens Lov. 

— Du har kaldt mig for din bedste Ven . . . 

— Det var mit Livs Stolthed, at De gav mig Lov 
dertil. 

— Og nu — for en dum Fordoms Skyld . . . Aa, 
I Franskmænd! Napoleon vendte sig om og strøg heftig 
Haanden gennem Haaret. Jeg forlanger jo blot, at du 
ærlig skal sige mig, hvad der er gaaet for sig mellem Dig 
og Murats Hustru — mærk vel, jeg siger Murats Hustru. 
Caroline har nemlig vist, at hun mere er det, end hun er 
min Søster. 

Junot lagde Haanden paa Hjertet: 

— Jeg har givet Dem et Æresord, som jeg aldrig 
troede var nødvendigt mellem Dem og mig. Jeg har intet 
mer at sige. 

Napoleon saa' skarpt paa ham med sine store jernblaa 
Øjne, trak paa Skuldrene og begyndte igen at gaa op og 
ned ad Gulvet. 

— - Jeg vil hverken have dit Liv eller din Kaarde, 
som du saa romantisk siger, men . . . Der er en Sag til, 
jeg gerne vil tale med dig om, Junot — jeg har allerede 
længe tænkt paa det. Det gaar ikke an, at én Person 
forener to saa vigtige Charger som at være Paris* Guvernør 
og min første Adjudant — de maa skilles ad. Du kati nu 
vælge, hvad du helst vil være. 

Junot blev aldeles bleg. Han rettede sig og saa' lige 
ind i Kejserens Øjne med et Blik saa stolt, at Napoleon et 
Øjeblik saa' til Siden. Han svarede ikke et Ord. 

— Du forstaar jo, vedblev Kejseren utaalmodig — det 
er umuligt efter dette, at Guvernøren i Paris — den øverste 
Befalingsmand over Arméens vigtigste Division samtidig hvert 
Øjeblik baade Dag og Nat kan gaa ud og ind i mit Telt som 
min første Adjudant. Der er noget, som kaldes Prætorianer- 
høvdinger . . . Han standsede og betragtede ham skarpt. 
Imidlertid — vedblev han med højere Stemme — du kan 
ikke klage, jeg giver dig jo frit Valg. 

Junot var endnu ligesaa uhyggelig bleg, da han svarede: 

— Valget er snart gjort. Jeg opgiver aldrig — hører 
De, Sire — aldrig den Post, jeg har beklædt hos Dem i 
Toulon, ved Arcole, Lodi og Castiglione, i Ægypten og 
nu sidst ved Austerlitz. Aldrig. 

— Du regner altsaa ikke det for noget, at jeg har 
gjort dig til Guvernør af Paris.? 

-- Sire . . . Junot gjorde et Skridt hen imod ham. 
Jeg har været stolt som en Gud over at være Paris' 
Guvernør. I dette Øjeblik nedlægger jeg min Post. 

— Du er gal, Junot! raabte Kejseren og stampede i 
Gulvet. Men jeg har andet at gøre end at tale dig til 
Rette. Gaa ! 

General Junot bukkede. Med nedslagne Øjne, men 
med fast og stolt Holdning, trak han sig tilbage. I Døren 
saa' han endnu engang hen paa Kejseren. 

Napoleon aabnede Læberne ligesom for at kalde ham 
tilbage. Vendte sig saa pludselig om og begyndte heftig at 
gaa op og ned ad Gulvet. Engang standsede han, sukkede 
og trak paa Skuldrene. Saa gik han ind i Kabinettet og 
slog Døren haardt i efter sig. 

X. 



Je n'hésite pas an instant I charger cette 
malheureose relation de mon mari avec la reine 
de Naples de tous ses malhears et I la re- 
garder comme cause de sa mort. 

M"^ JuNOT (Mem.) 



Madame Junot lod spænde for sin Vogn og raabte til 
Jægeren: 

— Til Élysée! 

Det var tidlig paa Morgenen, Dagen efter at Junot var 
kommen hjem fra Tuilerierne. Augustdagen var allerede 
trykkende varm. Inde i Vognen lod Madame Junot med 
en utaalmodig Skulderbevægelse det lette Sjal glide ned fra 
Skuldrene og sad nu barhalset og bararmet i sin lette 
Percalekjole. Med lukkede Øjne lænede hun sig et Øjeblik 
tilbage mod Vognens Puder. Hun sukkede dybt og forpint. 

Kørselen varede kun et Par Minuter. Guvernørens 
Frue var aldeles som hjemme i Élysée; da hun var kommen 
op ad Trappen, lod hun sig ikke føre ind i den sædvanlige 
Salon, hvor Hofetaten opholdt sig, men gik en anden Vej 
udenom de store Stadsværelser lige til Prinsessens « private 

Lejlighed ». Dér opsøgte hun den første Kammerjomfru, 
Madame Dupont, og bad hende sørge for, at hun strax 
fik Hendes kejserlige Højhed i Tale. 

Caroline var netop lige staaet op. Hun sad paa en 
Slags lav Chaiselongue, der ligesom hele Værelset var be- 
trukket med hvide Kniplinger over rosenrød Silke, og en 
af hendes Kammerjomfruer stod just og trak Strømperne 
paa hende. En anden var i Færd med at befri hendes 
Hoved for den store Kniplingsnatkappe. 

Madame Junot nejede stivt for Prinsessen. 

Caroline maalte hende med et hurtigt, prøvende Blik. 
Saa vendte hun sig om til Kammerjomfruerne: 

— Gaa, lad os være alene. 

Med et Par tyrkiske Tøfler paa Fødderne, af hvilke 
kun den ene havde Strømpe paa, med sit prægtige Haar 
hængende løst ned over Chemisen, der var saa lang som 
en Underkjole og nedenfor garneret med Kniplinger, og med 
et broget Madrastørklæde over den bare Hals, løb hun hen 
mod Laure og greb heftig begge hendes Hænder. 

— Men Gud, hvordan er det dog, du ser ud! Hvad 
er der i Vejen.? Er der hændet Junot en Ulykke.? . . . 

Prinsessen blev selv helt bleg og lukkede Øjnene et 
Øjeblik. 

Madame Junot kastede sig ind til sin forrige Venindes 
Bryst og græd stærkt, ubehersket. Hun følte pludselig og 
— mærkværdig nok — uden al Bitterhed, at kun her kunde 
hun vente at finde Forstaaelse og Hjælp. 

— Men Gud, Laurette, hvad er der dog hændt.? 
spurgte Caroline endnu engang, angst. 

— Aa, Madame . . . Madame Junot løftede med Besvær 
Hovedet og tørrede sine Øjne. Han har havt en Scene 

med Kejseren, som . . . Hun hulkede igen og kæmpede for 
at beherske sig. De véd, hvor forfærdelig heftig, han 
tager alting, og Kejseren er jo for ham mer end alt andet 
her i Verden ... En saadan Nat! . . . 

— Men Laurette! Hun skreg. Han har da ikke taget 
Livet af sig.'^ . . . 

— Nej. Men han truede med at gøre det. Aa, til 
de andre kan Kejseren sige, hvad han vil, men til ham . . . 
Hos ham sidder Kniven løst i Haanden . . . Det ender med 
det — jeg føler det. Han har jo ingen anden Gud end 
Kejseren, og naar han saa miskender ham . . . 

— Men min Broder holder jo saa meget af Junot, 
sagde Caroline nu langt roligere. Der var den Tid, da 
han var mere for ham end nogen af hans Brødre. Jeg kan 
ikke forstaa, i hvilken Anledning han nu . . . Hun betrag- 
tede Laurette stivt og prøvende. 

Guvernørens Frue slog ikke Øjnene ned for hendes 
Blik. 

— Anledningen var vist en hel Ubetydelighed. Jeg 
har glemt den. 

Hendes Stemme var stolt som en Dronnings, den 
dirrede ikke længer. 

Caroline bøjede sig ned og satte Skoen fastere paa den 
bare Fod, som hun trak op under sig. Hun sagde: 
^ — Madame Junot, jeg skal tale med min Broder. 

— Han nedlægger sin Post som Guvernør af Paris. 
Han vil tage sin Afsked, gaa ud af Arméen! Tænk Dem 
ham forlade Arméen. Det bliver hans Død. 

— Men Junot overdriver vel — jeg kender jo hans 
forfærdelige Sind. Kejseren kan ikke have ment det saa 
slemt. 

Madame Junot sad med Haanden for Øjnene og Albuen 
støttet mod Knæet. Hun sagde sagte, med Besvær, men 
aldeles tydelig: 

— Hans Majestæt talte om « Planer », der skulde være 
— om ikke et direkte Forræderi mod ham — saa dog mod 
Frankrig, mod Konstitutionen . . . 

Caroline bøjede sig tilbage i sin Chaiselongue. Hun 
blev lidt blegere, men hun sagde ingenting. Et Par Minuter 
tav de begge. 

— Jamen, Laurette, du skulde selv tale med Bona- 
parte, udbrød hun pludselig ivrig. Han har altid været 
svag overfor dig. Husker du paa Malmaison.? . . . 

— Aa, jeg har tænkt paa alt! afbrød Madame Junot 
hende hurtig. Men først maa De tale med ham, Madame. 
Dersom han saa siden lader mig kalde, skal jeg komme. 

Caroline forstod hende. Du er stolt, lille Ven, sagde 
hun langsomt med en vis Beundring. 
Madame Junot smilede ironisk. 

— Finder De.? Jeg synes selv, at denne Nat har 
dræbt al Stolthed i mig. Som jeg har kæmpet! . . . For 
jeg kan ikke, jeg vil ikke se ham ødelægge sin Fremtid, 
vore' Børns Fremtid. Bryde med Kejseren — det vilde 
for os ikke blot være en Ulykke, han aldrig overlevede, 
det vilde ogsaa være den rene Ruin. 

Prinsessen tav et Par Sekunder. Saa sagde hun be- 
stemt: 

— De har gjort Ret i strax at komme til mig. Madame 
Junot. De véd, at jeg aldrig har svigtet vort gamle Venskab, 
og min Interesse for dem begge er saa stor, at jeg gerne 
vil anvende al min Indflydelse hos Bonaparte for at forsone 

liam med Deres Mand. Det bliver ikke vanskeligt, haaber 
jeg — jeg véd, hvor megen Pris han sætter paa Junot. 

Prinsessen var atter helt rolig, nu da hun havde taget 
sit Parti. Hun indsaa, at hun maatte beslutte sig til at 
have en Scene med sin Broder; det var ikke behageligt, 
og hun havde troet, hun kunde slippe for det; men hun 
vidste, hvad Junot i sin Fortvivlelse kunde gøre, eller hvad 
den bestemte, modige Laurette, som vidste alt, kunde falde 
paa, dersom man ikke føjede hende. Fremfor alt maatte 
Murat ikke faa noget at vide om, hvad der var foregaaet 
mellem Kejseren og Junot. Guvernøren af Paris maatte 
ikke faa Lov til at begaa den Galskab at nedlægge sin 
Post. Det var det samme som en aabenbar Anklage — for 
saa skulde alle have at vide, hvad det betød. 

— Du ser helt elendig ud. Laurette, sagde hun pludselig 
muntert. Det er ikke godt at være gift med saadant et 
Brushoved! Bliv og drik en Kop Te med mig ligesom i 
i;amle Dage, inden du kører hjem. Vi har jo endnu ikke 
faaet talt et fornuftigt Ord med hinanden — for al den 
Staahej, som din Mand har gjort! 

For at efterligne sin Broder, drak Prinsessen nu Te 
om Morgenen. Hun lod den servere i Vermeilkopper paa 
det rummelige Natbord — ogsaa det var betrukket med 
blegrødt Silke under en prægtig Mechelnerknipling — og 
krøb saa igen op i den store Seng med Tøflerne paa. 

— Ak ja, de Mænd! de Mænd! sukkede hun, da de 
atter var alene. De gør os aldrig andet end Sorger! Paulette 
har det virkelig overordentlig bekvemt. 

— Men Prins Camille er da egentlig ikke noget Pragt- 
exemplar, indvendte Laurette forbavset, halvt leende. Hun 
var nu bleven betydelig roligere; Prinsessens bestemte Løfte 

7 

om at tage sig af Sagen, hele Opdækningen, der havde af- 
brudt deres Samtale, den varme, velsmagende Te og selve 
Stemningen ved denne Frokost paa Tomands Haand, der 
mindede om deres Ungdom, om Tiden strax efter Achilles 
Fødsel, da de begge saa ofte — nygifte, forelskede hver i 
sin Mand, lykkelige, ubekymrede og glade — havde siddet 
og passiaret fortrolig med hinanden paa Sengekanten over 
en Kurv Druer eller Sukkergodt, alt bidrog til i det mindste 
i Øjeblikket at gengive hende hendes gamle sprudlende 
Humør. 

— Prins Camille! Hun bryder sig ikke mere om 
ham end om et Par gamle Støvler, saa han kan ikke gøre 
hende mange Sorger. Nej, jeg mener, fordi hun ikke har 
Børn. Hun har ingen at tænke paa og arbejde for og 
kan bare more sig og tage Verden, som den er. Hun gaar 
sin Vej, og han gaar sin. Men vi andre! Prinsessen 
sukkede. 

Laurette syntes egentlig, at man ogsaa i Élysée gik 
hver sin Vej, men hun sagde naturligvis ingenting. 

— Kan du tænke dig, forleden Dag — Prinsessen bøjede 
sig i et pludseligt Anfald af Fortrolighed over mod hende 
med sine runde Arme paa Natbordet — saa finder jeg inde 
paa mit Bord i mit Kabinet en Billet fra Murat til en 
vis lille obskur ... Ja, du kender hende meget godt, jeg 
behøver vist blot at sige, at Moderen er Englænderinde. 
Tænk dig, han havde siddet og skrevet det derinde, medens 
jeg sad ved Siden af med Achille og Lætitia! 

Madame Junot havde ikke vanskelig ved at udmale 
sig dette Familiebillede. Hun rystede overvældet paa 
Hovedet. 

— Og saa er Folk forbavsede over, at jeg lod hende 
vise bort fra mit Bal. Du husker nok mit sidste store 
Bal, lige inden Kejseren kom hjem? . . . Dronningen af 
Holland protegerer hende — naturligvis bare for at irritere 
mig! Du skulde have hørt den Scene, hun lavede med 
mig! Nu har hun ogsaa faaet Josephine til at tage sig af 
det Dydsmønster. Aa, kære Josephine, det kommer du nu 
nok til at angre! 

Prinsessen lo med sin haarde, forceret sarkastiske 
Latter. Hun var nu i rigtig godt Humør igen: det 
morede hende altid at snakke med Laurette, der lige siden 
sin første Ungdom var inde i hele Familiens intimeste For- 
hold. Caroline var, som alle Bonaparter, ikke en Smule 
nervøs — Udsigten til en forestaaende Ubehagelighed for- 
styrrede ikke i mindste Maade hendes Humør i Øjeblikket. 

— Det er en rigtig Slange, det Pigebarn — Gud 
véd, hvad Mandfolkene ser i hende! Men de er allesammen 
som gale efter hende. Ja — jeg kan ikke tænke mig, at 
jeg begaar nogen særlig Indiskretion, naar jeg fortæller dig, 
at ogsaa Guvernøren af Paris ikke saa sjældent plejede at 
gøre sin Opvartning hos Familien Guillebeau paa Boulevard 
Madeleine. Der spilles — ret højt, siger man — i Mode- 
rens Salon; og længere hen paa Aftenen optræder Døtrene 
i Zigeunerdragter, danser og slaar paa Tamburin. Hvad 
synes du.? 

— Jeg synes, at Deres Højhed saa har dobbelt 
Grund til at vise hende bort! brast det ud af Laurette. 
Derpaa tilføjede hun langsommere: 

— En Zigeunerske med Tamburin! Hvor er det mu- 
ligt, 2l\ hun tør vove at præsentere sig her i Huset.? 

7* 

Storhertuginden af Berg og Cleve lod, som om hun 
ikke havde forstaaet Madame Junot. Hun bøjede sig tilbage 
og ringede paa sine Kammerjomfruer. 

Hun omfevnede Laurette til Farvel, bad hende hilse 
Junot og fortsatte derpaa sit Toilet for at køre til Tuile- 
rieme. 

XI. 



•Le travail est mon element; je sois né et 
construit pour le travail. J'ai connu les limites 
de mes jambes, )'ai ænno les limites de mes 
yeux — je n'ai jamais pu connaltre ceux de 
mon travail.* 

Napoleon. 

•A VODS écouter, Madame, on croirait qne ie 
vons ai frustrée de l'héritage du feu roi, notre 
pére!» 

Mot de TEmpereur 
å la Princesse Caroline. 



Efter at Napoleon nu som Kejser definitivt havde inditttet 
sin private Lejlighed i Tuilerieme efter sin Smag og 
sine Fornødenheder, havde ingen uden han selv og Sekre- 
tæren Meneval Adgang til hans Kabinet. Ministrene og 
andre, han arbejdede sammen med, modtog han i Reglen 
i Værelset udenfor — det saakaldte ^f^arriére-cabinet^ — og de 
Audienssøgende, endogsaa de intimeste, kom aldrig længere 
end til hans Salon. Størstedelen af Dagen, lige fra levergen 
Klokken ni til Middagen Klokken sex eller senere, tilbragte 
Kejseren i dette store, praktisk, men ikke særlig overdaadig 
udstyrede Værelse. Her spaserede han timevis op og ned 

ad Gulvet, uafbrudt dikterende i hurtigt Tempo, medens 
den overanstrængte Sekretær ved sit Skrivebord henne 
ved Hjømevinduet rastløs hobede det ene beskrevne Ark 
Papir oven paa det andet, uden at faa Tid til at ordne og 
klassificere dem, saa længe Kejseren var i Værelset. Midt 
paa Gulvet stod Napoleons eget store broncebeslaaede Skrive- 
bord. Ogsaa det var helt bedækket med Bøger og Papirer, 
og under det, skruet fast i Gulvet, stod et lille Skab, som 
under sin kunstige og dirkefri Laas, hvortil Ejeren alene 
havde Nøglen, gemte Kejserdømmets dyrebareste og vigtigste 
Hemmelighed: Napoleons store Portefeuille — den eneste 
Fortrolige, til hvem han trygt turde betro sine nyfødte 
Planer, sine endnu ikke fiildt færdige Kombinationer, sine 
dristigste politiske Udkast og Drømme. 

Da Storhertuginden af Berg og Cleve henad Klokken 
tolv om Formiddagen lod melde hos Stormarskal Duroc, at 
hun — om mulig strax — ønskede en Samtale med 
Hans Majestæt, havde Kejseren nylig rejst sig fra sin hurtige 
og enkle Frokost, som han altid spiste alene ved en lille 
Gueridon i sit Forværelse, kun opvartet af Taffeldækkeren 
og den tjenstgørende Paladspræfekt. Han lod Prinsessen 
bede om at vente en halv Times Tid og begav sig rolig ind 
i Kabinettet igen, idet han nonchalant stangede sine Tænder 
efter Maaltidet. 

— Naa, Meneval, har De Brevet færdig til Kongen af 
Neapel .f^ Han satte sig i sin gobelinsbetrukne Skrivebords- 
stol, hvilket sjældent skete, undtagen naar han skrev under. 
Havde han undertiden i Dagens Løb Lyst til at hvile sig 
ovenpaa sine rastløse Vandringer, plejede han gerne et Par 
Øjeblikke at strække sig paa den lave Sofa henne ved 
Kaminen. De har da ikke glemt at indprente ham, at i 

Europas nuværende Stilling var Tabet afKorfiiden største 
Ulykke, der kunde ramme Riget. Jeg behøver ikke 
at give ham Grunde — det er nok, at han véd det. Streg 
bare mine Ord under. 

Kejseren var i Dag ikke i Humør til at udtale sig 
vidtløftig. I Tavshed lod han sig forelægge det ene Do- 
kument efter det andet, som Sekretæren havde faaet Tid 
til at gøre færdige, medens Frokosten stod paa. Pennen 
sprøjtede og spruttede en Regn af Blæk rundt om sig, 
medens han rask skrev sit næsten ulæselige Navnetræk — 
som oftest gav han sig kun Tid til et stort A^. 

Mer end nogensinde før havde han efter Hjemkomsten 
fra Tilsit fuldt op af Arbejde. Ti til Trods for sin bestan- 
dige Omsorg for alle Rigets indre Anliggender var der dog 
meget, han under Felttoget og paa saa lang en Afstand ikke 
havde kunnet beskæftige sig med : en hel Del Avancementer 
og Forandringer indenfor Civil- og Militæretaten, den længe 
paatænkte Revision af Embedsstanden, Omdannelsen af 
Corps Légblatif og Besværet med at faa de resterende Med- 
lemmer af det nylig ophævede Tribunat passende anbragte, 
ny Omsorg for Flaaden (som efter Trafalgar trængte til al 
den Forbedring, den kunde faa) og for Kystbevogtningen, 
som nu yderligere skulde skærpes, samt — fremfor alt — 
den fuldstændige Ordning og Omorganisation af Finansvæsenet 
og Frankrigs Bank. Dertil kom, at han saa godt som personlig 
og i Detailler selv havde et vaagent Øje med alle de store Vej- 
og Kanalforetagender, som nu var paabegyndte i alle Dele 
af det vidtstrakte Rige — først og fremmest de monumen- 
tale Arbejder til Paris' Nytte og Forskønnelse, som han 
med saa utaalmodig Iver paaskyndede. Sine ihærdige Forsøg 
paa at skaffe Hovedstaden tilstrækkeligt og godt Vand var 

han omtrent færdig med — overalt i alle Dele af Byen 
forsynede nu store offentlige Fontæner Dag og Nat endogsaa 
de Fattigste med rigeligt Vand — men Triumfbuerne paa 
Karrusel- og Étoilepladsen, Panthéon, Vend6mesøjlen, det 
Tempel, han Aaret i Forvejen havde besluttet at rejse til 
de franske Vaabens Ære: le temple de la Gloire, den nylig 
paabegyndte Bro over Seinen, som skulde være et Sidestykke 
til den allerede færdige Austerlitzbro og bære Navn efter 
Jena, Opførelsen af de enorme Udsalgshaller, han kaldte «de 
Fattiges Louvre» — alt dette sysselsatte ham paa en Maade, 
som om han alene i egen Person var disse Arbejders egent- 
lige Leder og Chef. Til ham personlig indløb alle Rapporter, 
endogsaa angaaende de mindste Detailler — alt, fordrede 
han, skulde forelægges hans Hersker- og Dommerblik. 
Ti stærkere og stærkere voxede for hver Dag den skinsyge 
Trang hos ham til at være — ikke blot den eneste, som 
styrede Samtiden, men ogsaa den eneste, som dømte, 
tænkte og handlede for den. 

Tilsidst — efter nøje at have gennemlæst alle Breve 
og Depescher, idet han undertiden egenhændig tilføjede en 
Bemærkning i Margenen — rejste han sig op, strakte 
sig og kastede et flygtigt Blik hen paa det høje Taffelur 
paa Midtervæggen mellem Reolerne. Han rakte Haanden ud 
efter sin Hat og Kaarde, nikkede flygtig til Meneval, som 
knapt havde Tid til at se op fra sine Papirer, og gik 
endelig ind i Salonen for at tage imod sin Søster. 

Prinsesse Caroline havde ventet længe, og skønt hun 
var vant til sin Broders Nonchalance, havde det dog sat 
hende i daarligt Humør. Han fordrede det stiveste Cere- 
moniel af alle sine Omgivelser, men det faldt ham 
aldrig ind at paalægge sig selv den mindste Tvang. Lade 

hende vente som en anden Supplikant! Det var ikke blot 
tankeløst, det var næsten en Fornærmelse. 

— Naa, kære Caroline, hvad er det saa, du nu har 
paa Hjerte? . . . 

Han nikkede skødesløst til hende, som han stod der- 
henne med Ryggen mod Kaminen og — af Vane, for der 
var ingen Ild — løftede sine Skosaaler, først den ene og 
saa den anden, op mod Gitret. 

Prinsessen nejede flere Gange. Hun var i Formiddags- 
toilet af hvidt broderet Musselin med en kort Overkjole af 
Rosagaze, dybt dekolleteret og næsten uden Ærmer. Over 
Armene hang der løst et lyst, sølvglinsende Langsjal, og 
paa Hovedet havde hun en tung Toque af Rosafløjel be- 
dækket med hvide Fjer. Paa Grund af dette varme Hoved- 
tøj, Ærgrelsen og den stærke Middagshede var hun nu 
meget echaufferet, og hendes saa uforlignelig fine Teint 
lidt rødere, end det egentlig klædte hende. 

— Paa Hjerte.? . . . Hvad andet skulde vel en Søster, 
der ikke i mange Maaneder har set sin Broder, have paa 
Hjerte end endelig engang at faa Lov til i al Fortrolighed 
at byde ham velkommen hjem.? 

Napoleon smilede. Han gik hen til Prinsessen, tog 
hende med begge Hænder om Livet, løftede hende et Øje- 
blik op fra Gulvet og satte hende varsomt ned igen, medens 
han hele Tiden saa' hende ind i Øjnene med samme ubarm- 
hjertige, smilende Blik. 

— Ja saa, lille Ven — saa du tror, at du er saa 
kløgtig, at du kan narre mig! Junot har altsaa allerede 
fortalt dig det hele.? 

— Nej, svarede hun rolig uden at undgaa hans Blik. 
Madame Junot har gjort det. 

Napoleon fløjtede ganske sagte. Han drejede sig om 
paa Hælen og begyndte at gaa langsomt frem og tilbage 
med Hænderae paa Ryggen. 

— Madame la ^Gouverneuse^ I Det er en fiffig Satan. 
Hun sender dig til mig — det kunde da kun hun finde 
paa at afvæbne mig paa den Maade! 

Han stod lidt og vuggede frem og tilbage med Kroppen 
— lige foran Prinsessen, som blev ved med at tie; saa 
brød han ud igen: 

— Hvad Kvinderne dog er for dygtige og dristige 
Diplomater, naar det gælder noget eller nogen, de elsker! 
Laurette — den stolte Laurette — har altsaa henvendt sig 
til dig! Hun vil naturligvis ikke paa nogen som helst 
Betingelse miste sin Titel: ^Madame la Gouvernante de Paris !'» 

— Hun mener ligesom jeg, at Junot med sin sædvan- 
lige Heftighed og i sin fuldkommen blinde personlige Hen- 
givenhed for Dem har handlet forfærdelig overilet, sagde 
Prinsessen rolig og ganske utvungent. 

— Og du, kære Caroline, sagde Kejseren ironisk — 
du har naturligvis ingen Anelse om, hvad der kunde for- 
anledige Junot til dette Skridt.? . . . 

— Ikke den mindste! svarede Hendes Højhed ugenert. 

— Min Kompliment, Annonciade! Du overgaar jo 
selve Mademoiselle Mars! Desværre spiller du ikke nær 
saa god Komedie paa Scenen som i Livet. Men du skal 
nu ikke anstrænge dig saa meget her, tilføjede han tørt. 
Jeg kender til Punkt og Prikke hele din nette Roman med 
Guvernøren af Paris. 

Prinsessen svarede ikke et Ord. Hun nøjedes med 
at rødme og indigneret rejse sig op. 

— Der gives ingen, der skaffer mig saa mange Ube- 

hageligheder og Vrøvlerier paa Halsen som netop mine 
Slægtninge. Kejseren vandrede atter frem og tilbage med 
store Skridt og hidsede sig mere og mere op, medens han 
talte. Har jeg ikke i Vinter havt den ene Scene efter den 
anden med Ney og Lannes — ja, endogsaa med Augereau! 

— fordi de paastaar, at jeg alle Vegne foretrækker Murat 
paa deres Bekostning. Gud skal vide, at jeg ikke fore- 
trækker Murat af nogen anden Grund, end fordi han er 
gift med en Bonaparte! Jeg gør alt for mine Søskende 

— og hvad Tak har jeg saa for det.? I Felten sætter din 
Mand ondt Blod mellem mig og mine bedste Generaler, og 
herhjemme gaar du og sylter dig selv og Junot ind i en 
nederdrægtig dum Historie! 

Prinsessen havde nu genvundet hele sin Koldblodighed. 
Hun var ftildkommen sikker paa, at Junot med sin sædvan- 
lige Ridderlighed havde tiet med alt, hvad der angik hende; 
hun kunde altsaa rolig benægte alle Broderens Beskyld- 
ninger. 

— Jeg véd virkelig ikke, hvad det er, Deres Majestæt 
anklager mig for.^^ Jeg har nu i ti Aar omgaaedes Madame 
Junot meget intimt, og dersom Deres Majestæt finder Behag 
i at sætte Lid til alt det, der her i Byen snakkes og 
sladres om af ildesindede og misundelige Personer, saa . . . 
Ja, saa har jeg naturligvis ingenting at sige. 

— Man behøver ikke at være særdeles ildesindet for 
at finde det lidt mistænkeligt, at man altid, paa alle Tider 
af Døgnet finder Guvernøren af Paris' Ekvipage uden for 
Élysée — og ikke nok med det. Du har hele Foraaret igennem 
vist dig offentlig sammen med ham — endogsaa i Tivoli ! — 
danset med ham paa alle Baller . . . Aa, du kan tro, jeg er 
vel underrettet! 

— Nej, nu gaar det dog for vidt, udbrød Prinsessen 
indigneret. Skulde jeg nu ikke have Lov til at danse 
med Junot, som jeg har kendt, ligefra jeg var ganske 
lille, og hvem Signora Lætitia endnu den Dag i Dag 
kalder for sin sjette Søn? Er det det, De har at 
anklage mig for. Sire, saa skulde De dog passe paa, at 
man ikke i Tuilerierne opfører sig endnu værre end i 
Élysée! 

Denne let gennemskuelige Hentydning til Kejserinden 
gjorde Napoleon aldeles rasende. 

— Ti, Caroline! sagde han strængt og stampede med 
Foden. Efter alt, hvad jeg nu véd om dig, saa klæder 
det dig daarlig, at ville sætte dig paa den høje Hest. Havde 
du ladet dig forlede til denne Historie, blot fordi du nu 
engang havde forgabet dig i Junot, som unægtelig er en 
køn Fyr og forstaar sig Pokkers godt paa Fruentimmer, saa 
skulde jeg ikke have sagt noget videre til det — jeg kan 
nok forstaa, at man i Længden kan blive ked af Murat! 
Men du befatter dig med Politik, du har havt helt andre 
Planer, du — han saa' paa hende og løftede Haanden. 
Aa — du tror maaske ikke, jeg har gennemskuet dine 
Rænker! 

Kejseren stillede sig lige foran hende og tog hende 
voldsomt i begge Skuldre. 

— Du skal ikke gøre dig nogen Ulejlighed med at 
forsvare dig — jeg véd, hvad jeg véd. Men — én Ting 
fordrer jeg, at du giver mig et ærligt Svar paa. Har du 
nogensinde indviet Junot i dine — som det synes, ret 
omfattende Planer.? 

— Nej, svarede Prinsessen kort og mut. Hun indsaa, 
at her kunde det ikke længer nytte at komme med Udflugter. 

— Saah? ... Nu endelig ser jeg, hvordan det hænger 
sammen med hele den Affære! Du kendte Junots 
Loyalitet — du har været klog nok til ikke at betro ham, 
hvor du vilde hen med dine intrigante Kombinationer. 
Men du vilde — for alle Tilfældes Skyld — arrangere det 
saadan, at Guvernøren af Paris, naar det galdt, ikke 
kunde nægte dig noget! Det var ikke saa dumt ud- 
tænkt af et Fruentimmer. Eller rettere sagt: kun et Fruen- 
timmer kan udtænke og gennemføre en saadan Plan. Det 
kedeligste er, at det nu er mig umuligt at faa at vide, om 
Junot dog ikke tilsidst var gaaet i Fælden. 

Caroline var ikke let at skræmme. Naar hun vilde, 
lystrede hendes Nerver fuldkomment hendes Villie — hun 
havde i højeste Potens Slægtens Karakter. Broderens 
Vrede og Ironi gjorde intet som helst Indtryk paa hende. 

— Og dersom jeg nu virkelig havde havt den Tanke, 
som Deres Majestæt med Deres Skarpsindighed behager at 
tillægge mig — var det saa virkelig saa stor en Forbrydelse.? 
Husk paa, det var inden den 5. Maj! Og om den Ulykke 
— hvad Gud nu og altid forbyde — dengang skulde 
være timedes Frankrig og os alle, at . . . Ja, Deres Majestæt 
er jo dog blot et Menneske som vi andre . . . Kunde det 
saa være behageligt for os, for Deres Majestæts Søskende, 
som dog først og fremmest er berettigede til Deres Omsorg, 
at en Fremmed, et villieløst Barn, i Hænderne paa Kejser 
inden og Eugéne de Beauharnais, skulde være vor Herre .'^ . 

— En Fremmed.? — Jeg véd ikke, hvorfor Louis 
Søn ikke skulde staa mig ligesaa nær som din Mand eller 
Achille.? 

Prinsessen trak kun paa Skuldrene og smilede tvetydig. 



Digitized by LjOOQIC 



IIO 

Kejseren forstod det naturligvis meget godt. Han 
sagde tørt: 

— Kære Caroline — du kan være meget klog; men 
engang imellem løber din Fantasi af med dig. Du har jo 
allerede givet adskillige Versioner til Historien om dette 
stakkels Barns Herkomst . . . Det er altsammen Dumheder. 
Gud give, Murat for Fremtiden kunde være lige saa sikker 
paa sine Unger som Louis! 

— Napolione! Prinsessen rejste sig truende op, aldeles 
mørkerød under Toquens hvide Fjer. 

— Jeg indrømmer — vedblev han haanlig uden at 
lade, som han hørte hende — at jeg ikke har videre Lyst 
til at se Junots blonde Krushoved gaa igen paa mine Nevøer 
— det er altfor kompromitterende letgenkendeligt. Men du 
har jo unægtelig en Fordel fremfor dine Svigerinder — det 
var dog i alt Fald mine Nevøer! 

Kejseren havde ikke Lyst til at fortsætte Samtalen 
længere. Han vidste af Erfaring, at efter dette kunde han 
vente sig baade Besvimelse og Taarer. Han vendte sig om 
og kiggede flygtig paa Uret henne paa Kaminen. 

— Farvel, Madame Caroline. Du opholder mig sandelig 
altfor længe med dine Dumheder. Det er sandt — hils 
Madame Junot, og sig hende, at hun skal ikke være bange 
for sin stadselige Titel. Tror Du, at jeg for dine Extra- 
vagancers Skyld skulde skille mig ved et Menneske, som 
kan udfylde sin Post og være mig til uberegnelig Nytte. Han 
bliver naturligvis ved med at være Guvernør af Paris, 
saa længe jeg har Brug for ham dér, enten han saa vil 
eller ej. Men han maa for en Tid herfra, indtil de har 
feaet snakket af i Faubourg St. Germain . . . Naa, det 

vedkommer jo for Resten ikke dig! Lad mig nu se, at 
du for Fremtiden opfører dig anstændig. 

Han vendte sig om, da han allerede var i Døren, og 
sagde: 

— Det vilde næsten være bedre at skille mig ved dig 
og din Mand end at sende Junot bort. Træk dig tilbage 
til dit Hertugdømme. Se paa Elisa! — hun er mig til 
Nytte, og de Dumheder, hun gør, gør hun i det mindste 
ikke i Paris. 

Storhertuginden af Berg og Cleve, som et Øjeblik med 
forventningsfuld Mine havde løftet Hovedet, da Kejseren 
talte om at faa hende bort — sank atter fornærmet ned i 
sin forrige Stilling. 

— Mit Hertugdømme! sagde hun foragtelig. Andre 
forærer Deres Majestæt Dronningekroner til — men os. Deres 
egne Søstre, som dog vel har en vis Ret . . . 

— Ret.? afbrød Napoleon hende ironisk. Kæreste 
Søster! Jeg synes dog, at vi temmelig samvittighedsfuldt 
har delt Arven efter den salig Konge, vor Fader! 



Digitized by LjOOQIC 



VII. 

•Paris — Paris, c'est la France!« 

Napoleon. 

Son caractére m'était conna. Il ne fallait 
pas alier trop loin avec loi, mais il fallait se 
donner de garde aussi de demeurer en arriére. 
Mme juNOT 
(sur rEmperear). 

Det var Aftenen før den 15. August — la Saint-Napoléon. 
Madame Junot havde om Eftermiddagen været hos 
Kejserinden. Hun var træt og lidt irriteret, fordi hun havde 
maattet tilbringe næsten en hel halv Time paa Vejen mellem 
Tuilerierne og Champs-ÉIysées: Hestene havde kun Fod 
for Fod kunnet bane sig Vej, og Kusken havde ofte maattet 
holde stille for ikke at komme i Kollision med Folk, som 
fra alle Sider strømmede hen mod Tuilerierne. Der blev 
afbrændt Fyrværkeri ud over Floden, og i Tuilerihaven og 
langs med Champs-ÉIysées var der Illumination med kulørte 
Lygter i Nationalfarveme. 

Endelig var hun da kommen hjem og sad nu henne i 
sin store Lænestol ved Vinduet i sit Kabinet. Med Haanden 
under Kinden saa' hun tankefuldt, bedrøvet og uinteresseret 

ud over det festlig oplyste Paris. Skinnet fra de mange 
Lygter udenfor trængte helt op til hende og oplyste Værelset 
^vagt, medens Bifaldsraabene, der nu lød mere dæmpet 
paa Grund af Afstanden, jublende blandede sig med 
den mere dagligdags, jævnt summende Larm fra Menneske- 
strømmen, der drog forbi. Men hendes Tanker havde 
intet med Kejserens Fødselsdag at gøre; de var ikke 
engang optagne af den store Fest til hans Ære, hvor hun 
i Morgen skulde præsidere i H6tel de Ville og som Guver- 
nørens Frue paa Staden Paris' Vegne gøre les honneurs for 
Napoleon. Hun havde truffet sine Forberedelser — saa 
godt hun kunde — nu tænkte hun ikke mere paa det. 

Døren til den tilstødende Salon aabnedes heftig; hun 
hørte hastige, velkendte Skridt over Gulvet derinde — saa 
blev de langsommere, ligesom tøvende . . . Hun sad og 
lyttede ængstelig uden at rejse sig eller forandre Stilling. 
Junot kom langsomt ind i Kabinettet. 

Der var ikke mere Lys end det, der fra Gaden trængte 
ind gennem Vinduerne. Hun kunde ikke se hans Ansigt; 
men paa Gangen, paa Skuldrenes slappe Holdning kunde 
hun mærke, at der var noget i Vejen med ham — ja, hun 
kunde ligefrem føle det, lige saa snart han kom ind i 
Værelset. 

— Er det dig.? spurgte hun langsomt og saa' hen mod 
Døren. 

— Ja. 

Han satte sig stille lige over for hende paa den anden 
Side af Bordet og støttede begge Hænderne mod sine Knæ 
— lidt foroverbøjet. Den knitrende Lyd af Raketterne, 
der steg til Vejrs, og Jubelraabene fra Gaden hørtes tydelig 
i det stille Værelse. 

8 

Pludselig sagde han kort og heftig: »^ 

— Inden en Maaned forlader jeg Paris. 

Hun foer op fra Stolen: Det er ikke sandt! Hvad 
siger du ? Forlade Paris ? . . . 

— Napoleon vil ikke vide noget af mig mere her. 
Han sender mig bort, naar han selv. kommer hjem. Han 
kender mig; han véd, at det er den haardeste Straf, han 
nogensinde . . . Guvernøren af Paris tav pludselig; han 
rettede sig op i Stolen og trommede haardt paa Bordpladen 
med Fingrene. 

Madame Junot bøjede sig frem og greb hans Haand. 

— Fortæl mig alt, min Ven, sagde hun ømt — be- 
roligende. 

— Der er ikke andet at fortælle, svarede han paa 
samme bryske, forceret ligegyldige Maade. Kejseren har 
lige udnævnt mig til Øverstbefalende over Girondearméen . . . 
Og paa hendes Udraab, der røbede baade Forbavselse 6g 
Lettelse, slog han pludselig fortvivlet ud med Haanden og^ 
udbrød : 

— Kan du da ikke se, at han vil være af med mig.'*' 
At dette er Unaade, Forvisning.? . . . 

Laurette saa' det. Hun opfattede det i samme Øjeblik 
ligesaa tydelig som han. Er det. ikke det, jeg altid har 
sagt dig.r^ tænkte hun; men hun nænnede ikke at sige det 
til ham — nu. 

— Men det er jo et stort, et højst ærefuldt Bevis 
paa sin Tillid, Kejseren giver dig. Du overdriver vist^ 
naar du opfatter det paa nogen anden Maade. Har du talt 
med ham selv.? 

— Nej, jeg har faaet det at vide gennem Krigs^ 
ministeriet . . . 

Han rejste sig op og sparkede til Skamlen foran Stolen, 
saa den fløj hen over Gulvet. Men jeg tager ikke imod 
det, vedblev han heftig — jeg gør det ikke. Der er ingen, 
der skal bilde mig ind, at man paa den Maade kan jage 
mig ud af Landet! Naar jeg saa først er borte ... Du 
véd jo nok, de Fraværende har altid Uret. 

Han begyndte utaalmodig at gaa op og ned ad Gulvet 
i Skumringen. Hun sad og fulgte ham med Øjnene uden 
at kunne finde paa noget at sige. Tilsidst sagde hun dog: 

— Tal selv med Kejseren i Morgen ved Festen, eller 
søg Audiens. Aa, kunde han blot se dig, som jeg nu ser 
dig! . . . 

Uroen, Inderligheden i hendes Stemme rørte ham. 
Han gik hen og satte sig paa Armen af hendes Stol: 

— Dig lader jeg blive tilbage. Du skal vaage over, 
at de ikke sætter ondt for mig hos ham. Min egen Laurette ! 
Havde jeg ikke dig, saa . . . 

Hun lo forceret — men i alt Fald glad under hans 
ømme, alvorlige Blik. 

— Saa trøstede du dig nok paa anden Maade! Hun 
sukkede, og de sad begge tavse et Øjeblik, Haand i Haand. 
Saa rejste hun sig langsomt op: 

— Lad os komme til Ro! I Morgen bliver det en 
anstrængende Dag for os begge. 



Napoleon havde med Forsæt valgt sin Fødselsdag, den 
15. August, til den Fest, hvormed Staden Paris vilde fejre 
hans Hjemkomst. Dels vilde han gerne give den saa megen 
Eclat som mulig, dels vilde han dermed smigre den Stad, 
som han vel vidste, at han havde vanskeligst ved at erobre 

8* 



Digitized by LjOOQIC 



Ii6 

i hele Verden, og paa hvis fuldstændige Besiddelse han 
aldrig følte sig rigtig sikker. Hallerne, Vinkældrene, Barber- 
stuerne, Kaféerne og Salonerne i Paris — dem vidste 
Kejseren, at man først maatte beherske, dersom man 
vilde styre Frankrig og gennem Frankrig Europa. Og 
denne latente, underjordiske, lunefuldt elastiske, sig evig 
fornyende Modstand, som Paris altid har forstaaet at byde 
en herskende Regering, irriterede og foruroligede ham mere, 
end han egentlig selv vilde indrømme. Han, der aldrig et 
Øjeblik frygtede for at byde det allierede Europa Spidsen, 
som med et Blik og et Smil fik sine Arméer til at gaa til 
Verdens Ende, som forstod at tvinge den mægtige romerske 
Kirke til de mest uhørte Indrømmelser, som reducerede 
Senatet til et Kor af lovsyngende, tjenende Aander, som 
ugenert ophævede hele Tribunatet, da han ikke længer 
syntes, at det var nogen Nytte til, han — ikke frygtede, 
thi Ordet « frygte* passer ikke paa ham — men han følte 
sig i allerhøjeste Grad ilde berørt af de næsvise Vittig- 
heder, som parisiske Tunger og Penne tillod sig overfor 
ham og hans Institutioner, og mere end en fjendtlig Armé 
paa 300,000 Mand respekterede han en Folkeforsamling paa 
Karusselpladsen eller et Opløb i Palais-Royal. Med utrættelig 
Omhu vaagede han over, at de Tropper, som laa i Paris, 
aldrig havde noget Sammenstød med Stadens Indbyggere: 
«Det vilde jo være umuligt for mig at tage Parti imod 
Folket I » 

Da det gamle H6tel de Ville, indenfor hvis Mure saa 
mange af de vigtigste Scener i Frankrigs Historie var blevne 
udspillede, ikke mere ansaas for stort nok til de Festlig- 
heder, man ønskede at foranstalte for den nye Cæsar, 
havde man i den Anledning ladet opføre en statelig og 

meget rummelige Sal i selve Bygningens indre Gaard, i 
Niveau med første Etage. Grev Frochot, Præfekten i 
Paris, havde paataget sig at lede det hele og at redigere 
Festprogrammet, som imidlertid i alle Enkeltheder maatte 
forelægges Duroc og Overceremonimesteren Hr. de Ségur. 
Guvernøren af Paris havde saaledes kun det Hverv at mod- 
tage Hans Majestæt ved Trappens Fod og føre ham ind i 
Festsalen. Hans Frue og Præfekten tilkom det at ledsage 
Kejserinden. 

Madame Junot var en hel Del nervøs. Hun vidste, 
at hendes Mand havde i Sinde at benytte den første, den 
bedste Lejlighed til strax at tale et Par Ord med Napoleon 
om denne Rejse til Bayonne: han var altfor heftig og liden- 
skabelig til at kunne opsætte det længere, og hun var 
meget urolig for, hvorledes Kejseren vilde optage det. 

Hun stod ved Siden af Grev Frochot øverst oppe paa 
den store Trappe og ventede paa Hendes Majestæts Kortege. 
Det var en mild, stille Augustaften med klart Maaneskin 
— hun frøs ikke det mindste i sit Toilet af Silketyl 
lamée d'argent Bag ved hende stod fire og tyve Damer i 
hvidt — der, som Repræsentanter for de fornemste Navne 
i Paris' industrielle og ceremonielle Verden, var udvalgte 
til at byde Kejserinden Velkommen. 

De havde staaet og ventet en lang Tid, inden Ekvi- 
pagerne endelig kørte op. Efter Hendes Majestæt kom Fru 
Moder, Dronningen af Holland, Storhertuginden af Berg og 
Arveprinsesse Stephanie af Baden. De kejserlige Damer 
modtoges højtidelig med alle de af Etiketten foreskrevne 
Former, og Kejserinde Josephine skred langsomt op ad 
Trappen mellem Madame Junot og Seine-Præfekten. 

Guvernørens Frue aabnede Ballet med Storhertugen af 

Berg, Junot dansede med Prinsesse Stephanie. Murat havde 
altid været meget galant over for Madame Junot, men i Aften 
overgik han sig selv. Han var — som det nu var blevet 
Mode at udtrykke sig — en rigtig «Trubadur» og strømmede 
over af smægtende Komplimenter. Han bar en meget 
straalende og meget fantastisk Uniform i — hvad han selv 
kaldte « polsk StiU, og hvad hans Svoger Kejseren kaldte 
«^ la Francoiuff. Men han saa i hvert Fald statelig ud i 
sin chapska og i sin korte Trøje å la Polonaise! Madame 
Junot, der ikke havde en Smule mere Respekt for Hans 
Højhed, end hun havde plejet at have for General Murat, 
spøgede muntert med ham i Anledning af alle de Fjer, han 
havde brugt under Felttoget, og da han med Haanden paa 
Hjertet forsikrede, at han havde kastet dem bort, saa snart 
de blot havde faaet en Draabe Regn eller en Smule Støv 
paa sig: «kun for at min Dames hvide Farve — han saa' 
nedad hendes snehvide Toilet — altid kunde være uplettet », 
brast hun i Latter. Og med en fin og smigrende Hen- 
tydning til hans brillante, i hele Arméen berømte Kavalerichoc 
imod Russerne ved Eylau, svarede hun spøgende, at med 
en saadan Mængde Fjer — ja, selv med mindre, hvad 
Henri IV.s berømte Hjelmbuske kunde tjene til Bevis paa 
— burde man nok kunne føre de Franske til Sejr. 

Kejseren, der som sædvanlig hele Tiden spaserede om 
i Salen, standsede bagved dem og hørte de sidste Ord. 
«Hun har ikke glemt at ripostere. Madame la Gouverneuse! 
Du spilder for Resten din Tid med at være galant mod 
hende, Murat — hun har altid været et Mønster paa Tro- 
skab mod sin Mand.» Han mødte flygtig hendes Blik og 
vendte Hovedet halvt bort. Husker De, Madame, da De 

forrige Sommer plagede mig for at faa Lov til at rejse til 
Junot i Parma? Hvad siger De nu om en Tur til Bayonne? 
Madame Junot smilede: Dersom Deres Majestæt ikke 
har noget imod det, foretrækker jeg at blive i Paris. 

— Aa, Damerne er da alle sig selv lig! Paris ! Paris I . . . 
Ligesom man ikke kunde leve udenfor Paris. 

— Jo, Herrerne — Herrerne kan nok . . . Madame 
Junot smilede skælmsk og maliciøs op til Kejseren og slog 
strax igen Blikket ned, bange for at have vist sig for 
familiær blandt alle disse Mennesker, som ikke hørte til 
deres sædvanlige Omgangskreds; Øjenvipperne kastede en 
blød, mørk Skygge ned over de fint rødmende Kinder med 
de smaa Smilehuller. Hun var ikke paa langt nær saa 
statelig, men hun lignede dog paafaldende sin skønne, græske 
Moder, der engang havde været Genstand for den unge 
Løjtnant Buonapartes første heftige, lidenskabelige Kærlighed. 
Han havde havt i Sinde at gaa, men blev staaende og 
kneb hende let i Øret, idet han tvang hende til atter at 
løfte sit Hoved. 

— Hvor gammel er De egentlig. Madame Junot .^ Er 
det allerede Deres Mening af skjule Deres Alder ? Jeg synes. 
De er saa ærbart højhalset. 

Madame Junot var naturligvis ligesaa dekolleteret som 
alle de andre Damer, hvad der ikke vilde sige saa lidt. 
Hun lo og svarede: 

— Jeg er tre og tyve Aar. Det kunde aldrig falde 
mig ind at ville skjule min Alder — mindst for Dem, Sire, 
som jeg jo alligevel aldrig vilde kunne narre. 

* — Ja, vi er jo snart gamle Bekendte, Madame Laurette ! 
De var før en lille bleg Unge, men da De blev gift, saa 

kom De Dem. Det er mærkeligt, som det kan hjælpe paa 
Smaapiger! 

Laurette svarede ikke, men bøjede kun Hovedet en 
Smule. Hun var nu mere uvant med hans Maade at være 
paa og følte sig næsten choqueret. 

— Især naar man er forelsket i sin Mand. Se paa 
hende, Murat! — Det er en Hustru, der er forelsket i sin 
Mand. 

Murat lo kun paa sin støjende Maade, der altid irri- 
terede og stødte Madame Junot. 

— Junot har altid havt en Pokkers Magt over Kvin- 
derne. Husker du i Orienten, Murat, den gule Xraxarane.^ 
Han kunde have brændt hende paa Baal som en indisk 
Enke, dengang han rejste — hun havde ikke sat sig tii 
Modværge. I det højeste slukket Baalet med sine Taarer. 

Madame Junot vidste, at det var Kejserens Mani at 
drille unge Fruer med deres Mænds gamle Æventyr, som 
han kunde udenad paa sine Fingre. Hun havde nu hørt 
det saa tidt, at hun næsten var hærdet. 

— Aa, Jaunette! sagde hun leende. Hun var sød. Jeg 
har hendes Portræt staaende paa Kaminen i mit Kabinet. 

— Virkelig.? Jeg faar mere og mere Agtelse for Dem, 
Madame Junot. De er jo særdeles fornuftig. 

— Aa, jeg beder, Deres Majestæt, De overvurderer 
mig. Det var jo længe før min Tid. For Resten — havde 
der været Tale om nogen anden, ikke fuldt saa farvet . . . 
Havde hun f. Ex. lignet en anden Favorit-Odalisk der- 
nedefra, som man engang har vist mig, en silkeblød Blon- 
dine med Øjne som Safirer, et Par Hænder ... et Par Læber . . . 

Murat holdt op med at le og saa' uvilkaarlig ængstelig 
advarende paa sin Dame; men Napoleon lo højt. Denne 

lidt næsvise Hentydning til hans bekendte ægyptiske Elsker- 
inde fornærmede ham langt fra, tvært imod morede den 
ham i dette Øjeblik. 

— Desværre har jeg ikke set den Dame, De taler 
om, sagde han med paatagen Alvor. Saah — saa Junot 
holdt ogsaa hvide Slavinder i sit Serail? 

— Nej, Sire — aa nej. De var vist reserverede for 
— for — Sultanen. 

— Ja, Sultanen kan jo tillade sig mange Kapricer! 
Kejseren smilede. Uheldigvis faar han dem ikke altid til- 
fredsstillede — ikke sandt, Madame Junot .f* 

Han betragtede hende, smilende, udfordrende, med 
noget vist ejendommeligt i Blikket, hun ikke rigtig forstod. 
Han havde allerede vendt sig om for at gaa, men betænkte 
sig og sagde — lidt sagtere, ganske nær ved hende: 

— A propos! Deres Mand har for lidt siden inter- 
pelleret mig angaaende denne Rejse til Bayonne. Det pas- 
sede mig ikke rigtig dengang — jeg fik ikke talt ud med 
ham. Han bør vide, at der i mine Ordrer aldrig sker 
Forandring. Jeg har Brug for ham i Bayonne — han 
skal snart faa at vide hvorfor — men De . . . Ja, De sagde 
jo, at De helst vilde blive i Paris ... Og med et skødes- 
løst Nik fortsatte han sin Runde. 

Madame Junot fulgte ham længe med Øjnene. Murat 
kunde ikke mere faa Samtalen i Gang; hans Dame var 
pludselig bleven saa underlig distrait. 

On aime toujoars bien plus poar soi-méme 
que pour autnii, et le premier des biens que 
ramour donne, c'est d'aimer. 

M™« JUNOT 

(•Étienne Saulnier»). 

Det var nu mod Slutningen af August. Klokken var 
omtrent ni om Aftenen, og da det ikke saa' ud til, 
at Junot, som havde været borte hele Dagen, havde i Sinde 
at komme saa snart hjem igen, vilde Madame Junot, der 
var træt og mærkelig nok alene, allerede til at gaa til Ro. 
Medens en af Kammerjomfruerne var i Færd med at ordne 
hendes Haar for Natten, kom gamle Josephine ind. 

— Madame — der er en Lakaj ude i Forværelset 
med et Brev fra Tuilerieme. Han har Ordre til at vente 
paa Monseigneur. Jeg tror, det haster . . . 

Madame Junot drejede lidt træt Hovedet, medens hun 
langsomt fyldte hele sin Haands Hulning med Eau de Por- 
tugal fra Krystalflakonen. 

— Hvem er det fra? 

— Fra Stormarskallen. Der staar udenpaa, at det 
haster. 

Madame Junot rejste sig strax og snoede selv utaal- 
modig det løst hængende Haar op i en Knude oven paa 
Hovedet, idet hun hurtig stak en Kam med Perler gennem 
den. Hun kastede et Sjal over Kniplingspeignoiren. 

— Lad Martin og Dubois strax sadle et Par Heste 
og se, om de kan finde Monseigneur. Vent, jeg skal skrive 
et Par Ord . . . Han maa enten være hos Madame de 
Lalligant eller hos Kardinal Dubelloy. Se saa — vær saa 
god! . . . 

Laurette havde pludselig aldeles tabt Lysten til at gaa 
i Seng, saa urolig var hun ved Tanken om, hvad Duroc vel 
kunde have at sige hendes Mand. Hun svøbte sig ind i sit 
store Kaschmirssjal og lod tænde et Par Lys i sit Kabinet. 



Junot kom træt ind med Brevet aabent i Haanden. 

— Gudskelov, at du endelig er der! Hans Hustru 
vendte sig ivrig om fra Vinduet, hvor hun havde stillet sig 
paa Post for at se efter ham. Har du mødt Martin eller 
Dubois.? . . . 

— Nej — han kastede ligegyldig Brevet paa hendes 
Skrivechatol. Jeg, jeg var . . . Jeg fik alligevel at vide, 
hvad det drejede sig om. 

Madame Junot saa' paa ham. Aa! jeg forstaar . . . 
Hun tog Brevet og læste det igennem halvhøjt, mumlende. 

Det var fra Duroc, men drejede sig om helt andre 
Ting, end hun havde tænkt sig. Han underrettede ganske 
kort Junot om, at Prinsesse Catherine af Wiirtemberg, den 
vordende Dronning af Westphalen, allerede næste Morgen 
med sit Følge vilde ankomme til Raincy, hvor Hans Majestæt 
havde bestemt, at hun skulde dejeunere og udhvile sig efter 

Rejsen. Da Kejseren ikke ønskede, at hans Broders vor- 
dende Gemalinde — i Lighed med Hertuginden af Bourgogne 
og andre Fyrstinder under Panden regime — midt paa For- 
middagen holdt sit højtidelige Indtog i Hovedstaden, havde 
han ment, at hun, indtil Aftenen iaidt paa, kunde opholde 
sig hos Junots paa Raincy, som just iaa i en passende Af- 
stand fra Paris. < Madame Junot forstaar sig paa, hvordan 
man skal tale med Prinsesser. Lad hende bare underholde 
hende, til jeg sender Jér6me ud for at hente hende! » 

Junot havde sat sig i Sofaen mellem Vinduerne. Han 
havde slaaet det ene Ben over det andet og strøg tanke- 
fuldt Haanden ned ad Silkestrømpen over Læggen. Han 
var endnu i Selskabsdragt med Sko og hvide Knæbenklæder. 
Ved Siden af ham Iaa hans store trekantede Hat. 

— Naa, det kan jo blive rigtig morsomt! Madame 
Junot lagde energisk Brevet sammen. — Han giver os 
Ordre til at tage mod en Prinsesse i Morgen tidlig og 
more hende en hel Dag, akkurat som han giver sin Kammer- 
tjener Ordre til at hente en Snustobaksdaase! Klokken 
er snart halv elleve — vi har kun Natten for os til at 
køre til Raincy og arrangere det hele! 

Junot trak i Kappen paa sin Sko og saa' op. Han 
rynkede Øjenbrynene og fløjtede distrait, men sagde ingenting. 

Laurette stod og betragtede ham i Smug. Hun var 
vis paa, at han kom lige fra Élysée; hvad havde han nu 
igen iaaet at høre, der kunde gøre ham saa forstemt og 
saa ligegyldig for alting herhjemme? Hun svøbte med en 
harmfuld Bevægelse det vinrøde Sjal tættere om sig — de 
nøgne Arme under de aabne græske Ærmer paa Peignoiren 
Iaa korslagte under Brystet. Hun stod og saa' ufravendt 
paa sin Mand. 

— Junot . . . Men du hjælper mig jo slet ikke! . . . 

— Aa, Laurette — han satte utaalmodig Foden ned 
paa Gulvet og bøjede sig forover med Albuerne mod 
Knæene. Jeg har virkelig saa meget andet at tænke paa! 
Hvad vil du have, jeg skal gøre? Kejseren har jo nu 
engang bestemt det. 

Han saa' op paa hende, medens han talte. Hun fik 
pludselig en saa inderlig Medfølelse med ham. Hun vidste 
nok, hvad der var i Vejen — nu, da de troede, han var 
falden i Unaade hos Kejseren, vendte alle sig fra ham. 

— Du har Ret — der er ingenting at gøre! sagde 
hun pludselig muntert. Vil du have, at jeg skal svare 
Duroc.?^ Naturligvis er hun velkommen — - det stakkels 
Barn, der skal have Jéråme! Jeg skal nok arrangere alt, 
saa festlig jeg kan; men du maa være maitre de plaisir. Vi 
maa naturligvis more hende med en Jagt efter Frokosten . . . 

Madame Junot havde allerede slaaet sig ned ved Skrive- 
bordet, medens hun talte. Hun prøvede Pennen paa Neglen, 
om den var ordentlig skaaren, og tog Papir ud af Mappen. 

Junot rettede sig op i Sofaen. Naar hans Hustru kun 
var glad og munter, kunde hun næsten altid jage hans Mis- 
stemning paa Flugt. Han løftede Hovedet og smilede. 

— Naturligvis skal hun paa Jagt — en teutonisk 
Prinsesse! Hun skal være saa stiv som en Pind, har jeg 
hørt sige. Du maa passiare med hende. Laurette — jeg 
betakker mig. Jeg har ikke noget nærmere Bekendtskab 
til andre Prinsesser end spanske og portugisiske, og dem 
beder jeg Gud bevare mig for. 

— Aa, du kender jo ogsaa et Par franske — nærmere 
mener jeg . . . 

Madame Junot drejede sit lille knejsende Hoved en 

Kende. Hun smilede med sit fint sarkastiske, selvsikre 
Smil, som nu havde en Nuance af Overmod: 

— Gud véd, min Ven, om den Jagt bliver saa morsom 
for (fig, som Jagterne paa Raincy plejer at være! 

Men da hun saa' Rødmen paa hans Pande, den heftige 
Maade, hvorpaa han pludselig vendte Hovedet bort, fløj der 
et Udtryk af Uro, af dyb Medlidenhed over hendes mørke, 
smukke Ansigt. Hun rejste sig op og gik langsomt hen 
til ham. 

— Junot . . . Hun ledte efter Ord, fandt ingen og 
blev staaende stille med den ene Haand paa den Stol, han 
sad paa. 

Junot betragtede hende i Smug og blev pludselig greben 
af Udtrykket i dette Ansigt, som han trods alt elskede mest 
her i Verden; letbevægelig som han var, drog han 
heftig hendes Haand til sig, og idet han bøjede sit Ansigt 
ned mod den, mumlede han: 

— Hvorfor siger du ingenting. Laurette, fordi jeg 
har været borte i Aften? Kom med Bebrejdelser, vær vred 
paa mig, som du plejer at være, sig . . . 

Hun rystede paa Hovedet, og der var i hendes Ansigt, 
som hun nu vendte mod ham, et saadant Udtryk af ædel 
Værdighed, at han, som dog vidste, hvor stolt hun var, 
blev forbavset. 

— Hvad kan jeg vel bebrejde dig.f^ Hun er jo som 
Broderen — naar hun vil herske, saa . . . 

Han gættede hendes Tanker, og bittert, saaret i sin 
mandige Stolthed, sagde han: 

— Jeg forstaar dig! I dette som i alt andet, ser du 
hos mig kun en Trang til at adlyde — en Bonaparte! 

Hun drog læmpelig sin Haand ud af hans og lænet 

mod Vindueskarmen bag ved sig, med korslagte Arme og 
Fødderne strakte en Smule frem, begyndte hun: 

— Kan du tænke dig, at nogen Kvinde kunde mod- 
staa Napoleon, naar han elskede eller troede, at han elskede ? 

Junot smilede lidt tvetydig: Jeg har i det mindste 
aldrig set det. 

Hans Hustru blev ved at se paa hapi. Der var i 
i hendes klare, straalende Blik, i hendes stolte Smil noget, 
som foruroligede ham, paa engang ængstede og imponerede 
ham, men som han i dette Øjeblik ikke begreb. 

Hun bevægede Læberne ligesom for at sige noget 
mere, men betvang sig. Idet hun gik forbi ham hen til 
Skrivebordet, sagde hun ganske jævnt, med sin sædvanlige 
Stemme : 

— Ja, der ser du . . . 

Junot blev siddende stille og fulgte hende tankefuldt 
med Øjnene, medens hun med Ryggen til ham skrev sit 
Brev færdig. I hans nu trætte, forbitrede Sjæl vaagnede 
der en Anelse, som han ikke vilde, ikke vovede at lytte 
til: havde Napoleon søgt at vinde hans Hustru.'^ Havde 
hun for hans Skyld, af Kærlighed til ham havt Mod og 
Villie til at vægre sig ved det, som ingen anden Kvinde 
i Frankrig vilde vægre sig ved. Han huskede pludselig 
hendes Udtryk, da hun engang i et af deres ømmeste 
Øjeblikke — han syntes det var kommet saa umotiveret 
— havde sagt: 

« Ingen Kvinde, som ikke af hele sin Sjæl elsker en 
anden Mand, vilde kunne modstaa Bonaparte. » — Han 
havde let .og sagt, at dersom Tanken om Kejseren i den 
Grad forfulgte alle Frankrigs Kvinder som hende, saa var 
det nok snart forbi med hans Herredømme over Mændene. 

Hun havde kun smilet, uden at komme med nogen nærmere 
Forklaring . . . 

Han rejste sig og gik med hurtige, uregelmæssige 
Skridt op og ned ad Gulvet. Han standsede bag ved hendes 
Stol, og sagte, dvælende ømt lod han sin Haand glide hen 
over hendes Haar. 

Det lod til, at Laurette ikke mærkede ham; hun bøjede 
sig kun dybere ned over Brevet. Men i dette Øjeblik 
tænkte de begge det samme, og begge vidste det uden at 
ville sige det. 



Om Natten i Maaneskinnet kørte Madame Junot til 
Raincy. Efter hende kom Mesterkokken Réchaud i Spidsen 
for et helt Tog af Vogne med Levnedsmidler, Service, 
Luxus- og Toiletsager. Om Morgenen senest Klokken 
halv ni skulde Slottet være i Orden til at modtage Prin- 
sessen af Wiirtemberg, og det var Madame Junots Hensigt 
at opbyde alt for at gøre Modtagelsen saa pragtfuld som 
mulig. Hun vidste nemlig, at Kejseren vilde forhøre sig 
om enhver Detail, og at han meget ønskede, at hans 
fyrstelige Svigerinde strax skulde faa et bestemt og blivende 
Indtryk af fransk Pragt og Smag, saasnart hun satte Foden 
paa parisisk Grund. 

Guvernørens Frue fik ikke Tid til at sove mange 
Timer den Nat. Tidlig om Morgenen kom hendes Mand, 
fulgt af en Adjudant, for at være til Stede ved Prinsessens 
Ankomst. Madame Junot var lige vaagnet og sad i Sengen 
og drak sin Chokolade, da Junot endnu med Ridestøvler 
og Sporer paa traadte ind til hende. 

— Lad mig se, om du har mørke Ringe under Øjnene, 

Prinsesse Gracieuse! sagde han muntert, idet han satte sig 
paa Sengekanten. Du maa fremfor alt ikke se altfor træt 
ud — det bliver nemlig ogsaa rapporteret til Hans Majestæt! 

— Aa, du skal ikke være bange, lo hun overmodig. 
Han har da Guskelov endnu ikke forbudt os at bruge 
Sminke! 

Junot lo overgivent. Den stakkels Josephine — det 
manglede bare! 

Han gik, men vendte sig om i Døren. Sig mig — 
«r du rigtig paa det rene med, hvad Slags Dragt ....'' 

Laurette havde allerede det ene Ben ude af Sengen. 
Hun gjorde en utaalmodig Bevægelse med Haanden. 

— Vær du bare rolig, min Ven! Siden jeg kunde vaénne 
mig til at gaa med Fiskebensskørt i Lissabon uden at falde 
paa Næsen, behøver hverken du eller Kejseren at gøre Jer 
Sorger for min Paaklædning. Jeg har hørt, at der i Tyskland 
fordres stort Toilet ved en Lejlighed som denne, men her . . . 
Du véd jo, at det kun er i Tuilerierne, vi bruger Kaabe 
og chérusque. Jeg kender Kejseren — han ønsker at Prin- 
sessen lige fra det første Øjeblik skal forstaa, at det franske 
Hof er noget for sig — enestaaende i Verden ... og alligevel 
ligesom alle de gamle! Hun lo. 

Madame Junot havde ikke længe været i saa godt Hu- 
mør som i Dag. Hun indsaa, at det var en Gunst, Napo- 
leon vilde bevise dem, naar han betroede hende og hendes 
Mand at modtage den højfornemme Svigerinde den første 
Dag, hun tilbragte i et fransk Hus, og hun var langtfra 
ufølsom for denne store Ære. Medens Marguerite og Jose- 
phine iførte hende det raffinerede « Halvtoilet », hun med 
5tor Omhu havde valgt: hvid Moirésilkekjole med Slæb og 

høj Toque med hvide Strudsfjer, spekulerede hun ikke saa 
lidt paa, hvad Mine den nye Prinsesse vilde sætte op. Lau- 
rette var for sin Part paa Forhaand ikke videre sympatetisk 
stemt over for hende. For det første ængstedes hun — lige- 
som de fleste af Napoleons gamle Kreds — for hans mere 
og mere bestemt akcentuerede Tilbøjelighed til at knytte 
Familieforbindelser med de gamle Hoffer, og for det andet 
oprørtes hun som Kvinde og Katolik over det vilkaarlige 
Despoti, hvormed man opløste Jér6mes første Ægteskab og 
behandlede hans unge Hustru og hendes Barn. Hun min- 
dedes uvilkaarlig den Foraarsmorgen for to Aar siden, da 
hun og Junot paa Rejsen til Lissabon i en forladt posada i 
Nærheden af Mérida saa uventet havde truffet den unge 
Jér6me Bonaparte. Hun tænkte paa deres Frokost i den 
solbeskinnede Krohave, hvor han fortvivlet og betaget kun 
talte om sin Sorg over ikke at kunne være sammen med 
sin «Eliza», som man paa den franske Kejsers Bud, til Trods 
for hendes ynkværdige Tilstand, havde nægtet Tilladelse til at 
gaa i Land i alle Havne i Frankrig, Holland, Spanien, Portugal 
og Italien. Nu var hun paa Vej til England, medens han 
selv vilde opsøge sin Broder og tigge ham om Medlidenhed 
med sin unge Hustru og ufødte Barn. Ak, ja! — stakkels 
lille Jér6me! Han havde vel ikke kunnet modstaa den Fristelse 
at blive kaldt kejserlig og kongelig Højhed, Udsigten til 
en Krone og en Prinsesses Haand . . . Madame Junot 
smilede lidt maliciøs, medens hun knappede sine lange, hvide 
Handsker, ved Tanken om det Elskovsmøde, hun i Aften 
skulde overvære mellem sin Barndoms Legekammerat og 
hans fyrstelige Brud. Gud véd, om han skulde kunne 
mindes posada^ en paa Estremaduras duftende Blomsterslette .»^ 
Behersket af disse Tanker var det med en vis Kulde 

hun nærmede sig Prinsessen og gjorde sine af Ceremoniellet 
foreskrevne Reverenser, medens hun samtidig — som over- 
modig Pariserinde lige ud til Fingerspidserne — ret kritisk 
mønstrede sin høje Gæst. 

Prinsesse Catherine af Wiirtemberg var paa denne Tid 
omtrent fire og tyve Aar. Hun var i Følge Etiketten (som 
man i den Anledning havde studeret nøje efter de Akter, 
som fandtes i Arkivet angaaende Hertugen af Bourgognes 
Formæling) for et Par Dage siden skiltes fra sin tyske 
Hofetat og følte sig nu i yderste Grad fremmed blandt 
alle disse ubekendte Franskmænd, som omgav hende. Hun 
var lille af Væxt, meget fed, ret klodset, men havde et kønt, 
aabent, lyst Ansigt, som imidlertid nu, saavel paa Grund af 
den stærke Augustvarme som paa Grund af det stive 
Snørliv og den pinlige Forlegenhed, hvori hun befandt 
sig, var helt højrødt under den optaamede og temmelig 
gammeldags Koiffure. Hendes Kostume var — Madame Junot 
saa' det strax — altfor antediluviansk, endogsaa for en 
tysk Prinsesse! Hvem havde vel nu sin Forbredde gameret 
med en <^ Mathilde » ? Hvem gik vel nu med saa snævre, glatte 
Ærmer .f^ — de mindede næsten om Marie- Antoinette Moden. 
Og saadant et Slæb! Det lignede en lille Hale. I Paris 
maatte Prinsessen fra Stuttgart komme til at tage sig ud 
som en Provinsdame. 

Hendes Holdning var — om end tvungen og ofte pinlig 
usikker — stolt og værdig. Hun var næsten overdreven 
naadig mod sin Værtinde og de unge Fruer, som Kejseren 
havde udnævnt til hendes Hofdamer. Hvert Øjeblik skiftede 
hun Farve; og skønt hun lagde stærkt Baand paa sig, var 
det synligt for alle, i hvilken pinlig Uro og Forlegenhed 
hun befandt sig blandt alle disse fremmede, i hendes Øjne 

fjendtlige Personer, og med den forskrækkelige Udsigt til 
om Aftenen at blive afhentet af sin Brudgom (som efter 
hendes Begreber allerede var gift) og af ham blive præsen- 
teret for den Bonaparteske Familie. 

— Naa, Madame la Gouvernante — hvad siger De saa 
om min lille Suveræn? 

Det var Marskal Bessiéres, der i Egenskab af Stedfor- 
træder for Prins Jér6me havde afhentet Prinsessen, og som 
nu hviskende bøjede sig over Madame Junot. Med sine 
skæve Øjne skelede han smilende hen til Hendes Højhed, 
som med stiv Gratie tog imod Komplimenter af de Personer, 
som hendes Hovmesterinde, Madame de Lu^ay, præsenterede 
for hende. 

Guvernørens Frue vendte sig langsomt om og saa' op 
i Bessiéres smilende Øjne. Hun bed sig i Underlæben og 
trak næsten umærkelig paa Skuldrene, medens hun svarede: 

— Mig imponerer hun ikke, kære Marskal! særlig 
ikke i det Kostume dér. Kunde De virkelig ikke have 
givet hende et Vink om, hvad der nu er Mode i Paris.?' 
Naturligvis — det skal jo saa være — men tror De allige- 
vel ikke, at Kunstneren kunde have lavet det Maleri dér 
lidt mindre.? Hun pegede med et ironisk udtryksfuldt Blik 
paa det enorme Miniaturbillede af Prins Jér6me, som ind- 
fattet i Diamanter hang ved Prinsessens Halsbaand og ding- 
lede frem og tilbage paa hendes Bryst ved den mindste Be- 
vægelse, hun gjorde. Det er jo Synd for hende, at hun 
skal være nødt til at vise sig paa den Maade for dem alle- 
sammen. 

— Et Vink.? Bedste Madame Junot! De har jo dog 
ogsaa en Smule Erfaring, hvad kongelige Højheder angaar. 
Faldt det maaske nogensinde Dem ind at lade Prinsessen af 

Brasilien mærke, at hun saa' ud som . . . ? Jeg forstaar 
mig ikke paa Damedragter — hvad Prins Jér6me desværre 
formodentHg gør! — men saa meget forstaar jeg blot, at 
Hendes Højhed ikke er til at spøge med. 

— Saah? Madame Junot var nu meget interesseret. 

— - Ja, kan De tænke Dem ... Da vi gennemgik 
denne barbarisk komiske Vielse, De véd, saa — ja, jeg 
syntes, at Kontenancen fordrede, at jeg som Mand sagde 
noget — noget spøgefuldt, der tydelig tilkendegav, at ingen 
af os paa nogen Maade lod os dupere af denne løjerlige 
Ceremoni, og at vi tog det hele, som et Par fornuftige og 
moderne Mennesker tager gamle forældede Sædvaner, naar 
de nu engang er tvungne til at rette sig efter dem. Men 
hun . . .! Ja, vi Franskmænd ser jo trods alt lidt ander- 
ledes paa, hvad der ligger før 89. 

— Men hun, siger De? , , . 

— Hun gav mig en Tilrettevisning, saa stiv, saa skrap, 
saa komplet uforstaaende! Og det, jeg sagde — ja, jeg for- 
sikrer Dem — det var virkeligt saa uskyldigt. 

— Aa, De er nu ogsaa meget slem imod hende, kære 
Ven, tog Laurette hende pludselig i Forsvar. Hun er natur- 
ligvis saa irritabel i disse Dage, saadan paa sin Post. Det er 
jo ogsaa en uhyggelig Situation. Men hun kan være elsk- 
værdig; se nu, hvor hun smiler til sin Faders Minister Hr. 
V. Wintzingerode. 

Bessiéres rystede let paa Hovedet — der stod en lille 
Sky af Pudder omkring Haarpungen, som han ligesom Lannes 
trods Moden haardnakket vedblev at bære. Ja, stakkels 
Barn . . . Det kunde være ganske morsomt at høre, hvad 
Storhertuginden af Berg og Prinsesse Stephanie siger om 
hende. 

— Det fiaar De saamænd nok at vide, hvis det er 
Dem meget magtpaaliggende, svarede Laurette lidt tørt. 

Strax efter Middagen, som Prinsessen efter eget Ønske 
kun havde indtaget sammen med Slottets Damer i det præg- 
tige runde Bibliotek, ventede man efter Hans Majestæts Be- 
stemmelse Prinsens Ankomst. Stærkt genert og med en 
Rødme saa mørk, at den næsten gjorde et pinligt Indtryk, 
havde Prinsesse Catherine anmodet Madame Junot om — 
dersom det var muligt — at blive underrettet en Stund i For- 
vejen om Hans Højheds Ankomst. En Adjudant havde øje- 
blikkelig faaet Ordre til, bevæbnet med en Kikkert fra Parken 
at iagttage den store Poppelallé og strax melde, naar han 
fik Øje paa Prinsen og hans Følge. 

Jo mere Klokken nærmede sig syv, des mere kendelig 
blev Prinsessens Angst og Uro. Da Madame Junot saa', 
hvor ulykkelig hun var i sin stive Generthed, glemte hun 
alle sine Fordomme mod hende og besluttede sig endelig til 
at spørge sin Mand, om Vedetten endnu ikke havde meldt 
noget. Men da hun aabnede Døren ind til den store Spise- 
sal, hvor Junot præsiderede ved Herrernes Middag, slog der 
hende saa vældige Lattersalver i Møde, at hun tabte al Lyst 
til at komme frem med sit Spørgsmaal. Ti det var tyde- 
ligt nok, at Junot, Bessiéres og de andre, som hverken 
interesserede sig for Jér6mes første eller anden Hustru, 
kun betragtede Prinsessens Besøg paa Raincy som en for- 
træffelig Anledning til at holde Festmaaltid og opfriske gamle 
lystige Historier og fælles Minder fra Felttogene. Hun 
vendte strax om og besluttede i Stedet for, selv at opsøge 
den vagthavende Officer for at høre, om han havde set noget. 
Hurtig kastede hun et tyndt Sjal over Skuldrene og gik over 
Græsplænen hen til «den russiske Pavillon, » hvor den stak- 

kels forviste Hr. de Grandsaigne dinerede muttersalene med 
en stor Kikkert stillet op paa Bordet foran sig. 

— « Søster Anna, Søster Anna, ser du ikke nogen 
komme ?» raabte hun overgivent, idet hun holdt Hænderne 
op for Munden som en Raaber. 

-— «Jeg ser, o Herskerinde! kun Græsset, der grønnes, 
og Solen, der skinner, » svarede den unge Adelsmand ligesaa 
muntert, henrykt over at faa Selskab. 

Madame Junot stod med udbredte Arme og holdt sig 
fast i Pavillonens to Dørstolper, medens hun vuggede sig 
let frem og tilbage paa Hælene. Hun lo, skønt hun havde 
lidt daarlig Samvittighed ved at spøge med denne alvorlige 
Sag, medens den stakkels Prinsesse sad som paa Naale der- 
inde. Pludselig vendte hun sig ud imod Vejen og skyggede 
med Haanden for Øjnene: 

— De ser daarligt, Søster Anna! Der er Støvskyen 
og midt i den Ridder Blaaskæg. 

Monsieur de Grandsaigne saa' paa hende med store 
Øjne, saa brast de begge i Latter. Hun havde ikke selv 
tænkt paa Analogien. 

— Skynd Dem strax til min Mand, Monsieur de Grand- 
saigne, og sig, at Prinsen er her lige paa Minutten. Jeg 
gaar til Hendes Højhed. 

Herrerne fik travlt med at rejse sig fra Bordet. Sammen 
med Damerne samledes de inde i Billardsalen. Junot skyndte 
sig ud for at tage mod Prinsen og hans Følge. 

Prinsessen var alene i den store Midtersalon. Hun 
var pludselig bleven aldeles rolig. Stiv og stille stod hun 
nu i en tillært Position henne ved den store Marmorkamin 
ved Siden af den gobelinsbetrukne Lænestol, som var bestemt 
for Prinsen. Følget kunde meget let iagttage enhver af 

hendes Bevægelser — de to Saloner var jo kun skilte fra 
hinanden ved en Række Piller. 

Jér6me Bonaparte kom alene ind fra Musiksalen, hvor 
han havde ladet sit Følge blive. Han bar de franske Prin- 
sers sædvanlige Salondragt: Sko og Silkestrømper, hvide 
Kaschmirsbenklæder og Silkelivkjole å la frangaise med Æres- 
legionens store Dekoration over Brystet. Han gik raskt 
over Gulvet hen til Prinsessen, som gik ham et Par Skridt 
i Møde. 

De komplimenterede hinanden med nogle Fraser, der 
imidlertid udtaltes med saa lav Stemme, at de opvar- 
tende Kavalerer og Damer inde i Billardsalen ikke kunde 
høre dem. 

Prinsen satte sig et Øjeblik ned i Lænestolen ved Siden 
af sin Brud, saaledes som det i Forvejen var blevet bestemt 
i Ceremoniellet, at han skulde gøre. Han gjorde hende et 
Par høflige Spørgsmaal angaaende Rejsen og rejste sig derpaa 
strax op. 

— Min Broder venter os, sagde han højt, saa alle 
kunde høre det. Han længes utaalmodig efter at komme 
til at hilse paa sin nye Søster, som han allerede sætter stor 
Pris paa. 

Prinsesse Catherine smilede — altid samme tvungne og vær 
dige Smil — og fulgte trippende sin Brudgom hen til Musik- 
salens Indgang. Men ikke saa snart var han kommen udenfor 
Døren, førend hun skiftede Farve, vaklede og med et smertelig 
Suk førte Haanden op til Hjertet. 

— Hun besvimer, raabte Madame de Lucay. Hurtig 
Vand og Eau de Cologne! 

Ildebefindendet varede ikke længe. Den unge Prinsesse 
slog næsten strax Øjnene op igen — forvirret, genert. 

— Aa, jeg er saa træt! sagde hun med naturlig, klagende 
Stemme. Saa træt efter Rejsen, tilføjede hun. 

— Deres Højhed! Bessiéres nærmede sig hende buk- 
kende med Hatten i Haanden. Ekvipagerne venter. Men 
dersom Deres Højhed ønsker at opsætte Rejsen . . . 

— Nej, nej! Hun rejste sig hurtig op; det var hende 
meget magtpaaliggende, jo før jo heller at faa en Ende paa 
dette Martyrium. 

— Madame Junot — hun vendte sig til sin Værtinde, 
smilende med dette stereotype, tillærte Smil, som i den 
Grad misklædte hendes smukke, ærlige Ansigt — De kan 
være overbevist om, at jeg aldrig skal glemme Raincy og 
Deres Gæstfrihed imod mig. Det skal altid minde mig om 
nogle af de behageligste Øjeblikke i mit Liv. 

Madame Junot nejede og kyssede ærbødig Prinsessens 
Haand. Denne Gang var hendes dybe Reverens virkelig 
alvorlig ment. Hun forstod pludselig al den Bitterhed og 
den grusomme Ydmygelse, den fremmede Kongedatter havde 
maattet lide i disse faa Øjeblikke her i hendes Hjem. 

<Ma santé n'a jamais été si bonne — telle- 
ment que je sais devenu plus galant qae par 
le passé.« 

Napoleon. 
(Lettre au roi Joseph 1807.) 

Kejseren havde pludselig begyndt at vise Guvernørens 
Frue stor Opmærksomhed; det var, som om han paa 
en eklatant Maade vilde dementere alle Rygter om, at Junot 
skulde være falden i Unaade. Hans lange Samtale med hende 
ved Festen i H6tel de Ville havde man baade lagt Mærke 
til og kommenteret, og alle Vegne omtaltes det som en ganske 
overordentlig Gunstbevisning, at han just havde valgt hende 
og hendes Mand til først af alle at modtage den nye Dron- 
ning af Westphalen, denne kongelige Prinsesse, hvis Forbin- 
delse med det kejserlige Hus alle vidste, at han skattede saa 
højt. Han havde tillige — som Tak for hendes Gæstfrihed 
paa Raincy, sagde nogle, kun som Galanteri, sagde andre — 
flere Gange i den sidste Tid sendt hende prægtige Buketter 
og sjældne Planter fra de kejserlige Drivhuse, og nu sidst 
paa det store Bal, som Storhertuginden af Berg gav i Élysée 
i Anledning af Kong Jér6mes Bryllup, havde han atter vist 

hende en udsøgt Artighed og havt en længere Samtale med 
hende. Hoffets øvrige Damer — de fleste var i den Grad 
imponerede af Kejseren og bange for ham, at de næppe 
vidste ud eller ind, naar de var nødt til at svare paa hans 
bryske Spørgsmaal — begyndte allerede at vise sig i højeste 
Grad misundelige paa hende, der saa godt forstod at ripostere, 
at spøge og le ganske naturlig, og hvem det saa mærkværdig 
ofte lykkedes paa Herskerens Læber at fremkalde det kønne, 
lyse Smil, der, naar han vilde, kunde være saa fint for- 
staaende, saa forførerisk ømt. 

Paa sin Side undgik Madame Junot ikke Kejseren, 
men hun gjorde sig heller ikke nogen særlig Umage for at 
tildrage sig hans Opmærksomhed. Ligesaa vel som han 
havde hun i høj Grad ^l'esprit de principautéi^ — det mo- 
rede hende baade at være og anses for at være den første 
i en Salon, og hun gik aldrig af Vejen for en Sukces. Men 
paa den anden Side havde hun ikke Lyst til at være Skive 
for Hofsladderen, som hun mærkede allerede begyndte at 
sysselsætte sig en hel Del med hende. Da Kejseren ogsaa 
denne Aften paa Storhertugindens Bal, efter i Tavshed oppe 
fra sin Trone at have været Tilskuer til de første Danse, 
nærmede sig hende, og hun mærkede den ilfærdige, maliciøst 
markerede Diskretion, hvormed de nærmest staaende trak 
sig ud af Hørevidde for at give dem Lejlighed til en téte-å-téte, 
mærkede hun, at hun til Trods for sin Scenevanthed i 
Selskabslivet, rødmede helt ned paa Halsen. 

Denne usalige Rødme gjorde Udslaget og blev næsten 
endnu mere kommenteret end selve Samtalen, som for Resten 
blot varede nogle faa Minutter, og som ingen hørte. Guver- 
nørens Frue rødme! Hun, som var saa — næsten uforskammet 
selvsikker! For Spøg — maaske ogsaa af Ondskab — gjorde 

Prinsesse Pauline, som ellers ikke var nogen særlig fiffig Iagttager, 
sin Søster opmærksom paa dette højst interessante Indicium. 
Ret ugenert pegede hun med sin Vifte hen mod den anden 
Ende af Salen, hvor Madame Junot netop nu med nedslagne 
Øjne nejede for Hans Majestæt, som til Afsked allemaadigst 
klappede hende paa de højrøde Kinder. 

— Bonaparte begynder at give sig en hel Del af med 
Damerne, ser det ud til — idetmindste med en af dem! 
Han mener vel, at Junot er altfor optagen paa andre Kanter 
til at lægge Mærke til det. 

Storhertuginden af Berg forandrede ikke en Mine; det 
kunde aldrig falde hende ind at lade Paulette se sig i Kor- 
tene. Hun sagde tørt: 

— Laurette har altid havt store Chancer hos Kejseren 
— hun ligner jo Signora Panoria! Var hun ikke saa stædig, 
som hun nu engang er, kunde hun allerede for længe siden 
have gjort sin Lykke. Og nu er hun jo smukkere end 
nogensinde . . . 

Prinsesse Caroline holdt pludselig inde. Hun sad og 
stirrede frem for sig, lidt aandsfraværende, og smilede fint. 

— Det er en stor Fristelse! sukkede hun med en senti- 
mental moralsk Hovedrysten. Hvem kan vide, om hun ikke 
bukker under for den. Stakkels Junot! 

— Ja, stakkels Junot! sukkede ogsaa Pauline medlidende. 
Men han har jo ogsaa sine Chancer! 

Prinsesse Caroline havde allerede rejst sig op for at 
gaa. Hun stod paa den Trappe, der førte ned fra Forhøj- 
ningen, hvorpaa begge de høje Damer sad. Med fyrstelig 
Værdighed løftede hun Slæbet paa sin Kjole og vendte med 
en imponerende fornem Bevægelse sit smukke Hoved om 
mod Søsteren. 

— Saah ? sagde hun langsomt, næsten ganske højt. Du 
husker altsaa endnu den gamle Historie? Kære Pauline — 
du er virkelig mere trofast, end jeg havde troet om dig! 
Og hun tilføjede sagtere, søsterlig advarende: Du skulde for 
Resten ikke tale saa højt om din Svaghed for ham. 

Prinsesse Borghese blev saa indigneret, at hun ikke 
lige i Øjeblikket kunde finde paa noget at svare. Storhertug- 
inden skred værdig, med højt løftet Hoved, ned ad de lave 
purpurklædte Trappetrin. 



Hver Formiddag efter Frokost tog Storhertuginden af 
Berg og Cleve mod sine nærmeste Venner i sin saakaldte 
« lille* Salon. Det var et stort, prægtigt Gemak, som Per- 
cier og Fontaine for nylig havde indrettet til hende med 
blaa Silketapeter, forgyldte Lambrequiner og Pilastre. Møb- 
lerne, der alle var nye og holdte i stiv, splendid Kejserstil, var 
ligeledes stærkt forgyldte og betrukne med blaat, brocheret 
Lyonersilke. Gardinerne, der rigt draperede de store Vin- 
duer, var ogsaa af blaat Brokade, let broderede med gyldne 
Bier og Laurbærkviste. 

I disse sidste Uger efter Hjemkomsten fra Tilsit, og lige 
siden Talleyrand havde sat igennem, at han som Stedfortræder 
for Kong Joseph var bleven udnævnt til Vice-Grand-Électeur 
og saaledes nu var en af Rigets Stordignitarer, havde baade 
Murat og hans Gemalinde paa en øjnefaldende Maade søgt at 
nærme sig ham. Fyrsten af Benevent var altid affabel, 
men bevarede dog selv i sit Forhold til Kejserens egen 
Familie, sin sædvanlige glatte Uigennemtrængelighed og sit 
lidt skødesløse, hovmodige Væsen. Murat havde han nu 
stadig — for Resten i fuldstændig Overensstemmelse med den 

Tone, Napoleon selv anslog — behandlet ret nonchalant. 
Det var ogsaa Synd at sige, at Storhertugen følte sig 
synderlig tiltalt af ham; men Prinsessen, hans Gemalinde — 
af hvem han fuldstændig lod sig lede til Trods for sin ofte 
udviste Brutalitet mod hende — blev aldrig træt af 
at forestille ham, hvor vigtig det var for deres Planer 
at have Talleyrand paa deres Side. Han var jo den eneste, 
som, hvad Udenrigspolitik angik, havde nogen som helst 
Indflydelse paa Napoleon. 

Caroline kom derimod godt ud af det med Talleyrand. 
Hver Gang de mødtes, købslog de habilt med hinanden om 
Europas Kroner ; det var noget, der morede dem begge, og 
som de begge i høj Grad forstod sig paa. Hende viste 
han ogsaa stor Agtelse; hun var ikke blot Kejserens Søster, 
men tillige en særdeles smuk Dame, som — efter hvad man 
sagde — forstod at betale en Tjeneste rigelig; hun gav 
oven i Købet Forskud. 

Ogsaa denne Formiddag havde Hendes Højhed Besøg 
af Fyrsten af Benevent. Septemberdagens uhyggelige klare og 
skarpe Lys, som tilmed inde i Salonen var blaaligt paa Grund 
af Reflexen fra Gardiner og Møbler, var dog ikke i Stand 
til at skade Prinsessens uforlignelige Fråicheur. I sin lette 
orientalske Silkebluse med aaben Vest af Rosafløjel kantet 
med Guldfrynser, tog hun sig absolut ligesaa blændende ud 
som paa Ballet Aftenen i Forvejen. Hun sad med begge 
Albuer støttet paa den lille broncebeslaaede Gueridon, som 
stod ved Siden af hendes Chaiselongue, og legede skødesløst 
med Ringene paa sine Fingre. 

— Storhertugen beklager sig over Deres Højhed, sagde 
hun smilende, idet hun saa' op paa Talleyrand. Han paa- 
staar . . . 

— At Monsieur de Talleyrand ^ne veut pas qué jé sois 
rouéh afbrød Talleyrand hende med en lystig Efterligning 
af Murats Stemme og stærkt sydft^nske Akcent. 

Prinsessen rettede sig uvilkaarlig i Stolen og trak den 
fyldige Hage en Smule ind. Men hun ansaa det ikke for 
raadeligt at vise, at hun syntes, han var gaaet for vidt, og 
desuden kunde hun virkelig ikke lade være med at le. 
Hun trak let paa Skuldrene og smilede. 

— Ja, kære Fyrste, det siger han! og det lader til, 
at han ikke har saa megen Uret endda . . . Men De, som har 
Indflydelse hos Hans Majestæt, hvorfor sætter De Dem imod 
vore Ønsker, som jo kun er i Overensstemmelse med det 
polske Folks og til dets Bedste.? 

— Ja, Deres kejserlige Højhed — det er jo lidt 
vanskeligt at tale om disse Ting — oprigtig — uden sam- 
tidig at krænke Deres ømmeste og helligste Følelser. Han tav. 

— Aa, sagde Prinsessen tørt, naar man taler 
med mig om Forretninger, lader jeg altid mine Følel- 
ser, endogsaa de helligste, komme i anden Række. Det er 
min Pligt som Fyrstinde. De vilde sige.f^ . . . 

— Jeg vilde kun sige — Fyrsten aabnede langsomt 
Kaméelaaget paa sin prægtige Snustobaksdaase og holdt længe 
Prisen mellem Fingrene . . . Jeg vilde kun sige, at der des- 
værre findes Personer, der mener, at Deres høje Gemal, der 
er saa uforlignelig, naar det kommer an paa Tapperhed, dog 
ikke er blandt dem, som bedst egner sig til i højeste Instans 
at styre et Riges Anliggender. 

Caroline havde ventet sig denne Indvending. Hun var 
endogsaa Talleyrand taknemlig, fordi han saa aabent kom 
frem med den. Hun bøjede sig endnu længere hen over 

Gueridonen og tilkastede Talleyrand et langt, betydnings- 
fuldt Blik. 

— Men der er andre, som forstaar det. De véd, at 
min Mand ikke er utilgængelig for de velmente Raad, jeg 
fra Tid til anden er i Stand til at give ham. Og jeg paa 
min Side er ikke ufølsom for det Venskab, som Rigets 
mest fremragende og højst betroede Mand behager at anse 
mig for værdig til. 

Prinsessen gjorde en Pause. Hendes Øjne hvilede endnu 
i Talleyrands. Hun smilede og rakte ham sin Haand over 
Bordet. 

— Monsieur de Talleyrand, jeg er Dem oprigtig tak- 
nemmelig for Deres Tillid til mig! 

Talleyrand bøjede sig dybt ned over den lille bedaa- 
rende, buttede Haand, som han kyssede. 

I dette Øjeblik introducerede Kammerherren en ny 
Gæst: Hans Majestæt Kejseren af Østrigs nye Ambassadør, 
Hr. V. Mettemich! 

Den unge elegante Adelsmand traadte ind med graciøs 
Værdighed, idet han paa sin Vej over Gulvet hen til Prin- 
sessen, der havde rejst sig op, let og behændig gjorde de 
mange uensartede, næsten balletmæssige Buk, som den franske 
Etikette foreskrev. Caroline smilede naadig, idet hun rakte 
ham sin Haand og anviste ham Plads. 

Talleyrand blev kun et Par Øjeblikke endnu. Da han 
gik, mødte han i Døren General Junot. 

— Min kære Guvernør af Paris — Prinsessen anviste 
ham Plads et Stykke længere borte end Mettemich og talte 
uden at betragte ham, beskæftiget med en Flakon, som 
stod paa Bordet foran hende. Det er en sjælden Ære at 

se Dem! Hvad kan jeg i Dag tilskrive Æren af Deres 
Besøg? 

— Jeg kommer for at gøre Deres kejserlige Højhed 
min Afskedsvisit — her, i Elysée. Om et Par Dage — 
saasnart jeg har fiilgt Majestæterne til Fontainebleau — 
ønsker Kejseren, at jeg skal afrejse til min Post i Arméen. 

— Allerede? Caroline stirrede paa ham med sine store 
mørke Øjne. Jeg troede, vi i det mindste i Jagttiden skulde 
have Fornøjelsen af Deres Selskab. Det maa være ganske 
pludselig, at min Broder har fattet den Beslutning. Maaske 
først efter Ballet i Gaar . . . Hun standsede, bed sig i Læben 
og kastede uvilkaarlig et hastigt Blik paa Metternich, som 
om hun var bange for at have sagt for meget. 

— Jeg véd ikke, naar Hans Majestæt har truffet den 
Bestemmelse — jeg har selv længe været forberedt paa 
Afrejsen. Det var tydelig nok, at Junot ikke tænkte videre 
over Prinsessens Ord. Han skottede hen til Østrigeren for 
at se, om det ikke snart var hans Mening at gaa. 

Metternich, der naturligvis var ret godt inde i al Hof- 
sladder, gjorde virkelig Mine til at rejse sig; men Prin- 
sessen holdt ham tilbage med et Blik, som ikke kunde 
misforstaas, idet hun samtidig atter vendte sig til Guver- 
nøren af Paris. 

— Det ser næsten ud, som om han vilde være af med 
Dem, sagde hun skalkagtig leende. A propos — maa det 
være mig tilladt at gøre Dem min Kompliment! Madame 
Junot var bedaarende paa mit Bal i Gaar. Hun vakte al- 
mindelig Opsigt. 

Junot kendte ret godt Storhertuginden af Berg. Paa én- 
gang gik det op for ham, hvor hun vilde hen : hun vilde bort- 
lede hans Opmærksomhed fra sig selv ved at gøre ham skinsyg 

10 

i Anledning af Kejserens vidt drevne Galanteri over for Lau- 
rette, paa samme Tid som hun overfor den fremmede Diplomat, 
hun allerede tydelig nok lagde an paa, behændig insinuerede 
en anden Grund til denne pludselige Rejse til Bayonne end 
den, som i Almindelighed af Hofsladderen antoges for at 
være den mest bestemmende: en momentan Forvisning som 
Straf for en altfor stor Intimitet over for en vis kejserlig 
Prinsesse. Han blev ganske mørkerød i Ansigtet af Vrede 
og kunde ikke faa et Ord frem. 

Prinsessen var hensynsløs modig, og hun vidste ogsaa 
i dette Øjeblik paa en Prik, baade hvad det var, hun vilde, 
og hvad hun gjorde. Men nu blev hun bange. Hun kendte 
altfor godt Junot og hans vilde Heftighed til ikke strax af 
Udtrykket i hans Ansigt at forstaa, hvad der gik for sig i 
ham. Et Sekund lukkede hun Øjnene, angst for hans næste 
Ord, og den lille, runde Lugtedaase af fint Guldfiligran, som 
hang ved hendes Bælte, knugedes i samme Nu aldeles flad 
i hendes knyttede Haand. 

Metternich sad og strøg en af sine Fingre hen over 
Guldtressen paa sin trekantede Hat. Han sagde langsomt, 
idet han gjorde et let Buk hen mod Junot: 

— • Min kære General — maa det være mig tilladt at 
være af samme Mening! Med Undtagelse af sin høje Værtinde 
var Madame Junot ubetinget den mest beundrede Dame i Gaar. 

Mettemichs banale og i en ligegyldig Tone fremførte 
Kompliment standsede det lidenskabelige Svar, som allerede 
svævede paa Junots Læber, og vakte ham — samtidig med 
at han kom til at tænke paa, at de ikke var alene ■— pludse- 
lig til Besindelse. Han tav og tog med et køligt Buk mod 
Komplimenten. 

Prinsessen længtes pludselig efter, at Metternich, som 
hun af al Magt havde søgt at holde tilbage, nu skulde 
gaa. Hun saa', hvilket Indtryk hendes Adfærd havde gjort 
paa Junot; Kvinden i hende vaagnede — hun havde ikke 
blot været hans Elskerinde, hun havde ogsaa elsket ham, 
ja, i dette Øjeblik syntes hun, at hun elskede ham endnu! 
Naar hun saa' ham saa stolt, saa behersket og mandig, kunde 
hun pludselig ikke udholde den Tanke, at de nu skulde 
skilles paa denne Maade og aldrig mødes i Kærlighed mere. 

Junot sad i halv Profil, paa den anden Side af Gueri- 
donen. Han havde lænet sig tilbage i Stolen og med en 
vis husvant Nonchalance slaaet det ene Ben over det andet. 
Det kækt baarne Hoved havde han kastet stærkt tilbage; 
over den prægtige, løst hængende Husardolmans Pelskantning 
rejste hans runde, blonde Nakke sig. Under sine endnu 
halvt lukkede Øjenlaag betragtede Prinsessen ham. Hun 
syntes, hun kunde skimte det hvide Ar i Tindingen — det 
Ar, han var saa stolt af . . . Havde Hr. v. Metternich 
ikke været til Stede, hun havde — saa kejserlig og kongelig 
Prinsesse hun end var — i dette Øjeblik kastet sig paa Knæ 
for sin Elsker, netop fordi han havde gennemskuet hende, 
netop fordi hun i sin Sjæls Inderste anede den haanlige, for- 
agtelige Kulde, som hans Vrede mod hende for et Øjeblik siden 
nu var bleven efterfulgt af. Hun længtes efter at føle hans 
tunge, brutale Haand paa sit Hoved, i sit gyldne Haar — 
efter hans Bebrejdelser og vrede Ord. Hun længtes efter 
at føle, hvorledes denne Mand, som stundom havde været 
hendes Herre, endnu engang kunde være det. 

Prinsesse Caroline aandede tungt og med Besvær; haardt 
trykkede hun Haanden mod Hjertet, medens Rødmen paa 
hendes Kinder langsomt tog til og bredte sig helt ned paa 

Halsen. Et Par Sekunder var der ingen, der ytrede noget. 
Guvernøren af Paris rejste sig for at gaa. 

— Deres kejserlige Højhed! Han bukkede med korrekt 
Underdanighed for Prinsessen. 

Caroline rejste sig. 

— Kære Junot, sagde hun sagte, det gør mig ondt, 
at De skal rejse saa snart . . . Hun ledte efter Ordene, 
medens hun naadig fulgte ham et Stykke over Gulvet. Vi 
ses igen — om ikke før saa i Fontainebleau — ikke sandt.? 

Junot bukkede blot endnu engang til Svar paa det 
Blik, Prinsessen, uset af Metternich, tilkastede ham. 

Guvernøren af Paris gik saa hurtig gennem For- 
værelset, at han næppe fik Tid til at hilse paa de bukkende 
Kavalerer. 

Prinsesse Caroline talte endnu længe alene med Hr. 
V. Metternich. Kavalererne ude i Forværelset tænkte i Stilhed 
deres derved. 

Id (å Paris) seulement de tons les lieux de 
la terre les femmes méritent de tenir le gouver- 
nail . . . Une femme a besoin de six mois de 
Paris pour connaitre ce qui lui est dQ, est qoel 
est son empire. 

Napoleon 
(Correspondance de TEmpereur). 

Il fallait pour lui résister qu'une femme 
aimdt aillears, car il n'est pas de raison, 11 
n'est pas de vertu å l'épreuve d'une semblable 
séduction. 

M»n« JuNOT 
(de Napoleon.) 

Guvernøren af Paris aabnede Døren til sin Hustrus 
Forværelse. 

— Hvor er Madame.? spurgte han kort den tilstede- 
værende Lakaj, som søvndrukken rejste sig op fra sin 
Middagslur. 

' — Madame, Monseigneur.? . . . Madame har netop 
Besøg af Hans Excellence Stormarskallen. 

— Det er godt! Guvernøren af Paris gjorde en 
utaalmodig Bevægelse med Haanden og gik hurtig gennem 
Værelset hen til Hjørnekabinettet. 

Paa sin Skrivebordsstol henne ved Chatollet sad Laurette. 
Med Albuen hvilende paa det spinkle Rygstøds gyldne Lyre 
havde hun vendt sig om i Profil med Ansigtet mod Dags- 
lyset og fulgte med Øjnene Duroc, som langsomt gik op 
og ned ad Gulvet. Da hendes Mand brysk traadte ind ad 
Døren, mørk som en Tordensky, kiggede hun forbavset op 
paa ham. 

Junot hilste kort og skødesløst paa Duroc. Uden at 
sige noget kastede han sig ned paa Stolen ved Vinduet. 

— Men Gud, Junot — de vendte sig begge om imod 
ham — hvad er der i Vejen .»^ 

— Aa, ingenting! Men strax efter udbrød han heftig: 

— Duroc maa for Resten gerne høre det! Hvad i 
Alverden — han rejste sig op og gik hen til sin Hustru — 
er det, Folk siger om dig og — og — om ham.? 

De vidste begge, at naar Junot sagde ham med den 
Betoning, mente han Napoleon. 

— Om mig og Kejseren.? Laurette gav sig til at 
le. Du store Gud, her sidder Duroc netop og fortæller 
mig de mest rørende Historier om ham og en vis Madame 
Walewska. Og i Tuilerierne taler man ikke om andet end 
om hans Opmærksomhed mod Madame Gazani ! Hvad siges 
der nu ude i Byen om mig.? . . . Jeg troede ikke, hans 
Hjerte var saa rummeligt. 

Junot tav; men han lagde meget godt Mærke til det 
Blik, hans Hustru vexlede med Duroc. Og i samme Øjeblik 
var han overbevist om, at de ikke havde talt om den polske 
Grevinde. 

Duroc stillede sig op lige foran Madame Junot; 
smilende truede han ad hende med Fingeren. Men, Madame! 
— Jeg, som troede. De var saa diskret. Det er jo næsten 



Digitized by LjOOQIC 



»51 

en Statshemmelighed, jeg har betroet Dem. For Resten — 
De skal ikke stole saa trygt paa, at Madame Walewska 
interesserer ham længer. Hun havde en høj Stjerne — i 
Warschau og i Finkenstein, men . . . Han trak paa 
Skuldrene. Hun var for ensformig, for underdanig — ingen 
Ynde, ingen Esprit! Hun forstod ikke tilstrækkelig at more 
ham, og hun plagede ham med Politik. Desuden er hun 
jo des værre ikke Pariserinde — kun en fransk Kvinde 
kan bedaare Kejseren. 

— Og nu er hun maaske funden, den nye, der kan 
bedaare ham? afbrød Junot ham ironisk. 

Duroc vendte sig om mod ham: Nej, du, det tror 
jeg ikke. Siden Kejseren holdt op at bryde sig om Josephine, 
har han kun elsket engang. Det var under Konsulatet. 
Nu! — • Nu har Napoleon kun én virkelig Elskerinde — 
Frankrig! 

— Ja, det lyder jo saa kønt, alt det, sagde Junot 
tørt. Han bøjede sig frem og tog sin Hustru fast om 
begge Armene lige over Albuerne, idet han tvang hende til 
at se op paa sig. Har du mere Fortrolighed til Duroc end 
til mig. Laurette.? spurgte han ømt, bebrejdende. 

— Fortrolighed.'^ Jeg har ikke noget at betro nogen. 
Du store Gud — det ender vel med, at man fortæller, at 
Duroc er min Elsker! 

— Madame! — Duroc lagde Haanden paa Hjertet. 
Jeg har aldrig vovet at stile saa højt; men nu, naar Junot 
rejser . . . 

De lo allesammen. Junot lagde Armen om sin Hustrus 
Liv og rakte sin Ven den anden Haand. 

— Jeg véd, det er Dumheder, sagde han endnu 
leende. Jeg er en Nar, at jeg tager mig det nær. Men 

Folk maa ikke engang sige Dumheder om min Laure! 
Pas godt paa hende, Duroc, medens jeg er borte. 

— Du skulde heller betro hende til en anden, lo 
Duroc. Du hører jo, at jeg er slet ikke til at stole paa. 
Henvend dig til en anden af Madames Beundrere — Murat, 
for Exempel! 

Guvernøren af Paris blev mørkerød lige op til Haar- 
røddeme. Uden at sige saa meget som et Ord drog han 
sagte Armen bort fra sin Hustrus Liv og gik langsomt ud 
af Værelset. 

— Duroc — hvor kunde De? Madame Junot gik 
forbi ham, truende, bebrejdende, rede til strax at følge sin 
Mand. 

— Jeg beder Dem, Madame . . . Jeg giver Dem mit 
Æresord paa, at jeg ikke havde nogen Bagtanke med mine 
Ord! Men nu — i sin Iver greb han hendes Haand og 
holdt hende næsten med Magt tilbage, medens han sænkede 
Stemmen. Maa jeg give Dem et godt Raad: følg ikke 
efter ham, lad ham være. En Hustru bør ikke se sin 
Mand rødme. 

Madame Junot smilede fint og ironisk uden at svare. 
Duroc bøjede sig ned og kyssede ærbødig den lille, kraftige 
Haand, som vilde rive sig ud af hans. 

— Og nu, sagde han sagte, idet han endnu med hendes 
Haand i sin læmpelig førte hende tilbage til hendes Plads, 
fortæl mig nu det, som De vilde have fortalt mig før, den- 
gang Deres Mand kom ind. De har ofte kaldt mig Deres 
Broder — betragt mig nu som saadan! 

Duroc saa' kærlig paa hende med sine runde, sorte 
Øjne. 

— Aa, min Ven . . . Jeg angrer, at jeg nogensinde er 

begyndt at tale om denne Sag. Det er maaske ren Ind- 
bildning, og — jeg er bange for at gøre mig latterlig i 
Deres Øjne. 

— Men hvor kan det være, at De aldrig før har 
fortalt mig om denne gamle Historie fra Malmaison? . . . 

— Aa — Hun saa' ned og sad og drejede Ringene 
paa sine Fingre. Det lod jo ikke til at skulle blive til mere, 
og saa kom Opholdet ved Lejren i Boulogne og vor Rejse til 
Portugal og saa . . . Jeg har knapt set Kejseren igen før nu. 

— Og nuf 

Madame Junot smilede og trak paa Skuldrene. Jeg 
har kun fortalt Dem Begyndelsen paa Historien: hvordan 
han om Morgenen Klokken fire plejede at komme ind i 
mit Værelse og læse sin Post paa Sengekanten . . . Det 
var kompromitterende, ikke sandt, med alle de Papirs- 
omslag paa Gulvet, hvorpaa der stod: «Til Første-Kon- 
sulen personlig — til ham alene ».? Der gik næsten en he 
Uge paa den Maade. 

— Og han foretog sig ellers ikke andet — læste 
kun sin Post.? afbrød Duroc hende lidt mistroisk. 

— Jo, han snakkede en hel Del — De véd, saadan 
sentimentalt og ironisk paa samme Tid, saa man aldrig 
rigtig véd, hvor man har ham. Og naar han gik, kneb 
han mig i Næsen og purrede op i mit Haar. 

— Men Junot, for Pokker . . .? 

— Junot! Han kommanderede jo Paris og vidste 
ikke et Ord om det hele. Josephine var i Plombiéres, 
det husker De nok, og De, De var langt borte, etsteds 
i Lothringen. Madame Louis — naa, jeg var saa ung, 
jeg generede mig for at sige noget til Madame Louis. Men 
him mærkede det jo nok alligevel altsammen. 

Duroc sukkede lidt sentimentalt. Det gjorde han ofte, 
naar man talte om Hortense. 

— Saa en Aften spiste Junot til Middag paa Mal- 
maison. Han skulde tilbage samme Aften — De véd, at 
Kommandanten af Paris aldrig fik Lov til at forlade sin 
Post! Men — ja — saa fik jeg ham op med paa mit 
Værelse for at sige Godnat og saa . . . 

Duroc smilede. Madame Junot kiggede op, hun smi- 
lede ogsaa og rødmede lidt. 

— Jeg lod ham naturligvis ikke tage afsted! sagde 
hun rask og overlegen. Men da jeg om Morgenen hørte 
Bonaparte tage i Døren, saa . . . Jeg er ikke bange af mig, 
men da ønskede jeg mig hundrede Mile borte. 

— Sagde han noget — Første-Konsulen? 

— Han saa' paa mig. Og saa smilede han. Et saa- 
dant Smil! Han gennemskuede mig naturligvis strax, og 
han blev vred og gjorde Nar ad mig, fordi jeg havde været 
bange. Siden sagde han, at jeg var en Snerpe — og at 
der ikke havde været nogen Grund for mig til at være 
bange . . . Hun rejste sig. Aa, gamle dumme Historier! 
Hvorfor faar De mig nu til at sidde og fortælle alt dette.? 

— Men Junot, Junot for Pokker .^^ . . . Hvad sagde 
han, da han vaagnede og saa' Bonaparte i Deres Sove- 
kammer? 

— Han lo bare. Den Tanke faldt ham ikke ind — 
dengang! Husk paa, hvad for Begreber han har om 
Venskab, husk paa, hvordan han bar sig ad mod Josephine, 
da han fulgte hende til Italien ... Og hun — De véd jo 
nok, at hun ikke var saa vanskelig . . . Ellers tror han jo ikke 
det bedste om Bonaparte, naar det gælder den Slags Ting! 

— Men syntes han alligevel ikke, at det var under- 
ligt? spurgte Duroc tvivlende. 

— Aah, paa den Tid! ... Vi havde jo saa godt som 
ingen Etikette, og Første-Konsulen sagde, at han havde 
lovet at vække mig før Jagten. Desuden begyndte han 
strax meget heftig at bebrejde Kommandanten, at han var 
bleven uden at have Tilladelse. Han er jo alle Situationer 
voxen! 

— Og siden — hvordan gik det siden.? 

— ^idcn havde vi to et lille Opgør — Første-Kon- 
sulen og jeg. Han tvang mig til at køre alene med sig i 
sin Kalesche til Jagten ved Butard . . . Nej, Duroc! — 
Hun gik hen til Kaminen og lagde sin hede Kind mod 
Marmoret, ligesom for at køle den. Nu kan det være nok. 
Jeg har aldrig talt med nogen anden end Dem om dette! 

— De tror, han blev vred paa Dem.*^ Duroc rejste 
sig ogsaa og gik hen til hende. 

— Ja. Og han havde foragtet mig, dersom jeg havde 
givet efter. For han elskede mig ikke — ligesaa lidt 
som nu! 

De tav begge et Par Minuter. Saa sagde Madame 
Junot pludselig med begge Hænder mod Durocs Bryst: 

— Duroc, sig mig ærlig, min Ven — det har altid 
pint mig, jeg har aldrig vovet at tale med nogen om det 
. . . Tror De, tror De, at det var af den Grund ... at det 
var min Skyld, at Junot ikke blev Marskal ved Kroningen .»^ 

— Men, Madame! udbrød Duroc bebrejdende. 

— Aa, jeg véd, hvad De vil sige . . . Hun lod Armene 
synke og vendte sig halvt om. Men han er ikke altid ret- 
færdig — det har han aldrig været. Det er Vorherre jo 
for Resten heller ikke! tilføjede hun sukkende. 

— Madame Junot, saadant noget maa De ikke tro. 
De gør ham stor Uret, sagde Duroc alvorlig. 

Hun kastede Hovedet tilbage og saa' atter trodsig op 
med sine store, brune Øjne. 

— Fordi jeg siger, at han ikke altid er retfærdig? 
Aa! læs hans Bulletiner fra i Vinter, og tal saa med Lannes 
og Ney! Det véd De jo lige saa godt som jeg — ja, 
tusind Gange bedre. 

Duroc smilede og greb atter de smaa urolige Hænder. 

— Nu først indser jeg, at Kejseren har Ret: De er 
den største Rebel i hans Rige, Madame Laurette! 

— Jeg.'^ Jeg, som i dette Øjeblik vilde ofre ham mit 
Liv, dersom han fordrede det i Frankrigs Navn! 

— Det véd han ogsaa godt. 

— Ja, det véd han! . . . Aa, Duroc, indrøm mig, at min 
Stilling virkelig er vanskelig. Ham tør jeg ikke støde for 
Junols Skyld, og Junot kan jeg ikke betro mig til. De véd, 
hvordan han er — « Stormen* kalder I ham; han gaar ikke 
af Vejen for noget; han vil i samme Øjeblik fordre en 
Forklaring af Kejseren; og hans Stilling, som allerede er 
kompromitteret ... Aa, jeg tør slet ikke tænke det! 

— For Guds Skyld, raabte Duroc forfærdet — ikke 
et Ord til Junot! Han er et Brushoved, en Galfrands . . . 
Og De — han bøjede sig over hende, idet han med broderlig 
Ømhed drejede hendes Ansigt om mod sit. De elsker ham, 
min Ven! 

Laurette saa' op. Hendes smukke Øjne straalede plud- 
selig med fugtigt Skær. Smilende lagde hun sin Haand 
paa Durocs Læber. 

— Han er sine Venners bedste Ven og sin egen værste 
Fjende! sagde hun varmt med en stolt Kvindes Beundring 

for den Elskedes Forvovenhed og ridderlige Uegennyttighed. 
Selv Kejseren — kommer han i Fare, han vender sig til 
Junot igen, ligesom han gjorde i Marseille. Og De — og 
jeg — jeg . . . Hun trykkede begge Hænder mod Ansigtet. 

Duroc gik sagte et Skridt tilbage; han bukkede dybt 
og ærbødig. 

— Madame! Min Veninde . . . Gaa nu til Deres 
Mand. 



Hver Aften holdt Hendes Majestæt i^cercle* i Tuilerieme. 
Deri deltog først og fremmest og uden særlig Indbydelse 
alle de, som havde forskellige Grader af «/es entrées», d. v. s. 
Prinserne og Prinsesserne af den kejserlige Familie, de 
fremmede Fyrster, som opholdt sig i Paris, Marskalleme, 
Ministrene, Rigets Dignitarer og høje Embedsmænd, de fleste 
militære og civile Hoffunktionærer — næsten alle med 
Damer. Den, som paa denne Maade engang for alle var 
berettiget dertil, gik igennem Forværelset og bankede uden 
videre paa Døren ind til Salonen. Den tjenstgørende Kam- 
merherre meldte, hvem det var, og Kejseren raabte selv 
«Kom ind!» Var det -en Dame, satte hun sig stille ned 
efter at have gjort sine Reverenser, hvad der i Almindelighed 
ikke blev taget videre Notits af. Herrerne placerede sig 
ligesaa tavst opad Væggen ved Siden af dem, der var 
kommet i Forvejen. Kejseren, som altid helst var i Bevæ- 
gelse, spaserede i Reglen hele Tiden frem og tilbage i Væ- 
relset, standsede og passiarede med en og anden eller talte 
undertiden alene, fordybende sig i en af disse lange Monologer, 
som han elskede, og som han, naar han var i sit meddel- 
somme Hjørne, i høj Grad foretrak fremfor Samtale. Kejser- 

inden spillede tric-trac^ hvori hun var en sand Mester, med 
en eller anden højtstaaende Herre, hvem hun i Forvejen 
med sin sædvanlige Takt havde udset til sin Medspiller. 
De Damer, der ikke var optagne paa anden Maade, spil- 
lede Lotteri i Salonen ved Siden af. Herrerne konver- 
serede indbyrdes, medens de med Spænding ventede paa, 
at Kejseren skulde udmærke en eller anden af dem. Det 
hændte imidlertid yderst sjældent, ti i Aftenselskaberne talte 
han altid fortrinsvis med Damer. 

Folk begyndte for Alvor at hviske om, at Guvernørens 
Frue vistnok utvivlsomt havde Udsigt til la haute faveur. 
Ikke saasnart var hun kommen ind og havde indtaget sin 
Plads, før Hans Majestæt — ligesom i Gaar paa Ballet — 
strax lagde Mærke til hende og styrede Kursen hen mod 
det Hjørne, hvor hun sad. 

— Hvordan gaar det med Drengen, min vordende 
Gudsøn, Madame Junot.? Han kneb hende i Øret. Var 
det ogsaa denne Gang blevet en Pige, saa havde jeg opgivet 
Dem. Det er den simpleste Sag af Verden at faa Drenge; 
jeg kender en aldeles ufejlbarlig Recept — megen frisk 
Luft og lidt ublandet Vin hver Dag. Men der er naturligvis 
aldrig nogen, som vil tro paa det! 

De lo begge højt. Kejseren sagde: 

— Jeg faar altsaa to smaa Junot'er at sørge for. A propos. 
Madame Laurette — hvem har De tænkt Dem til Gudmoder.'^ 

— Hendes Majestæt Kejserinden, haaber jeg da . . . 
Napoleon betragtede hende med dette prøvende, gennem- 
trængende Blik, hun allerede kendte saa godt. 

— Kejserinden.'^ Saah? Hvorfor ikke Fru Moder .»* 
Deres Blikke mødtes, og de tav begge. Saa sagde hun 

bestemt: 

— Med Deres Tilladelse, Sire, og ifald Hendes Majestæt 
ikke har noget imod det, ønsker jeg, at det bliver Kejser- 
inden. 

Napoleon smilede fint, næsten umærkelig, med et let 
Skuldertræk. 

— Som De vil. Madame Junot. De kan jo tale med 
Josephine om det. 

Madame Junot forstod baade Smilet og Skuldertrækket, 
som brat gjorde Ende paa deres Samtale. Stakkels Joséphin e, 
tænkte hun, idet hun længe med Blikket fulgte Kejseren. 
Jeg har vist været en daarlig Diplomat; men ingen skal 
kunne sige om mig, at jeg har forladt det synkende Skib! 



Som en offentlig Gunstbevisning inden den snart fore- 
staaende Afrejse, havde Kejserinden ladet General Junot 
indbyde til et Parti tric-trac. Hun bøjede sig over Brikkerne 
og sagde sagte: 

— Hans Majestæt beskæftiger sig for Tiden meget 
med Madame Junot. Har De lagt Mærke til det.? 

Junot smilede overlegent. Man har allerede fra anden 
Side gjort mig opmærksom paa det. 

Josephine saa' op. Hendes smukke milde Øjne under 
de stærkt malede Bryn var usædvanlig alvorlige. 

— Og De rejser, Junot.? 

— Ja, Deres Majestæt, om nogle Dage. Arméen venter 
mig. Han talte rolig, ubekymret. 

— De — De er slet ikke lidt ængstelig derved.? . . . 
Denne Gang lo Junot højt. Han vidste, hvor nervøs 

og mistænksom Josephine var bleven i den sidste Tid, 
efter at Rygterne og Truslerne om Skilsmisse overalt kimede 

for hendes Øren. Saa' Kejseren to Gange paa samme 
Kvinde, blev hun urolig og skinsyg. 

— Deres Majestæt, sagde han, idet han bøjede sig over 
Kejserindens Haand med de stærkt fremtrædende Aarer; hun 
flyttede netop en Brik. Min Tillid til Hans Majestæt er i 
alle Henseender ubegrænset! 

Og med det Frisprog, som hele deres gamle Omgang 
siden Direktoriet og Konsulatet endnu stadig bibeholdt over 
for Kejserinden, naar hendes Mand ikke var til Stede, og 
som for Resten var et gammelt Privilegium hos Junot lige 
siden hans og Josephines fælles Rejse til Italien i 96, da 
de uafbrudt en hel Maaned igennem havde været sammen 
i samme Vogn, sagde han temmelig nonchalant: 

— Vilde alle Hans Majestæts Generaler begynde at 
blive « ængstelige » for at rejse hjemmefra, naar det behager 
ham at sende dem i Felten, saa vilde det snart være forbi 
med Disciplinen i vor Armé! 

Josephine smilede tvungent med tæt sammenknebne 
Læber. 

— De kan jo nok forstaa, kære Junot, at jeg kun 
spøgede. Jeg vilde gerne vide, om De ogsaa havde hørt 
denne dumme Sladder. 

Guvernørens og Kejserindens Blik mødtes; hendes var 
bedrøvet, uroligt flakkende. Han saa' pludselig, hvor gam- 
melt hendes Ansigt var blevet — den tykt paalagte Sminke 
kunde ikke mere skjule det — og hvor indfalden den fine 
Mund var. Og paa engang grebes han af Medlidenhed med 
denne Kvinde, som han altid havde foragtet, altid havde 
harmedes over og anset for uværdig til den stolte Stilling, 
hun indtog. Nu nærmede efter alle Solemærker at dømme 
det Øjeblik sig, som han tilligemed saa mange andre af 



Digitized by LjOOQIC 



i6i 

Napoleons Vaabenbrødre iige siden den i8. Brumaire og 
•endnu mere efter Kroningen utaalmodig havde ventet paa 
og længtes efter — Skilsmissen fra den sterile og utro 
Hustru; og nu, først nu gik det op for ham, at denne 
Napoleons Skilsmisse fra Josephine ogsaa betød Skilsmisse 
fra alt det gamle, fra Minderne fra Italien, Ægypten, Kon- 
sulatet: hele denne Periode, som hun i hans Øjne var 
Repræsentant for. Over Kejserindens graciøst bøjede Hoved 
■skimtede han i den anden Ende af Salen den unge Dronning 
af Westphalen — stiv, fornem, udenlandsk og legitim helt 
ud til Fingerspidserne, smilende med sit stereotype, ufor- 
staaende Fyrstindesmil til de franske Herrer, som gjorde 
hende deres Opvartning, og hvis Navne hun forgæves be- 
stræbte sig for at huske . . . 

Partiet var forbi. Guvernøren af Paris rejste sig og 
bukkede dybt. Idet Kejserinden saa' op paa ham med sit 
smukke Blik, saa rørende mildt, naar hun vilde, og til Afsked 
stille bøjede Hovedet med denne blide, forbindtlige Ynde, som 
hun, skønt gammel og passée^ endnu altid bevarede, foer det 
vagt gennem Junots Hoved, hvor meget de alle vilde 
komme til at miste med Josephine. Saaledes som hun var 
— og Gud skal vide, hun havde sine Fejl! — saa var hun 
<iog altid Baandet mellem Napoleon og hans Fortid; hun 
alene var «Medborgerinde Bonaparte*, « Madame Bonaparte » 
og Slotsfruen paa Malmaison; hende alene var det, som 
engang af den italienske Armés Soldater var bleven kaldt: 
^ Notre Dame des Victoires». 



Digitized by LjOOQIC 



XVI. 

•J'aime le pouvoir, moi, mais c'est en artiste 
que j'airoe. Je Taime comme un musicien 
aime son violon, je l'aime pour en tirer des 
sons, des accords, des harmonies. 

Napoleon. 

Il disait souvent que l'homme vraiment po- 
litique sait calculer jusqu'aux moindres profits 
quMl peut faire des défauts. 

ypne de Rémusat 
(de TEmpereur). 

Omtrent midt i September flyttede hele det store Hof 
til Fontainebleau. Her paa sit prægtige Yndlingsslot 
havde Napoleon besluttet at lade de store Fester afholde, 
som han i Anledning af Kongen af Westphalens Bryllup 
allerede for længe siden havde planlagt som en straalende 
Afslutning paa Overenskomsterne i Tilsit. Han vilde her 
give det franske Hof Lejlighed til atter at hævde sig som 
det fornemste i Verden, det eneste toneangivende, saaledes 
som det havde været det under Louis XIV. Samtidig med 
Majestæterne forlagde næsten hele den kejserlige Familie 
Residensen til Fontainebleau: der kom det nyformælede 
Kongepar, Fru Moder, Dronning Julie af Neapel, Dronningea 

af Holland, Storhertugen og Storhertuginden af Berg, Arve- 
prinsen og Arveprinsessen af Baden samt Prinsesse Pauline. 
Kejseren havde desuden indbudt alle de fremmede Ambassa- 
dører og de udenlandske Fyrster, som efter Freden var 
ilede til Paris: Rhinforbundets Fyrste- Primas, den nye 
Storhertug af Wiirzburg og de to Hertuger af Mecklenburg 
tilligemed flere andre. Han havde ogsaa her samlet om sig 
sit Riges Stordignitarer og fornemste Mænd: Prinsen af 
Neufchåtel, Fyrsten af Benevent, flere af Rigets Marskaller og 
højeste Embedsmænd, Ministrene og Generalobersterne med 
deres Damer. Inden han for Alvor strakte Haanden ud efter 
den vesterlandske Kejserkrone, vilde han her i Hjertet af det 
gamle Frankrig et Øjeblik hvile ud, omringet af sit stolte 
Hof, blandt Venner, han havde gjort mægtige, og Fjender, 
han havde besejret. For én Gangs Skyld havde han endelig 
anset det for raadeligt at give sin pragtlystne og skønheds- 
elskende italienske Fantasi frie Tøjler, denne Fantasi, som 
han i Almindelighed betvang og frygtede som sin værste 
Fjende. 

Sin private Lejlighed havde han saa vidt muligt paa 
alle sine Slotte indrettet ganske paa samme Maade som 
i Tuilerierne, og Møblerne, som han havde ladet for- 
færdige efter de samme Modeller, var anbragte paa samme 
Maade. Saaledes spildte han ikke Tiden med at « blive 
hjemmevant ». De Genstande, han ansaa for nødvendige 
for sit Arbejde og sin Bekvemmelighed, førte han med sig 
paa alle Rejser i store, hensigtsmæssig indrettede ^nécessaires»^ 
saa at han, hvor som helst han opslog sit Hovedkvarter — 
i et Slot eller i en Bivuak — altid fandt sig til Rette 
strax, naar han blot godt og vel havde faaet sit Arbejds- 
bord, sine Kort og sit øvrige Materiale ordnet netop paa 

samme Maade, han nu engang havde fundet mest praktisk 
og gjort sig til Vane. 

Sekretæren og Portefeuilleopbevareren, Constans og 
Roustam havde strax hjulpet hinanden med at faa alt i 
Orden «som sædvanlig* i det store Gemak med Udsigt til 
Orangerihaven; det havde han valgt sig til Arbejdskabinet, 
og nu — et Par Timer efter Ankomsten — gik han frem og 
tilbage fra det ene Hjørne af Værelset til det andet allerede 
fordybet i en af sine uendelige Diktater, medens Meneval, 
hvem det egentlig var ganske ligegyldigt, om han skrev sine 
hurtige, forkortede Skrifttegn i Tuilerieme eller paa Fon- 
tainebleau, hobede det ene Ark efter det andet op paa 
Bordet foran sig. 

Kejseren var i Dag i straalende Humør. Jævnlig holdt 
han inde med at diktere, tog paa maa og faa en Bog i 
Reolen, slog op i en Tragedie af Corneille og begyndte 
at deklamere, eller han nynnede til en skrigende falsk Melodi 
et eller andet gammelt Omkvæd fra en Operette, som havde 
været paa Mode under Direktoriet, eller en Romance af 
^Almanach des Muses^, Han smilede ved sig selv, vuggede 
frem og tilbage med Hænderne paa Ryggen og anede ikke, 
hvad det var for en Gadevise, han sang: 

tMaraty du peuple le vengean . . . 

Pludselig gik han hen og satte sig paa Stolearmen hos 
Meneval, strakte sig ud efter Daasen paa Bordet og tog lang- 
somt en Pris Tobak, som han kun lugtede til og saa lod falde. 

— Læg Pennen, Meneval — han klappede ham paa 
Kinden. Lad os tale lidt sammen, min Ven. 

— Deres Majestæt, jeg er bange for, at jeg glemmer . . . 

— Aa, De har jo en Hukommelse som en Hest! 

Her paa Fontainebleau maa vi virkelig hvile os lidt — De 
ogsaa for en Afvexlings Skyld! De skulde leve Livet lidt 
mere, Meneval. 

— Men Sire, udbrød Sekretæren aldeles perplex, naar 
i Alverden skulde jeg faa Tid til det? 

Kejseren lo højt. Bah, naar man vil, har man Tid 
til alt, oven i Købet til Kærlighedsintriger, skønt Gud skal 
vide, det tager en nederdrægtig Tid, før man kommer til 
noget Resultat! Kvinderne er fødte Taktikere, min Ven 

— det er deres enorme Fordel i den evige Kamp mellem 
Kønnene! 

Han gik atter et Par Skridt hen over Gulvet, stadig 
smilende og nynnende. Pludselig standsede han med Tommel- 
fingrene i Vestelommerne og sagde med helt forandret 
Stemme : 

— De har vel Depeschen færdig til Bemadotte.? Der 
gaar i Dag Kurér til Hamburg! nu maa der smedes, medens 
Jernet er varmt. Aa — Hr. Canning — han skulde blot 
vide, hvad for en Tjeneste, han har gjort mig! Nu er 
Tiden kommen til at give dem Dødsstødet, kære Me- 
neval. England har aldrig havt saa middelmaadige Ministre 
som nu. Det, der manglede, for at jeg ordentlig kunde faa 
Tag i den offentlige Mening — det har jeg nu endelig op- 
naaet ved Københavns Bombardement. De indser ikke, at 
de derved i et Nu har gjort mig fra «Tyran» til « Befrier » 
. . . Enhver Havn ligefra St. Petersborg til Tarantobugten 
skal lukkes — nu skal man komme til at takke mig for 
min Kontinentalblokade! Lissabon, siger De.'* (Meneval 
havde ikke sagt et Ord, han saa' bare op). — Aa, Lissabon 

— Junot kan jeg stole paa. Han opnaar i Reglen, hvad 
han vil og skal — han maa staa mig inde for Lissabon! 

Han ringede stærkt. Den Lakaj, som altid opholdt 
sig uden for Døren, kom ind. 

— Lad der blive sendt Bud efter Guvernøren af 
Paris. Jeg vil strax tale med ham. 

Medens Kejseren ventede paa Junot, fortsatte han tavs 
sin Vandring paa kryds og tværs i Værelset. Her, mellem 
disse fire Vægge, som han kaldte sit Arbejdskabinet, nød 
han i højeste Potens den Magtens Realitet, hvortil ydre 
Glans kun var ham et ofte ligegyldigt Appendix; her fej- 
rede han sine største Triumfer. 

Aldrig havde hans Hjerne været saa frugtbar paa 
gigantiske Planer som nu, efter at han i Tilsit havde fundet 
sin længe søgte Forbundsfælle; aldrig havde han syntes, 
at Vejen laa saa aaben for hans grænseløse Ærgerrighed. 
Europa — dette mistænksomme og sky konservative Europa, 
han saa længe havde bejlet til, kastede sig nu endelig for 
Alvor i hans Favn. Gennem Savary vidste han, at Alex- 
ander og Romanzoff, der nu mer end nogensinde var ivrige 
efter at føje ham, var fast bestemte paa at afbryde enhver 
Forbindelse med Kabinettet i London; Metternich og Stor- 
hertugen af Wiirzburg havde allerede saa godt som besluttet 
sig til at gaa ind paa den Traktat, man længe havde under- 
handlet om, hvori Østrig, kuet, indesluttet og fristet af hans 
behændig opstillede Lokkemad, endelig aabenlyst brød med 
England og definitivt sluttede sig til hans Kontinentalpolitik. 
Paa hans Bord laa Depescher fra Kong Friedrich Wilhelm 
med ydmyge Forsikringer om Preussens ivrige Beredvillighed 
til at afislutte en fuldstændig offensiv og defensiv Alliance 
med Frankrig; og endelig havde Danmark, Sundets Hersker- 
inde, som før mistænksomt havde holdt sig paa Afstand og 
stadig pukket paa sin Nevtralitet, nu — takket være 

Englands brutale Fremgangsmaade — ingen anden Udvej 
end blindt at kaste sig i hans Arme, rede til alt for at 
hævne Københavns Bombardement og Tabet af Flaaden. 
Han havde nu ogsaa Grunde nok til at bryde med Portugal, 
hvad han saa længe ivrig havde ønsket; han ventede blot 
paa nye Depescher fra Lissabon for at kunne sende Am- 
bassadøren, Hr. de Lima, hans Pas; og Junot — ja, Junot 
skulde nu faa sine sidste «hemmelige Instruxer»! 

Kejseren lod mod al Sædvane Guvernøren af Paris føre 
ind i selve sit eget Arbejdsværelse — noget, der næppe 
var hændt siden Konsulatet. Han bød ham tage Plads i 
en af de faa gobelinsbetrukne Stole, som hist og her stod 
langsmed Væggene, og satte sig selv overskrævs paa en 
anden med Hagen mod Rygstødet. 

— Naa, min kære Guvernør af Paris — er du nu 
ikke nysgerrig efter at faa at vide, hvorfor jeg netop sender 
dig til Bayonne.«^ 

— Nej, Sire. De har jo sagt — hvad jeg forøvrig 
stadig hører gentage af andre — at De for enhver Pris vil 
være af med mig, sagde Junot med et Smil. 

Kejseren smilede ogsaa og gyngede frem og tilbage paa 
Stolen. 

— Og det tror du altsaa virkelig? At jeg er saa 
barnagtig at lade mig paavirke af personlige Grunde, naar 
det gælder Statens Anliggender? Anden regime! anden regime! 
Han rystede flere Gange paa Hovedet. Aa nej — det er 
vi dog voxet fra! Men du, Junot — for med alle dine 
Dumheder er du dog en opvakt Fyr — du tror det vel ikke? 

— Nej, Deres Majestæt, sagde Junot oprigtig. Ikke 
længere. 

— Du husker maaske, at du engang har været Am- 
bassadør i Portugal? 

Junot lo; nu havde Napoleon vundet ham helt med 
sit gode Humør. 

— Og at du med din Husaruniform i den Grad im* 
ponerede Prinsen af Brasilien, at du formelig afstedkom 
en Paladsrevolution eller rettere sagt en Garderoberevolution- 
Jeg tror næsten, han endogsaa ofrede sin Haarpisk . . . 

— Men Gud, Sire — hvor i Alverden véd De det 
fra? udbrød Junot leende. 

— Din Hustru har fortalt Josephine det. Aa, jeg 
véd alting. . . Sig mig — tror du, at du endnu engang 
kunde gøre et lige saa imponerende Indtryk paa Hans. 
Højhed med din Husaruniform og 26,000 Mand i Hælene? . . , 

— Med 26,000 Mand — ja. Sire, det tror jeg. 

— Godt. Kejseren nikkede. De ligger i Bayonne. 
Nu véd du, hvad «Observationsarméen ved Gironde* er 
bestemt til, og hvorfor jeg vælger dig, der kender Portugal, 
til dens Chef. 

Junot bukkede tavst. Hans Hjerte bankede af Glæde 
og Forventning. 

— Jeg har villet sige dig dette strax, for at du kan 
tage dine Forholdsregler. Forseglede Ordrer kan være rare 
nok, men — du véd, jeg stoler paa dig . . . Dig har jeg 
forbeholdt den Ære at berøve England dets sidste Ven paa 
Fastlandet — dig sender jeg i Kamp mod min værste 
Fjende. Nu, Junot, faar du Lejlighed til at hævne dit 
Fangenskab efter Ægypten! 

— Sire, sagde General Junot højtidelig; han rejste sig 
og bøjede sig dybt ned over Kejserens fremstrakte Haand. 

Kan lidenskabelig Hengivenhed og uforfærdet Tapperhed 
udrette, hvad De ønsker, saa maa det lykkes. 

Napoleon havde ogsaa rejst sig op — smilende, næsten 
rørt, trykkede han kraftig den Haand, der saa begejstret 
klemte hans. 

— Der kan du se! Man skal aldrig miskende sine 
Venner, Junot, sagde han smilende paa sin forførende 
Maade. 

Junot havde nu store Taarer i Øjnene; han lagde 
Kejserens Haand paa sit Hjerte. 

— Deres Majestæt, mumlede han. 

— Saa, saa, gamle Ven ... Og nu svarer du mig 
altsaa for, at Oporto og Lissabon er lukkede for Englæn- 
derne inden Jul. Snart — snart, du, skal Huset Braganza 
have ophørt at regere! 

Men det var ligesom Napoleon angrede, at han i et 
Øjebliks Aabenhjertighed havde røbet en af sine hemmeligste 
Tanker; han bed sig i Læben, vendte sig brat om og gik 
hurtig hen til Vinduet. Junot fulgte ham med Øjnene. 
Som fortryllet, næsten tilbedende ømt hvilede hans Blik paa 
Kejserens stolte Cæsarprofil, der skarpt tegnede sig mod 
Ruden. Hans Hustru havde Ret: denne Mand var hans 
Gud, han kendte egentlig ingen anden. 

— Du faar senere en hel Del mere detaillerede In- 
struxer, begyndte Kejseren igen i en mere forretnings- 
mæssig Tone. Han spaserede nu atter frem og tilbage 
mellem Menevals Skrivebord og Junot, som stod ubevægelig 
i sit Hjørne, stiv og strunk, med begge Hænder paa 
Kaardefæstet. Om en Uge er du i Bayonne og næste 
Maaned, tænker jeg mig, kan du gaa over Pyrenæerne. 
Hvad Forholdet til Spanien angaar, skal du faa udførlige 

Ordrer. Vis nu, at du har været Diplomat! — Du véd, 
jeg har en lykkelig Haand; den, jeg vælger til noget, plejer 
altid at have Held med sig! 

— Ser du, Spanien, vedblev Kejseren langsomt, atter 
fuldstændig aabenhjertig mod sin Ungdomsven, Spanien er 
et kildent Punkt — det volder mig i Grunden nogen Be- 
kymring. Du husker, hvordan Fredsfyrsten bar sig ad lige 
før Jena? Men naar jeg undtager den forhastede Prokla- 
mation, har jeg jo egentlig endnu ikke noget Bevis for hans 
Troløshed. Og nu kryber han igen paa alle fire for mig 

— Kejseren sparkede foragtelig til et Par Bøger, som var 
faldet paa Gulvet. Treenigheden i Escurial (saaledes be- 
hagede det Hans Majestæt at kalde Kongen, Dronningen og 
Fredsfyrsten) har sendt mig ikke mindre end tre Ambassa- 
dører for at lykønske mig efter Tilsit. Jeg vil nu slet ikke 
tale om deres Hestesendinger . . . Carl IV., den Stakkel, 
sendte mig gerne sin sidste Krikke! Han lo. Det er irri- 
terende — for hvordan skal jeg vel over for Europa finde 
paa en plausibel Grund til at bryde med en saa gammel 
og trofast Ven f Naa — naar vi nu skal til at dele Byttet 
i Portugal, saa finder vi nok ud af det! Jeg maa tage 
Spanien under Armene, tilføjede han alvorligere, det synker 
dybere og dybere, snart har vi ingen Nytte af det mere. 
Vi maa se at drage Fordel af dets Ressourcer . . . 

— Men, hvordan er det, du ser paa mig, Junot! Han 
standsede lige foran ham med Hænderne paa Ryggen. Du 
tror, jeg fantaserer — ligesom i Ægypten, ved St. Jean 
d'Acre — ikke sandt .'^ 

— Sire, udbrød Junot, idet han saa' ham ind i Øjnene 

— De véd, at siden vi to første Gang taltes ved paa 

Sans-Culottebatteriet i Touloiij saa har jeg, hvis nogen har 
det, troet paa Dem. 

— Du har Ret! Han nikkede. Du var egentlig den 
første, som uigenkaldelig bandt din Skæbne til min. Men 
endnu — han løftede Hovedet og nikkede endnu engang 
langsomt — endnu er vi langt fra Maalet! 

Junot smilede stolt, glad under Kejserens faste og 
straalende Blik. 

— Saa kan jeg altsaa stole paa dig. Han lod sin 
Haand glide hen over Junots bøjede Hoved og smilede 
pludselig. Det gamle Ar er der endnu, kan jeg føle . . . 
Min Ven, i de Kampe, der venter dig — behøver jeg vel 
ikke bede dig om at huske Arcole, Lonato — og Nazareth ^ 

— Min General — min Kejser . . . 

— Saa, saa, Junot ... Du er altfor voldsom, min gamle 
Ven. Nu véd du imidlertid, hvad din Kejser venter af dig. 
Og endnu ét! Junot havde allerede baglæns trukket sig 
tilbage mod Døren. Du forstaar jo nok, at hvad jeg har 
sagt dig her, det maa du ikke røbe for nogen. 

— Deres Majestæt! udbrød Junot indigneret. 

— Ja, ja! ... Jeg véd jo, at din Hustru er en lille, 
listig Djævel, og du er svag over for hende. Jeg siger kun 
til dig: vær forsigtig! 

Junot bukkede endnu engang med Haanden paa Hjertet 
og forlod Værelset. Kejserens smilende Blik fulgte ham. 

«J'ai toujours aimé l'analyse, «t si j« deve- 
nais sérieasement amoareux, je décomposerais 
mon amonr piéce å piéce*. 

Napoleon. 

«I1 fant toujours tenir nos vanités en haleine, 
å nous autres, la sévérité du gonvernetnent 
républicain vous «llt tntmyé å mort». 

Napoleon. 

Strax efter Hans Majestæts lever^ som fandt Sted tidlig, 
samledes Jagtkavalkaden i «/<2 Cour du Cheval-Blana . 
Damerne i deres fantastiske Jagtdragter, af samme Farve 
som den Prinsesses, til hvis Hof de hørte, havde allerede 
taget Plads i de aabne Kalescher — kun nogle faa var til 
Hest — da Kejseren, der altid kom sidst, steg ned ad 
Hesteskotrappen med sit Følge. 

Morgenen var taaget og kølig, Vejene endnu opblødte 
af Natteregnen. Med Jagtpersonalet i Spidsen satte Skaren 
sig i Bevægelse, medens store Vogne med Proviant, Service, 
Kokke og Tjenere fulgte bagefter. Kejseren red op paa 
Siden af den Vogn, hvori Kejserinden og Fru Moder sad. 
Han hilste adspredt paa Josephine, som i den halvt orien- 
talske, halvt renæssanceagtige Jagtdragt, hendes Mand selv 

havde komponeret og paabudt, i den ubarmhjertige Morgen- 
belysning tog sig mindre godt ud, end hun plejede. Mod 
Sædvane gjorde han imidlertid ingen Bemærkninger, vexlede 
blot et Par Ord med begge Damerne, rørte saa flygtig ved 
Hatten til Afsked, satte atter Sporerne i Hestens Sider og 
foer afsted med slappe Tøjler. 

Han jagede ikke for Vildtets Skyld — Sport morede 
ham ikke mere end Spil — han kunde ikke forstaa, at nogen 
kunde sætte Pris paa de ynkelige, rent imaginære Resultater, 
man derigennem opnaaede. Men Jagten gav ham i Fredstid 
Lejlighed til voldsom Legemsbevægelse : den eneste Adspredelse, 
han behøvede og ansaa for nyttig; han holdt af, paa maa og 
faa uden Følge — kun Staldmesteren Jardin holdt sig altid 
bagved ham som en Skygge — at strejfe om i denne 
ældgamle, minderige Skov, som han elskede, medens han 
alene tænkte sine dristige Tanker og drømte sine stolte 
Drømme. Desuden tiltalte disse store Jagtfester ogsaa rent 
æstetisk hans aristokratisk-feudale Smag. Han holdt af at 
høre Hornsignaleme gennem Skoven, Pikørernes Raab, 
Hundenes Halsen og det stormende, jublende «Hallali», 
naar Hjorten styrtede. Han holdt af at se sine stadselige 
Kavalerer jage forbi paa fyrige Heste, se Damerne, muntre 
og graciøse, i deres straalende Kostumer præsidere ved den 
glade Frokost under Træernes Kroner. Det mindede ham 
om hans Ungdom, om Livet i Felten, om gamle Dage paa 
Malmaison — om alt det, han gerne mindedes. 

Uden at tænke videre over Retningen havde Kejseren 
paa sit ensomme Ridt lidt efter lidt naaet Højderne ved 
Franchard. Han standsede et Øjeblik deroppe, lyttede til 
Jagten, som larmede noget borte, og gav saa pludselig 
Hesten frie Tøjler, idet han i rasende Fart sprængte ned 

ad den bratte Skraaning. Dernede i Dalen, skarpt teg- 
nende sig mod de hvidlige Klipper, som hævede sig lige 
bag ved hende, holdt en enlig Dame til Hest. Hendes hvide 
Hoppe stejlede forskrækket, da Kejseren saa uventet foer 
ned imod dem. 

— Er det Dem! raabte Napoleon til Dameti. Hvorfor 
i Alverden holder De her alene. Madame Junot? Han red 
aandeløs hen til hende. 

— Jeg var en Smule træt, og saa . . . ja, jeg véd 
ikke hvordan, men saa kom jeg bort fra mit Selskab; de 
var saa ivrige med at forfølge. Jeg foretrak at standse og 
hvile et Par Minutter — her er saa smukt . . . Hun gjorde 
en vag Bevægelse med Haanden ligesom for at henlede hans 
Opmærksomhed derpaa. 

Solen begyndte nu for Alvor at bryde gennem Taagen, 
der som et blødt, sønderrevet Flor endnu hang omkring 
de spidse Klippetoppe. 

Kejseren saa' ikke paa Udsigten; han betragtede for- 
skende Guvernørens Frue. Jardin holdt sig stiv som en 
Pind paa ti Skridts Afstand. 

— Det ligner ikke Dem at blive «træt», sagde han. 
Madame Junot bøjede sig ned og klappede Hestens 

Hals. Kejseren blev ved at betragte hende med sit ejen- 
dommeligt straalende, ubarmhjertige Blik. 

Hende klædte Jagtdragten. Da Fru Moders Damer 
ikke havde nogen særlig Farve, havde de faaet Tilladelse 
til at bære Kejserindens. Den korte, purpurrøde Fløjels- 
tunika, helt overbroderet med Guld, faldt graciøst ned over 
en hvid Silkeklædning, der af Bekvemmelighedshensyn var 
heftet let op i Siden, saa at man saa' de kokette røde 
Fløjelsstøvletter. Om Livet havde hun et bredt, rødt Skærf 

og paa Hovedet en sort Toque, fortil kækt opkrammet 
med brusende hvide Fjer, hvorunder det rige, mørke Haar 
i «m///f bouclesy> 'KoiSure bølgede frem. Hendes sydlandske 
friske Skønhed bar med Glans disse stærke og fordrings- 
fulde Farver. 

I Stilhed begyndte de — stadig med den aarvaagne 
Jardin, stiv som en Skildvagt i ti Skridts Afstand — lang- 
somt og forsigtig at ride ind i Hulvejen mellem Skrænterne. 
Et Par Gange, da Vejen var særlig besværlig — vaad og 
slibrig som Jorden var efter Regnen — tog Napoleon fat 
i Bidslet paa hendes Hest og førte den. 

— Dette minder om vor Ungdom, Madame la gouver- 
neme. Ja, for De er jo en gammel Naade nu, som man 
vel uden Fare for at fornærme kan tale med om hendes 
Ungdom.'^ Jeg véd ikke, om Deres Naade husker en vis 
téte-å-téte paa en Jagt ved Butard.? 

Madame Junot vidste godt, at Kejseren holdt af at 
overraske — ikke blot sine Fjender og paa Slagmarken; 
men paa denne Vending var hun aldeles uforberedt. I alle 
disse Aar havde han aldrig nogensinde saa meget som hen- 
tydet til den Morgen og til, hvad der var foregaaet paa 
Vejen til Butard. 

— Naturligvis, Deres Majestæt, svarede hun, lidt 
usikker, hvad hun ellers ikke plejede at være. Hvor skulde 
jeg vel kunne glemme en eneste af de Gange, jeg har 
havt Lejlighed til at tale med Deres Majestæt. 

Han standsede, betragtede hende nøje og smilede lidt. 
Det er mærkeligt! De siger det saa flydende og med saa 
fuldstændig rigtig og passende Betoning . . . Han rystede 
paa Hovedet: Selv Madame de Chevreuse er ikke større 
frondeuse end De! 

— Det har De sagt saa ofte, Sire, svarede hun kort. 
Men De har aldrig behaget at give mig nogen Grund 
derfor. 

— Jeg kender ingen — ingen Kvinde i det mindste, 
som saadan i et og alt har sat sig op imod min Villie, ved- 
blev han uden at ville høre paa hende. 

— Jeg tør naturligvis ikke sige, at Deres Majestæt 
er uretfærdig, sagde hun — nu med Taarer i Øjnene, af 
Vrede og Nervøsitet. 

Han saa' paa hende fra Siden med et Blik saa skælmsk, 
at hun siden « deres Ungdom* — som han sagde — ikke 
havde set dets Lige. 

— Uretfærdig.^ Jeg tør vel ikke paany minde Deres 
Naade om Turen til Butard? . . . 

Laurette brast i Latter. Hun havde hele Dagen været 
nervøs og bedrøvet, ti næste Dag — vidste hun — skulde 
Junot rejse, men hun kunde ikke modstaa Kejserens gode 
Humør. Aa, dengang! sagde hun. Deres Majestæt gør 
mig virkelig ganske forlegen ved stadig at komme tilbage 
til denne mystiske Samtale, som jeg maa indrømme, at jeg 
nu ikke rigtig kan huske mere. Hun kunde ikke lade være 
med i Smug at tilkaste ham et Blik — et skalkagtigt, 
muntert Blik under Øjenvipperne, som forraadte hende. 
Hun var i dette Øjeblik ikke det mindste bange for denne 
Samtale, som hun forstod maatte blive afgørende. 

— Aa, aa. Madame Junot! Skal jeg hjælpe lidt paa 
Deres Hukommelse .»^ Det begyndte med, at De tog en hel 
Del fuldkommen unødvendige Forsigtighedsregler mod, hvad 
De i Deres barnlige Dyd ansaa for en kriminel Kaprice af 
Første-Konsulen . . . 

Det lykkedes ham ikke at gøre hende forlegen; men 

hans sarkastiske Stemme fik hende til at tabe Taalmodig- 
heden, som just aldrig strakte langt. Og naar hun blev 
utaalmodig eller vred, havde hun — mærkelig nok og i 
Modsætning til alle andre — temmelig let ved at glemme, 
at det ikke længere var med General Bonaparte, hun talte. 
Hun sagde heftig: 

— Kriminel! — det er et Ord, De selv lægger til. 
Men De kan da ikke nægte, at det var en Kaprice.^^ 

Hun saa' kækt og alvorlig paa ham med sine straa- 
lende, brune Øjne. Deres Blikke mødtes. 

— Nej, sagde han pludselig alvorlig. Ja — maaske 
tildels, det er vanskeligt fiildt ud at analysere en Følelse 
som den, en Mand ofrer en Kvinde. Men jeg tror — saa 
mærkelig det nu synes baade Dem og mig selv — at det 
virkelig nærmest var Venskab. Det er noget, jeg ellers 
sjældent plejer at føle for Damer — men De . . . der er 
nu engang noget ved Dem, som jeg føler mig i højeste 
Grad tiltrukken af. Mærk vel — jeg paastaar ikke, at 
jeg elskede Dem, men ... Jeg tror, vi kunde være blevne 
meget gode Venner, Madame Junot. 

— Venner, Sire.*^ gentog hun tøvende, meget alvorlig. 
Jeg synes dog alligevel . . . 

— Aa, jeg véd, hvad De vil sige, afbrød han utaal- 
modig. Ja, netop Venner! Ser De, efter min Mening er 
Venskab mellem Mand og Kvinde i vor Alder umuligt, naar 
det ikke efterfølges af eller indledes med . . . Han trak paa 
Skuldrene. En Mand maa eje sin Veninde; Kvinderne kan 
kun beherskes paa én Maade. 

Hun svarede ikke, og han saa' ikke paa hende, da 
han noget sagtere vedblev: 

— De var paa den Tid et Barn. De var egensindig 

og ikke saa lidt indbildsk — kort for Hovedet, som De 
altid har været. Og saa begik De den Fejl, at De optog . . . 
som et banalt Forførelsesforsøg det, der kun var . . . Ja,, 
hvad skal jeg sige? . • . 

Det forekom egentlig Madame Junot, at det vilde blive 
temmelig vanskeligt paa nogen anden Maade at forklare 
disse gentagne téte-å-téte'r ved hendes Seng Klokken fire 
om Morgenen, medens hele det øvrige Hus sov, og hua 
spekulerede lidt skadefro paa, hvorledes han havde i Sinde 
at rede sig ud af det. 

— Dengang, Madame, bød Første-Konsulen Dem 
Haanden til Venskab; han længtes efter en klog og sød 
Veninde. Men det er jo længe siden. Madame Laurette — 
ikke sandt? 

— Jo, Deres Majestæt, det er visselig meget længe 
siden. Det forbavser mig kun, at Deres Majestæt kan huske 
det endnu. 

— De sidder ikke saa daarlig til Hest, Madame Junot^ 
efter blot at have redet et Par Maaneder. Jeg mindes^ 
dengang Junot svor paa, at hans lille Sévresdukke aldrig 
skulde faa Lov til at vove sit dyrebare Liv paa en Hesteryg 
— De ser, jeg har en god Hukommelse! — og nu har 
han selv lært Dem Kunsten. Ja, vi forandrer os jo alle! 

— Det er efter mit eget indtrængende Ønske, Sire,, 
svarede Madame Junot stødt. 

— Naturligvis. De red nu i Skridt ind paa Møde- 
pladsen med Jardin bag ved sig. Vil De se, hvor de stirrer 
paa Dem! I Morgen bliver der skrevet et Dusin anonyme 
Breve til Junot om, at Kejseren endelig har bestemt sig 
for en ^n maitresse en titrei^, Saa vender han om paa Vejea 

til Bayonne, sprænger sine bedste Heste og kommer stor- 
mende . . . Aa, jeg kender Junot! Hvad skal jeg saa svare? 

— Hvad véd jeg, Sire! Hvor skulde jeg kunne vide, 
hvad Kejseren har bestemt sig til? 

— Men De véd . . . 

— At han ikke har tænkt paa Madame Junot. Ja, 
det véd jeg, Deres Majestæt. 

Kejseren saa' længe paa hende og gav sig saa til at 
le himmelhøjt. 

— De er jo en ren lille Satan! Tænk — hvor kunde 
De dog gætte det, at jeg virkelig ikke et Øjeblik havde 
tænkt paa Madame Junot? 

De var nu midt inde paa Mødepladsen. Kejseren 
vinkede ad Guvernøren af Paris, som med Hatten i Haanden 
stod og talte med Dronning Hortense, der endnu ikke havde 
forladt sin Vogn. 

— Se her, Junot, her har du din Hustru igen. Det 
var paa et hængende Haar, at hun for bestandig var for- 
svundet for dig mellem Klipperne ved Franchard — akkurat 
som Eurydice! 

Hans Majestæt stod af Hesten og gik hen til sin 
Plads ved det allerede dækkede Bord. Han vendte sig til 
den overordentlige Ambassadør fra Escurial, Hertugen af 
Frias, og sagde naadig: 

— Hvordan synes De om Jagten, Hr. Hertug? Den 
har vist ikke megen Lighed med dem, som Hans katolske 
Majestæt lader afholde i Aranjuez? 

Den stolte Spanier bukkede, saa' op i Luften og 
svarede: 

— Hans katolske Majestæt, Sire, dejeunerer altid under 
Telt. 

— Jeg foretrækker nu Himlen, svarede Kejseren over- 
legent og vendte sig om. 

Solen var nu helt brudt igennem Taagen. Gennem 
Træernes allerede tyndede Løvværk kastede den et varmt, 
plettet, dirrende Lys hen over det lange Bord, omkring 
hvilket de Indbudne nu begyndte at tage Plads. Det stod 
midt i Græsset paa en Slags transportabel Forhøjning af 
Træ, bedækket med et tykt, broget Aubussontæppe; Servicet 
var til de mindste Detailler helt og holdent af Sølv og 
mærket med det kejserlige Navnechiffer. Her i Skoven efter 
en animeret Jagt og nu da alle var sultne, var det ikke 
muligt — til Trods for Hr. de Ségurs og Præfekternes 
Anstrængelser — at overholde den strænge Etikette, som 
ellers altid fordredes; her gjorde Naturen og gammel Vane 
sig atter gældende, her dukkede atter Reminiscenser op 
fra Direktoriets og Konsulatets glade, graciøse Formløshed. 
Kejseren opfattede det kun ikke selv, men hans Hof havde 
egentlig aldrig større Lighed med det gamle franske, som 
han saa gerne ønskede, det skulde ligne, end netop ved en 
saadan Lejlighed, hvor alle disse kække Mænd og livlige, 
smukke Damer — frie for et ængstelig generende og endnu 
knap tillært Ceremoniel — blot lod sig rive med af deres 
egen medfødte galliske Esprit, naturlige Ridderlighed og 
Ynde eller kun hengav sig til den stolte, overmodige Glæde 
at faa Lov til at være med i al denne Pragt og al 
denne Larm, som blændede og hidsede. Derfor betragtedes 
Jagten baade af Herrer og Damer som deres bedste For- 
nøjelse, selv af dem, der ikke følte dens Spænding eller 
ikke en Gang tog aktiv Del i den. Lige fra man om 
Morgenen med skingrende Homsignaler samledes nedenfor 
Hesteskotrappen og lige til Aftenens «car^tf», naar Hunde- 

koblerne i en af Slottets lukkede Gaarde ved Fakkelskin 
styrtede sig over det Bytte, Pikørerne slængte hen til dem 
— hele Dagen, overalt, herskede der kun Glæde og Mun- 
terhed. 

Kejseren sad øverst ved Bordet; langsomt, ligesom 
kærtegnende lod han sit Herskerblik glide hen over de 
mange Gæster. Mellem Herrernes stilfulde, grønne Jagt- 
dragter straalede Damernes Toiletter — i hvidt og Purpur, 
i Sølv og lila, i rosa og himmelblaat. Gafler og Knive 
skurede mod Sølvtallerkenerne, Vinen flød fra løftede Kander 
ned i Krystalpokaler, som klingende stødtes mod hverandre, 
medens Latteren perlede over friske Læber; og midt i al 
denne Støj og Summen kunde han nu og da opfange djærve 
Komplimenter og kvikt turnerede Riposter i det klare, 
dristige franske Sprog, som han elskede saa højt. 

Hertugen af Wiirzburg, Kejser Franz' Broder, under- 
holdt galant Hendes Majestæt Kejserinden om den moderne 
engelske Park, som han havde i Sinde at anlægge om sin 
nye Residens, da han nu haabede paa endelig at kunne 
komme til at slaa sig til Ro i det Hertugdømme, man sidst 
havde anvist ham. Josephine, der var vel bevandret i disse 
Sager, og højst interesseret, gav ham gode Raad. Til Slut- 
ning henvendte Hans Højhed sig ogsaa til Kejseren. 

— En engelsk Park, siger De! Hans Majestæt bøjede 
sig tilbage i Stolen med den knyttede Haand hvilende paa 
Dugen. Aa, ja! — men er det dog ikke kun en Slags 
Kaprice, som nærmest passer sig for en Bankier-Millionær . . . 
Min engelske Park, Deres kejserlige Højhed — han gjorde 
en Bevægelse med Haanden — den ser de her. Det er 
Skoven omkring Fontainebleau. 

Guvernøren af Paris havde ikke en eneste Gang i 
Dagens Løb søgt at nærme sig Prinsesse Caroline, uagtet 
der mange Gange havde tilbudt sig udmærket Lejlighed 
dertil, og han desuden havde opfanget mer end et Blik, 
der tydelig sagde ham, at han turde vove det. Men da 
man rejste sig fra Bordet, kom han ved et Tilfælde et 
Øjeblik i Nærheden af Prinsessens første Hofdame, Made- 
moiselle de la Grange, som han længe havde mærket 
kredsede om ham. Skønt de i sin Tid, da han havde 
Brug for hende, havde svoret hinanden evigt Venskab, havde 
han altid næret en temmelig stærk Uvillie mod denne gamle 
vammelsøde Intrigant, som hans Hustru ikke for sin Død 
kunde fordrage ; og da hun nu, klædt i sin Prinsesses Farver : 
rosa og Sølv, med et halvt koket, betydningsfuldt Smil nær- 
mede sig ham, var hun ham næsten modbydelig. 

Mademoiselle de la Grange lagde sin lange, knoklede 
Finger paa sine sminkede Læber og hviskede: 

— Jeg kender en Dame, som er meget bedrøvet over 
en vis Persons hurtige Afrejse. Paa Ballet i Aften venter 
hun, at De søger en Lejlighed til at nærme Dem hende. 

Guvernøren af Paris havde virkelig i den sidste Tid, efter 
at han helt havde vundet Kejserens Søster, trukket sig en 
Del tilbage fra Omgangen med hende. Den Formiddag for 
et Par Dage siden, da hun i Metternichs Nærværelse — 
om hvem han vidste, at man allerede udpegede ham som 
hans Efterfølger — for at sikre sig selv, optraadte med 
en saa ugenert, egoistisk Perfidi, havde han et Øjeblik 
næsten følt Had over for hende. Mere end han vilde tilstaa 
det for sig selv, krænkede det hans Forfængelighed som 
Mand, at hun nu, da det galdt om at tage Konsekvenserne 
af deres fælles Letsindighed, saa koldblodig lod ham i 

Stikken og behandlede ham som et udspillet Kort, hvorpaa 
der ikke længere kunde vindes noget i dette Parti. Men 
han var et Menneske, som lige til det yderste plejede at 
forfølge en bonne fortme — det faldt ham ikke et Øjeblik 
ind ikke at efterkomme sin Elskerindes saa tydelig udtalte 
Ønske. 

Efter Middagen, som Kejseren som sædvanlig indtog 
alene med Kejserinden, medens Duroc ved sit Bord gjorde 
les honneurs for de af hans fyrstelige Gæster, der ikke havde 
egen Hofholdning i Fontainebleau, gav Hans Majestæt om 
Aftenen Bal i Frangois I-Galleriet. Denne gamle storartede 
Festsal anvendte han en hel Del mere, end man havde gjort 
det under l'ancien regime. Han syntes nemlig, at hans unge Hof 
aldrig tog sig saa repræsentativt ud som under de vældige 
Lysekroner i det kunstfærdig udskaame Loft, mellem disse 
lange Vægges historisk stolte Emblemer: det gyldne F skiftevis 
med Salamandre — Rossos Malerier og Primaticcios djærve 
Skulpturer. Naar han om Aftenen paa sin sædvanlige 
Runde et Øjeblik stod lænet mod den monumentale Kamin 
i den ene Ende af Salen og lod Blikket glide ned over 
det enorme Rum, hvor alt, hvad der var af Adel, Navn, 
Skønhed og Berømmelse i Frankrig deltog i Kontre- 
dansen, saa havde han ofte den samme Følelse, som naar 
han paa en Slagmark efter vunden Sejr holdt Revy over 
Tropperne. Han foragtede ingen Triumfer, naar de kunde 
forøge hans Imperatorprestige, hvad enten de vandtes paa 
Festsalens bonede Gulv i Fontainebleau eller paa de blodige 
Sletter omkring Eylau. 

Kotillonen var nylig begyndt med den dengang alminde- 
lige uendelige Promenade, som det opførende Par kunde 
more sig med at gøre saa lang, som det vilde, for senere 

at fortsætte med forskellige Ture. Prinsesse Pauline, der 
paa Grund af sin Sygdom ikke mere dansede, men dog 
var til Stede ved alle Fester, oversaaet med sine egne og 
Huset Borgheses Diamanter, altid den skønneste blandt de 
skønne, havde taget Plads i en Lænestol midt paa Gulvet 
med en Rose, en Ring og et Lommetørklæde i Skødet. 
Bag ved hendes Stol stod Prinsesse Caroline, Madame de 
Canisy og Hertuginden af Chevreuse gratiøst grupperede. 
Paa de tre Puder laa den unge Hertug af Mecklenburg- 
Schwerin, Prins Murat og General Junot paa Knæ ved 
hendes Fødder. Under stor Højtidelighed bandt de unge 
Damer, der i Forvejen var bleven betegnede som Rose^ 
Ring og Lommetørklæde, et blødt Silkeslør for Prinsessens 
Øjne, medens hun — blind som Fortuna — rakte de til- 
svarende Emblemer til de tre knælende Kavalerer. Hertugen 
af Mecklenburg fik Ringen — han rejste sig strax og 
bukkede for Madame de Canisy; Murat fik Lommetør- 
klædet: det var Hertuginden af Chevreuse, som med en 
næsten umærkelig Rynkning paa sin fine Næse besluttede 
sig til at række ham Haanden, medens hun samtidig kastede 
et flygtigt Blik efter den højst legitime Schwerinerhertug. 
Endelig modtog Junot Rosen; Storhertuginden af Berg og 
Cleve lagde overlegent sin fyrstelige Haand i Guvernørens, 
medens alles Blikke hvilede paa hende — man gad nok 
vide, om Prinsesse Pauline ved sin maliciøse Uddeling virkelig 
havde været saa blind, som det saa' ud til. 

De dansede højtidelig en Gang rundt og gav saa Plads 
for andre. Balgæsternes Interesse havde nu koncentreret 
sig om, hvorvidt den lille skinsyge Dronning af West- 
phalen vilde unde sin Gemal — en af de knælende Herrer 
foran hende — at danse med Prinsesse Stephanie; og Junot 

Og Caroline kunde altsaa ret ubemærket vexle et Par Ord 
med hinanden bagved det Virvar af Deltagere i Kotillonen, 
som stod opstillede i Salen. 

— Sig mig, hviskede Prinsessen hurtig, ser jeg Dem 
nu ikke mere, før De rejser? 

— Jeg tror det ikke. Det vilde — hvad De vist 
indser bedre end jeg — være overmaade uklogt i vor 
Situation, svarede Junot lige saa sagte. 

— De er endnu vred paa mig fra forleden.'^ . . . 

— Deres Højheds umaadelige Godhed for mig har 
engang for alle fyldt min Sjæl med en saadan Taknemlighed, 
at det vilde være mig umuligt nogensinde at føle Vrede 
over for Dem. 

Prinsessen bed sig i Læben. Hun følte meget godt 
Brodden i dette Svar. For første Gang under deres Sam- 
tale saa' hun helt op — hans Blik mødte hendes med et 
Udtryk, som trods dets ømt sentimentale Attraa ikke kunde 
skjule det ironisk triumferende Smil omkring Læberne. 
Prinsessen bankede utaalmodig med Foden mod Gulvet. 
Hun hadede ham i dette Øjeblik for hans stolte, barmhjertige 
Diskretion, der tyngede hende som en Byrde. Hun sagde 
sentimentalt : 

— Men De skriver da til mig. Ikke sandt, min Ven.'^ . . . 
Han lagde Haanden paa Hjertet. Intet, Deres Højhed, 

skal være mig en saadan Trøst i mit dybe Savn. 

Prinsessen saa' spørgende paa sin Elsker. Hun kendte 
ham saare godt; hun vidste, at naar det blot engang var 
lykkedes ham at beherske sin voldsomt opbrusende Heftighed, 
saa kunde han, naar han vilde En til Livs, være en over- 
legen og sarkastisk Ironiker. I Aften forstod hun sig ikke 
paa ham. Men der var — det følte hun vagt — noget i 

højeste Grad ydmygende i den Maade, hvorpaa han behand- 
lede hende. 

— De burde have Tillid til mig, sagde hun rask og 
med mere Alvor end før. Husk paa, at skulde det behøves, 
saa — glem det aldrig Junot! — saa har De en sikker 
Ven i mig. 

Junot trykkede ømt den bløde Haand, der sneg sig 
ind i hans. I dette Øjeblik følte han sig atter, med en vis 
selvbehagelig, vellystig Fornemmelse, som hendes Skyldner. 
Han havde visselig dyrt maattet betale den Gunst, hun 
havde skænket ham; men enhver Mand her i Salen vilde 
vist anse den for at være Prisen værd. Der var en sidste 
galant og erkendtlig Tak i dette dvælende Haandtryk, 
hvormed de skiltes. 

Nous ne pouvons nous aimer avec passion 
et vivre parfaitement heureux. Mais l'amour 
vaut bien la paix — n'est-ce pas? 

Mme JuNOT 
(•Étienne Saulnier»). 
L'avenir est å mepriser pour rhomme qui a 
du courage. 

Napoleon 
(Correspondance de l'Empereur). 

Det var omtrent Midnat, da Madame Junot efter Ballet 
kom hjem i den Lejlighed, der var bleven anvist 
hende og hendes Mand i en af Slottets mere afsides lig- 
gende Pavilloner. Junot var endnu ikke kommen. Han 
havde endnu engang villet tale med Vennen Duroc, og det 
lod sig næsten kun gøre om Natten, da Stormarskallen i 
Reglen ellers altid var meget optagen. 

Hun kunde for Resten ikke begribe, at han blev saa 
længe borte. Strax efter at Kejseren havde trukket sig 
tilbage — og det var nu næsten en Time siden — havde 
hun set ham forsvinde sammen med Duroc. De kunde da 
vel ikke have saa uendelig meget at tale om. 

Hun sendte strax Kammerjomfruen bort og begyndte 
med Hænderne i Siderne at gaa langsomt frem og tilbage i 

det store, halvmørke Værelse, der kun svagt oplystes af et 
Par lave, toarmede Lysestager foran Kaminspejlet. Hun 
gik hen og rettede paa et af Lysene, medens hun lige- 
gyldig, ligesom af Vane, mønstrede sit Aftentoilet af tykt 
Rosasilke lamée d'or og med chérusque af guldindvævet 
Rosatyl. Hun løftede Kjolen op fortil og satte Saalen af 
sin tynde, lyserøde Sko, paa hvilken der ikke var Tanke 
af Hæl, op mod Kamingitret, bag hvilket Gløderne nu var 
i Færd med at slukkes. 

Uden at tænke over det, stirrede hun lige ind i Spejlet 
og mødte sit eget Blik. Uvilkaarlig bøjede hun sig nær- 
mere ind mod Glasset og undersøgte nøje sit Ansigt. Aa 
ja — hvorfor ikke.** . . . Hans Majestæt havde god Smag 
... og for hundrede Gang tænkte hun atter over Sam- 
talen med Napoleon: en uforlignelig Taktikers overlegne, 
halvt maskerede Angreb, som hun dristig havde pareret, inden 
han havde kunnet fuldføre det. Som to dygtige og øvede 
Fægtere havde de et Øjeblik staaet Øje i Øje, med krydsede 
Klinger, havde sænket dem paa begge Sider med fuld 
Honnør og var skiltes ad med et Smil og en Kompliment. 
Men var Kampen afgjort med denne Træfning.'* . . . Kej- 
seren havde mange Vaaben i sit Arsenal, og en saa erfaren 
Sejrherre taalte sikkert ikke et halvt Nederlag! Paa Ballet 
i Aften havde hendes Blik atter et Sekund mødt hans: 
smilende, sarkastisk, overmodigt — det var da Junot dansede 
med Storhertuginden af Berg — et Blik, som havde tvunget 
hende til at slaa sit ned, men som intet havde sagt 
hende . . . 

Ude i Forværelset hørte hun sin Mand give nogle 
Ordrer til den søvnige Kammertjener. Strax efter blev 
Døren aabnet, og han traadte ind. 

— Naa, du er da vaagen endnu, Laurette? Jeg var 
næsten bange for, at du allerede var gaaet i Seng. 

— Aa, jeg kom hjem for et Øjeblik siden — jeg 
kunde ikke komme derfra før. Hun vendte sig om og gik 
hen til hans store Rejsechatol, som stod paa Bordet midt 
i Stuen, pakket og ordnet til Afrejsen. 

Junot havde lagt sin Hat fra sig og stod og spændte 
sin Kaarde af. Laurette stod distrait og lod Fingrene løbe 
hen over Chatollets Beslag. Et Øjeblik tav begge. 

— Ja, du véd jo, at jeg bliver nødt til at køre herfra 
i Morgen Klokken syv. Jeg maa nødvendigvis være i 
Bayonne i Slutningen af Ugen. 

— Ja . . . Alting er i Orden, saa vidt jeg véd. Jeg 
hørte, du talte derude med Chapelle . . . 

Junot havde nu faaet Kaarden af. Han gik lidt tøvende 
hen til sin Hustru og lagde sagte Armen om hendes Liv: 

— Laure . . . 

Hun vendte sig om mod ham. Og pludselig i liden- 
skabelig og ubehersket Angst slog hun begge Armene om 
hans Hals og kastede sig heftig ind til ham. 

— Laurette! . . . Men hvad er der i Vejen med dig, 
min egen Ven.** Du ligner jo ikke dig selv. 

— Jo, jo! Bryd dig bare ikke om det. Hun hulkede 
et Par Gange dybt og prøvede paa at beherske sig. Han 
kyssede ømt, beroligende hendes Kind og Hals. Saa løftede 
hun pludselig Hovedet, bøjede sig stærkt tilbage — endnu 
med begge Hænder paa hans Skuldre — og sagde paa én- 
gang trodsig: 

~ Hvor jeg dog er dum! Hvorfor skal du egentlig 
altid skaanes.f^ ... Ja, jeg er ulykkelig — du maa gerne 
vide det — fortvivlet, ude af mig selv af Angst . . . 

— Laurette, hør nu! Nu kan jeg med rolig Samvit- 
tighed sværge dig tii, at jeg aldrig, aldrig mere, for- 
staar du . . . 

— Aa, det er ikke det alene! afbrød hun ham utaal- 
modig, idet hun halvt vendte sig bort. Jeg véd jo godt, 
at saadant noget ikke kan vare evig. Men for Resten 
ogsaa det! — det har været tungt nok at bære hele dette 
Aar. Hun sukkede og saa' lige ud for sig. Aa, Livet er 
saa haabløst indviklet, saa vanskeligt at leve! 

— Vær nu ikke altfor filosofisk, min Due! sagde han 
muntert, med et Forsøg paa at spøge. Livet — Livet 
er saadan, som Skæbnen vil det. 

— Ja, du har Ret! og Kejseren — det er vor Skæbne 
— din og derfor ogsaa min. 

— Laurette — - han skød hende misbilligende bort fra 
sig. Hvorfor taler du altid i denne Tone om ham? 

— Jeg siger jo blot, hvad der er sandt, udbrød hun 
heftig og hensynsløst. I den sidste Tid er det mere og 
mere gaaet op for mig: vi er ikke længere frie, selvstæn- 
dige Mennesker, som vi var for nogle Aar siden — vi er 
Dukker i hans Haand, Sjæle givne ham i Vold. Se dig 
omkring! — Det er maaske ikke blot dig og mig, det er 
os allesammen. Tænk kun paa dig selv! — Hvor har jeg 
ikke i disse to sidste Maaneder, siden han kom hjem, set 
dig kastes fra Stemning til Stemning, villieløs, forsvarsløs . . . 
Hans Vrede er Død, hans Smil Liv. Hans Kærlighed — 
Aa, hvem elsker han nu? . . , 

Junot tav. Han gik frem og tilbage i Værelset. 
Laurette stod endnu ved Bordet, vendt imod ham med 
Hænderne bag ved sig, støttede mod Bordpladen og Fødderne 
en Smule strakte frem. 

— Tænk dig om, Junot ... Er den Tanke vel 
mulig, at du, selv om han tilføjede dig den bitreste For- 
urettelse, skulde kunne bryde dig en ny Bane og, uafhængig 
af ham, begynde et nyt Liv? 

— Laurette .»* Det er jo Vanvid af dig at tale paa 
denne Maade! Han vendte sig utaalmodig om og stampede 
i Gulvet. Er der nogen, som virkelig staar ham nær, saa 
er det mig, og «uafhængig af ham» — hvad mener du 
egentlig.'* Den, som vilde være det, maatte gaa til England eller 
over Havet, for her paa Fastlandet — han lo bittert, men 
triumferende — her er ingen uafhængig af ham. Hvilken 
Galskab! Jeg er Franskmand, han er min Ven, som jeg 
frivillig har gjort til min Herre — hvor skulde vel den 
Tanke blot kunde falde mig ind at skille mit Liv fra hans ! 

— Frivillig.? — ja, maaske dengang! Men nu er han 
vor Herre, og ingen Villie er fri undtagen hans. 

Junot gik endnu et Par Skridt hen over Gulvet; hans 
Hustru fulgte ham med Øjnene. Saa standsede han pludselig, 
løftede Hovedet og strøg med en utaalmodig Bevægelse 
Haaret fra Panden, som om han vilde være sine egne 
Tanker kvit. Han vendte sig om mod Laurette, der endnu 
stod i samme Stilling. 

— Saa' du. Laurette, at jeg i Aften dansede med . . . 
med . . . Han standsede og angrede allerede, at han havde 
berørt dette Æmne. 

— Med Prinsesse Caroline.'* Jo, det saa' jeg. 

De tav begge; hun saa' haardnakket ned for sig. Junot 
gik hen til hende, tog hende om Livet med begge Hænder 
og betragtede hende med et usikkert, lidt genert Smil, idet 
han let løftede hende op til sig. 

— Laurette, hviskede han meget sagte, helt ind i 
hendes Øre, med sit Ansigt tæt ind til hendes. Vær nu 
ikke dum længer — det er jo altsammen forbi nu! 

Hun rystede paa Hovedet: og det tror du? . . . Min 
egen Ven — et saa stort anlagt Drama er ikke forbi med 
én Akt! 

~ Men jeg forsikrer dig, Laurette ~ han saa' hende 
ind i Øjnene og talte uvilkaarlig højere. 

~ Tys! — Kan du da ikke forstaa, hvad jeg mener .»^ 
Nu kommer vi til at spille med, enten vi vil eller ej! 
Kan du ikke se, at Kejseren, som er alle Dramaers første 
Regissør her i Landet, har forlagt anden Akt til Bayonne, 
den tredie til . . . Aa, hvad véd jeg? Jeg gider ikke tænke 
paa det! 

— Bedste Laurette, du lytter for meget til Hofsladder, 
sagde han lidt skarpt. Du véd meget godt, at Napoleon 
har helt andre Grunde til at give netop mig Girondearméen. 

— Aa ja — du har Ret. Det véd jeg jo. Han er 
en Mester, naar det kommer an paa at kombinere — han 
forstaar virkelig, som han selv plejer at sige, at drage det 
størst mulige Udbytte af et Fejltrin. 

— Kom. Han satte hende ned i den store Stol paa 
den ene Side af Kaminen og knælede selv ned paa Skamlen, 
idet han lagde Armene om hendes Liv. Lad mig nu, inden 
vi skilles, høre hvad det altsammen er, du gaar og speku- 
lerer paa. 

Hun sukkede. «Observations»arméen ved Gironde 
kalder man jo din Hærafdeling — ikke sandt? Men Kej- 
seren har andre Grunde, siger du . . . Aa — hun trykkede 
lidenskabelig hans Hoved ind til sit — du kan sige, hvad 

du vil, jeg véd, at der dernede venter dig en Fare, en 
større Fare, end du nogensinde har været udsat for. 

— Frygter du for mit Liv, Laurette? Han saa' op, 
næsten forbavset. Hvem er det, som jeg saa ofte har set 
begejstres til Taarer over Bulletinerne fra Storarméen.? 
Hvem er det, som saa ofte i stolte og ildfulde Ord har 
prist den lykkelig, der kunde dø en saa æreftild og ædel 
Død.? ... Og nu, da det gælder! . . . Men for to Aar 
siden, da jeg over Hals og Hoved maatte rejse fra dig i 
Lissabon for at støde til Kejseren i Måhren, da var du jo 
ikke bange.? 

— Nej, dengang! Jeg fik jo ikke engang Tid til 
det. Desuden var du jo Napoleons første Adjudant — jeg 
vidste, at han hele Tiden vilde beholde dig i sin Stab. 
Dette er nu anden Gang, du drager fra mig i Krig, siden 
jeg blev din Hustru, og jeg kan forstaa, at det nu gælder 
noget helt andet! 

— « Forstaa » ~ det kan du aldeles ikke forstaa! 
For Resten, Jorden har saa ofte drukket mit Blod før, 
jeg skal jo dog dø paa en Slagmark engang, og et Par Aar 
før eller senere . . . 

— Ti! raabte hun fortvivlet. Aa, Gud — jeg har 
aldrig forstaaet Krigen før nu! 

— Er mit Liv dig da saa dyrebart.? ~ Dyrebarere 
end min Ære, Laurette.? 

Hun tav med sænket Blik og tæt sammenpressede 
Læber. 

— Svar mig. Husk paa, du er en fransk Soldats 
Hustru, sagde han højtidelig. 

Hun løftede Øjnene, og idet hun let skød ham bort 
fra sig, saa' hun paa ham med et Blik, han aldrig glemte. 

»3 

— Din Ære er mig dyrebarest af alt, hviskede hun 
næsten uhørlig. Dit Navn, dit Ansvar som Soldat og 
Chef . . . 

— Elskede Ven! Saadan vil jeg netop have, at den 
Kvinde skal tale, som deler mit Liv. Og nu — vær blot 
modig! Kejseren har været god mod mig igen, han er min 
Ven. Jeg lader dig blive tilbage her, du skal vaage over 
vore Interesser, og naar vi atter mødes, Laurette, fører jeg 
maaske Marskalstaven! 

— Aa, den Stav . . . Kun ved at vinke med den, 
tror jeg, han kunde hidse dig ned i en Afgrund! Han 
vidste nok, hvad han gjorde, da han ikke gav dig den strax. 

— Laurette! . . . 

— Sværmer jeg ikke for Napoleon.? Beundrer jeg ham 
ikke mer end nogen anden .f^ og alligevel! . . . Engang vil 
jeg have Lov til at sige det: det er Synd, det er Synd, 
den vanvittige Højde, hvortil han efterhaanden har forstaaet 
at drive Jeres Ærgerrighed op. Han hidser Jer jo som 
Hunde mod Byttet. 

— Men Laurette, nu véd du igen ikke, hvad du siger, 
sagde han ømt. 

Madame Junot tav. Hun havde rejst sig op og gik 
heftig et Par Skridt op og ned ad Gulvet. Hendes Mand 
saa' bekymret efter hende. Pludselig standsede hun og lagde 
Bagsiden af sine Hænder op mod de hede Kinder for at 
afkøle dem. 

— Se dog ikke saadan paa mig! — Ellers plejer det 
altid at være dig, der er for heftig . . . Vær nu oprigtig 
mod mig i dine Breve — tror du ikke, jeg véd, at hvor 
der er Fare, derhen sender Kejseren en Mand som dig. 
Men naar det bliver for galt dernede — aa, jeg kender jo 

Spanien og Portugal! — han gjorde en heftig Bevægelse af 
Forfærdelse og Forbavselse — nej, se dog ikke saa forskrækket 
ud; der er ingen, der har sagt mig det. Tror du ikke, 
jeg har gættet, at en Armé, som samles i Bayonne, kun 
kan bruges mod Halvøen? Tror du ikke, jeg véd, at der 
nu kun kan være Tale om Englands Forbundsfælle? — Og 
du, du, som kender Portugal, du skal sendes derned . . . 
Aa, Junot, du troede ikke, at jeg kunde være saa skarp- 
sindig, naar det galdt dig! . . . Gaar det galt, kommer 
jeg ned til dig. Tror du ikke, jeg kan leve i en Bivuak, 
naar jeg deler den med dig? Aa, Pynt og Stads! — med 
en overlegen, foragtelig Bevægelse strøg hun Juvelerne af 
sine Arme, saa de raslende faldt ned paa Gulvet. Du tror, 
jeg er Slave af al denne Luxus? Ikke mer end han og du! 

— Laurette! Han tog hende i sine Arme. Vil du 
gøre det dobbelt vanskeligt for mig at forlade dig? 

— Ja! jeg fordrer intet Løfte af dig, som du dog vil 
bryde, men jeg vil have, at dersom du i Farens Stund 
tænker paa en Kvinde, saa maa det ikke være paa nogen 
anden end mig. 

Han saa' paa hende, beundrende, stolt smilende. Hvor 
smaa var ikke alle andre Kvinder, selv de ypperste, i 
Sammenligning med hende! 

— Jeg véd en Maade, hvorpaa jeg maaske kunde 
vinde dig helt. Dersom jeg tvang dig til evig Angst, til 
evig Frygt for at miste det, du nu med overmodig Sik- 
kerhed mener, at du ejer . . . Vakte din Skinsyge . . . 
Aa, jeg kunde det let ! Hun rejste sig ligesom triumferende 
paa Taaspidserne og bredte Armene ud. Jeg kunde det 

let — dersom jeg vilde! 

.3* 

Junot blev aldeles mørkerød helt op i Panden og 
derpaa bleg. 

— Er det da sandt? mumlede han med halvkvalt 
Stemme. Er det da sandt — det, man nu fra alle 
Kanter hentyder til og hvisker mig i Ørene — at han, 
at Kejseren . . .? 

Hans Hustru svarede ikke. Hun rystede blot heftig 
paa Hovedet, uden at se paa ham. 

Hun gik hen og satte sig paa sin forrige Plads i 
Lænestolen ved Kaminen. Hun var lidenskabelig bevæget; 
hendes Kinder brændte, og Barmen hævede sig heftig under 
det korte, dybt udskaame Silkeliv, medens hun med begge 
Hænder haardt knyttede om Stolens Armstød, saa' langt ud 
for sig, under de sammentrukne Øjenbryn ~ forbi hans 
Ansigt. 

Han gik langsomt hen og stillede sig lige foran hende. 

— Laure — se op! Vil du have, at jeg skal rejse 
med dette Saar i Hjertet.^ Er det muligt, at han . . ..^ 

— Nej, du hører jo, jeg siger, det er umuligt, sagde 
hun haardt og saa' hurtig op. For Resten — hun trak 
haanlig paa Skuldrene — hvad Betydning har egentlig Ven- 
skab mellem Mænd, naar . . . 

Han gættede hendes Tanke. Jeg har aldrig været 
Murats Ven! sagde han hurtig. 

Hun svarede ikke, sad og saa' lige ud for sig. Der 
gled et sørgmodigt, ironisk Smil over hendes Læber. 

— Hvorfor har du kastet denne Brand i min Sjæl — 
nu, denne sidste Aften .»^ Jeg véd, at du ofte har havt 
Grund til at være misfornøjet med mig, men . . . Aa, det 
er jo en hel anden Sag! En Mands Fejl kan saa let sones 
— en Kvindes aldrig! Dersom jeg troede, at du . . . Lau- 

rette! Jeg sværger dig til, at jeg ikke en Time vilde over- 
leve min Vanære og ... og — min Sorg. 

Hun drejede Hovedet en Smule, som hun sad dér, lænet 
mod Stolens høje Rygstød, og hun saa' op paa ham med sine 
store, mørke Øjne. Over den fint buede, trodsig lukkede 
Mund gled der nu hurtigt et stolt Smil. 

— Junot, se paa mig! Se mig ind i Øjnene . . . 
Ser jeg ud som en Hustru, der har i Sinde at bedrage sin 
Mand-r^ ... Du kan ikke sige nej til ham. Men du kan 
være vis paa, at jeg kan det, dersom det er nødvendigt. 
Min Moder kunde det ogsaa. 

Han kastede sig heftig ned paa Knæ foran hende, 
greb voldsomt begge hendes Arme og trykkede Hovedet 
dybt ned i hendes Skød. Da han igen løftede det, saa' hun, 
at hans Øjne vare fulde af Taarer. 

— Du græder .»* ~ Du! Aa, Junot — jeg vidste, 
du elskede mig trods alt; saadant noget tager man ikke 
fejl af, naar man staar hinanden saa nær, som vi; men at 
du kunde græde for min Skyld . . . 

Han smilede op imod hende og førte hendes kølige 
Arm mod sine fugtige Øjne. Han tog hende om Hovedet 
og strøg med begge Hænder ned ad hendes Kinder, 
Hals og Skuldre. Tavst betragtede de hinanden — ømt 
og henrykt. Det var pludselig, som om de saa' hinanden 
for første Gang — en Kvinde og en Mand — de eneste 
i Verden. 

— Laurette, hviskede han sagte, ganske nær ved 
hendes Ansigt, med Øjnene i hendes. Og du klagede for 
lidt siden over Livet! Føler du ikke, hvor rigt det er, 
hvor det i dette Øjeblik fornyer sig selv.? 

Hun lagde sine Fingerspidser paa hans Øjne og tvang 
dem til at lukke sig. Hun var rød, og hun smilede. 

Et Par Minuter sad de tavse, fast trykkede ind til 
hinanden, ganske stille. Saa gjorde hun sig sagte fri for 
hans Omfavnelse, rejste sig smilende op og gik et Par 
Skridt hen mod Døren. Pludselig standsede hun, saa' sig 
med straalende Øjne om i Værelset og bredte Armene svagt ud. 

— Elskede Fontainebleau! hviskede hun sagte med 
Jubel i Stemmen, idet hun bøjede Nakken tilbage og lukkede 
Øjnene. Da hun atter saa' op, mødtes hendes og Junots 
Blikke. Elskede Fontainebleau — aldrig skal jeg glemme 
dig. Her har jeg været lykkelig! 

Næppe tre Uger efter gik Girondearméen over Pyre- 
næerne, og Krigen paa Halvøen begyndte. 



-«f^!r*- — 

Efterskrift. 



Det er med velberaad Hu, jeg ikke har kaldt denne 
Bog en « Roman* ~ dertil forekom den mig ikke helstøbt 
og sammenhængende nok. Dog har jeg søgt at samle alle 
disse « Billeder*, som det i ledige Timer har været min 
Glæde at fremtrylle for mig selv, om Madame Junot, Gu- 
vernørens Frue, som Hovedperson, og da Æmnet direkte 
er hentet fra hendes egne Memoirer og behandlet fra hendes 
eget Synspunkt, bærer Bogen med Rette hendes Navn. 

Disse Memoirer har naturligvis været min væsentligste, 
men dog langtfra min eneste Kilde. Et Par Episoder — 
særlig: Prinsesse Paulines Besøg (Kap. V.), Hjemturen fra 
Malmaison (Kap. VI.) og Prinsesse Catherines Modtagelse 
paa Raincy (Kap. XIII.) — slutter sig nøje til Madame 
Junots egen Fremstilling. De øvrige Kapitler er frit tildig- 
tede over som oftest virkelige Motiver. Jeg har været nødt 
til at begaa nogle mindre Anakronismer, bytte Handlingen 
om og knytte Intrigen en hel Del fastere for overhovedet 
at kunne faa en Fortælling ud af Materialet. I selve min 
Opfattelse af Forholdet mellem General og Madame Junot, 

som jeg har lagt til Grund for min Skildring af dem, har 
jeg foruden Memoirerne havt en stor Støtte i deres private 
Brevvexling, som jeg ved Ejerindens, en Datterdatter af 
Hertugen af Abrantes, venlige Imødekommenhed har havt 
Lejlighed til at sætte mig fuldstændig ind i. Ingen, der 
overhovedet har Blik for sligt, kan tage fejl af Styrken og 
Inderligheden af denne dybe, ildfulde, altid stormende Kær- 
lighed, som disse to sjældne og rigt begavede Mennesker 
trods alt hele deres Liv igennem uforanderlig nærede for 
hinanden. Disse nu blegnede og gulnede Breve, der er 
skrevne næsten daglig — under møjsommelige Marscher fra 
Land til Land, i Barakker foran belejrede Byer, paa Slag- 
marker rundt om i Europa — er nogle af Tidens origi- 
naleste og ejendommeligste poetiske Aktstykker. Ti Junot 
var i Besiddelse af en Chevalier- og Trubadumatur, som 
her i disse jævne og ukunstlede Breve til Hustruen giver 
sig et ubevidst og naivt litterært Udslag. 

Hvad selve den storhistoriske Ramme angaar, har jeg fra 
Begyndelsen anset det for fornuftigst (hvad jeg forøvrigt ikke 
længer er helt vis paa) at indrømme denne mere Plads og 
nøjere udføre dens Detailler, end jeg har gjort i «En Roman 
om Første-Konsulen », da jeg nemlig haabede, at jeg paa denne 
Maade kunde spare Læseren for Noter. 

Jeg tror, jeg tør vove at paastaa, at jeg gennem Læs- 
ning kender en hel Del franske Damer fra Aarhundredets 
Begyndelse temmelig godt, dog véd jeg faa, jeg personlig 
har saa megen Sympati for som M™* Junot. Hun er helt 
igennem en ^ femme maitresse'^y saaledes som Kejseren sagde 
om hendes Moder, en stolt og tapper Natur med en 
kæk, aristokratisk, illusionsløs Maade at betragte Verden 
og Menneskene paa, som i sit Væsen er saa ægte gallisk, 

at man hos unge Folk vel næppe møder den undtagen i 
Frankrig, og dér kun hos faa. Hun er tillige i Besiddelse 
af en Sensibilitet, en Ævne til at elske og hade, at beundre 
og græmme sig, som boi Mennesker i saa høj Grad har 
ejet. Hendes ildfulde Sjæl slaar bestandig om fra Stemning 
til Stemning, men altid er hun — til Trods for sit person- 
lige Mellemværende med Kejseren — lige nobelt loyal, 
altid lige ubrødelig tro mod den stolte Periode, hun ved 
Navn og Byrd tilhørte. 

I det smukke Digt, som Victor Hugo har tilegnet 
hende, hedder det bl. a.: 

Car j'ai ma mission! Car armé d'une lyre, 
Plein d'hymnes irrités, ardents å s*épancher, 
Je garde les trésors des gloires de T Empire. 
Je n'ai jamais souffert qu'on osåt y toucher. 

Disse Ord kan ligesaa godt anvendes paa den Dame, 
han har besunget, som paa ham selv. Junots Enke sidder 
Dag og Nat skinsyg paa Vagt over Kejserdømmets Minder. 
Hun bliver aldrig træt af at pege paa det stolte Monument, 
det har sat sig, at forsvare, lovsynge og plædere, selv da 
Kejseren, forbitret af sin egen Ulykke saarer hende saa dybt 
med sine haarde Ord i Memorial (som hun forøvrigt altid 
hidsig og trodsig paastaar er understukne eller i det mindste 
urigtig gengivne), forandrer hun ikke i mindste Maade sin 
Holdning. Hun udbryder endnu bestandig: <^Avec lid toutes 
les routes étaient bordées de kuriers^ avec lui rien n'était arner h 

M"* Junots Memoirer udmærker sig mindst af alt ved 
historisk Nøjagtighed. Hun har tydelig nok ikke havt den 
mindste Sans for Data, meget lidt for Ordning, og blander 
ugenert Begivenheder og Epoker sammen, ja, endogsaa 
Navne — hun trænger stadig til at kontrolleres. Selv ind- 

rømmede hun, at hun aldrig plejede at læse igennem, hvad 
hun skrev. Og alligevel — hvor troværdige er ikke 
disse Memoirer, hvor ægte i Stemning og Stil! Faa har i 
den Grad som hun med sine Ord forstaaet at male sin 
Tid og sin Tids Mennesker. Hendes Skildring f. Ex. af 
Bonaparte som Yngling og ganske ung Mand er enestaaende 
fortræffelig. Der findes i dette Portræt Strøg baade af 
Greuzes og Guérins Pensel. Bourriennes Skildring fra 
omtrent samme Tidspunkt (som dog efter min Mening staar 
temmelig højt) er ikke paa langt nær saa levende og rig. 

M*"* Junots Skildring af Napoleon er tidt bleven 
sammenlignet med M*"^ de Rémusats. Jeg for min Del 
finder denne Sammenligning baade unødvendig og ube- 
føjet. M™* de Rémusat er en pedantisk précieusey som paa 
en Tid, der var Kejserdømmet fjendtlig, skriver ud fra en 
allerede adopteret Teori og med et vist givet Maal for Øje: 
over for Efterverdenen at forsvare sit eget og sin Mands 
store Forræderi og Utaknemlighed. Med Hertuginden af 
Abrantes har hun egentlig ikke andet end lagttagelsesævne 
og Esprit tilfælles. Medens den enes alt andet end form- 
fuldendte Memoirer altid vil interessere som en enestaaende 
livlig, oprigtig og naiv Menneskeskildring — et ^document 
humain^y har den andens snusfornuftige og pretentiøse histo- 
riske Oplysninger allerede tabt en stor Del af deres Værd. 
I Følge de nyeste, mere og mere dybtgaaende, videnskabelig 
drevne Studier af denne mærkelige Tid kan man vist 
temmelig bestemt hævde, at M*"® de Rémusat ikke paa langt nær 
er den absolute Tillid værd, som Halvfjersemes og Firsernes 
Forfattere — bl. a. selve Taine — har havt til hende. 

De mange, mange tusind Sider, som M"* Junot paa 
sin uordentlige, nonchalante Maade har skrevet sammen om 



Digitized by LjOOQIC 



203 

Direktoriet, Konsulatet, Kejserdømmet og Restaurationen, 
kan vel næppe kaldes en Bog; det er snarere en Samling 
Skitser, Dialoger — undertiden nedskrevne efter Virkelig- 
heden, ofte sikkert delvis opdigtede — tørre, usammenhæn- 
gende Notitser, biografiske Redegørelser og Udkast, pikante 
Anekdoter, mondæne Beskrivelser, satiriske, næsten pamflet- 
agtige Udfald, naive og patetiske Hjerteudgydelser, liden- 
skabelige, næsten hensynsløse Beskyldninger og Skriftemaal — 
altsammen med fornem Skødesløshed nedstuvet hulter til bulter 
i en stor Portefeuille. Men i denne Portefeuille maa alle 
de, som interesserer sig for Frankrig i Slutningen af forrige 
Aarhundrede og Begyndelsen af dette, blandt alt det rige 
Materiale, de forøvrigt har at ty til, nødvendigvis ogsaa 
komme til at søge. Og blandt alle de Tusinder af Stykker, 
hvori hun har knust det Spejl af sin Tid, hun gav os, vil 
den, der har Taalmodighed og Forstand til at søge og finde, 
i hvert Stykke finde Billedet af en sjælden Kvinde: For- 
fatterinden selv. 

«Ofte en Øm, altid en Engel* siger Victor Hugo 
om Laure Junot. Ikke altid! Hun er simpelthen en af 
Kejserdømmets ejendommeligste, mest selvbevidste Kvinder, 
og saaledes som hun nu i Mindets desværre saa blege 
og flakkende Lys rejser sig blandt Fortidens Skygger, 
kan ogsaa vi andre undertiden lige som Hugo skimte 
«/e$ nobles ailes^ ; men vi véd, at hun altid satte begge sine 
smaa, stærke Fødder sikkert mod Jorden. Ikke engang i 
Lidenskabens og Jublens Extase, i Sorgens Bitterhed og 
Fortvivlelsens Exaltation taber hendes klare Aand nogen- 
sinde sin Ligevægt; og ofte, altfor ofte maaske, lader hun 
med et fint, ironisk, ægte parisisk Skuldertræk de < stolte 
Vinger » falde fm sine Skuldre. 



Digitized by LjOOQIC 



204 

Dersom nogen ud fra et nu saa sædvanligt moderne 
Standpunkt skulde synes, at der her i denne Bogs « Intrige » 
lægges altfor megen virkelig Vægt paa gloire og carriérey 
henviser jeg ham blot til Frankrigs Historie 1807. Det er 
jo Magtens, Ærens og Triumfens stolte Aar, og Tilsitfredens 
himmelstormende, alt omfattende »hemmelige Artikler*, som 
dikteredes af en Halvgud og akcepteredes af en autokratisk 
Entusiast, synes En næsten skrevne med selve den franske 
Nations Hjerteblod. Dengang var Politiken en Roman, 
spændende som ingen anden, og af dem, som da stod i 
første Række, drømtes eller levedes der ikke en Roman, 
som ikke først og fremmest handlede om Politik. Ti — 
som Thiers siger etsteds om ham, der var Tidens almægtige 
Herre og store Bygmester — <o/i faisait alors la politique 
avec ses passions*! 



-<3> 

